
ĮĖJIMAS Į SLAPTAS ERDVES 


Sveika! 

Ar namie yra kas nors? 

Kur tu? 

Paskutinįkart atostogauji? Paskutinįkart leidiesi 
žeminama? 

Tenai, kur ketini viską pakeisti? 

Tenai, kur 

Lyg per stebuklą 

Atsiveria visos neteisybės, 

Paūmėja visi skausmai? 

Kur visąlaik troškai būti 

Ir kur niekuomet iš tikrųjų nesi? 

Ar vėl užsisvajojusi apie naują 

Pasitenkinimą, 

Nes buvai pažeminta? 

Ar tūnai namie pilna neapykantos, 

Nes pasaulis tau per paprastas, per nusikalstamas, 

Pernelyg nepakenčiamas? 

Ar nori bent sykį visiems tai parodyti? 

O kada parodysi pačiai sau? 

Tavo gyvenimas prasideda DABAR. 


Postūmis dvasingos miestietės pamąstymams 
Tau kol kas pasisekė, kad nenumirei nuo BSE, AIDS, 
širdies smūgio ir sutrikusios medžiagų apykaitos, nuo 


vėžio, tavęs nesuvažinėjo automobilis, nežuvai per au- 
tomobilio avariją, beprasmiškame kare ar nuo spin- 
duliavimo. Sveikinu. Bet nemirti - anaiptol nereiškia 
gyventi. 

Pažįstu tave. Rytą stovi autobuse, metro ar mies- 
to traukinyje, priemiestiniame traukinyje, tramvajuje. 
Dažniausiai supama žmonių, kurie tokie pat pavargę, 
nusivylę, įsibaiminę, varinėjami kaip ir tu. Džiaugiesi, 
kad turi darbą, bet kai artiniesi prie savo darbovietės, 
tau nudiegia skrandį. Gyveni kitų pasakojimais, min- 
ti iliustruotais žurnalais, o ko neišgyveni pati, trokšti 
atsigriebti skaitydama apie garsenybes. Leidiesi neša- 
ma gyvenimo, leidiesi nešama tolyn su visais savo jaus- 
mais; tenai tuokiamasi, skiriamasi, vartai puslapius ir 
džiūgauji: ir šitie! O gal net svajoji apie tą laiką, kai tau 
kas nors mokės pensiją? Svajoji apie keliones į nuosta- 
bias vietoves, apie savaitgalį, kai iš tiesų pailsėsi, apie 
pasakų karalaitį, apie idealų darbą, pinigus, kurių už- 
tektų, apie savarankišką verslą - trumpai drūtai: apie 
visus tuos šiuolaikinius mitus, kuriais tau plaunamos 
smegenys. 

Darbe tave apspitę garbėtroškos karjeristai, dirban- 
tys šimtus neapmokamų viršvalandžių. Apie Kalėdų 
premijas ir atostoginius esi girdėjusi tiktai pasakojant 
kitus, o tavo viršininkas, gal net jaunesnis už tave, tur- 
būt jau leptelėjo, kad už pusę tavo algos gali pasisam- 
dyti inžinierių iš Lenkijos ir dvi praktikantes, kurioms 
apskritai nieko nemokės. Apie politinę kovą už žmo- 
gaus orumo nežeminančias darbo sąlygas esi girdėjusi 


mokykloje, o pinigus, kuriuos turėtum sumokėti kaip 
profsąjungos narė, verčiau išleidi H 8 M parduotuvė- 
je, nors todėl pavalgiusi per pietų pertrauką turi kištis 
gerklėn pirštą. 

Visi žinome, kad kai kurie gyvūnai tampa plėšrūnų 
aukomis, taigi yra jų maistas ir privalo saugotis. Žino- 
me, kad jų ir saugosi neprieštaraudami. Mes, deja, taip 
ir neišmokome suvokti, kas yra mūsų plėšrūnai ir kie- 
no maistas esame. Todėl leidžiamės į pokalbius, užuot 
nusijuokusios, nusisukusios, švaisčiusios energiją būsi- 
miems savo naikintojams ir gal kada nors nusitaikiusios 
ir trumpai, bet grėsmingai parodžiusios nagus. 

Tikiesi, kad tave išgelbės mylimas žmogus? Tas, 
kurį tu be išlygų trokšti turėti sau, ne, žinoma, tą tu 
vadini kitaip: su kuriuo dalysiesi viskuo, kuriuo galėsi 
pasikliauti. Visus lūkesčius ir viltis, kurių negali išpil- 
dyti, sudedi į poną Išsvajotąjį ar ponią Išsvajotąją? Spė- 
ju, kad niekuomet negirdėjai apie estrogenų apniauk- 
tą žvilgsnį ar nuo testosterono sužiaurėjusių Žmonių 
santykius? Ką gi, tiek to. Juk vis tiek žmonijos ateitis 
kuriama laboratorijose, kur genų inžinerija panaikina 
visas abejones. 

Televizorius tau rodo visus tuos jaunus žmones, to- 
kius lieknus, malonius, klaikiai linksmus, taigi sužinai, 
kad viskas labai paprasta, regis, rūpesčiai apnikę tiktai 
tave. Tad pirmyn į diskoteką, kur pasijunti karšinčium, 
nors tau tiktai dvidešimt penkeri. 

Kartais net žengteli laisvės link, bet pamiršai, kas 
ta laisvė, nes daugybė firmų ir partijų nuvalkiojusios šį 


žodį. Gal jau net atsisakei svajonių. O juk iki senatvės 
toloka. Bet kai kada pabundi rytą ir tikrai nebematai 
priežasties toliau gyventi. Žinoma, iki savižudybės dar 
nepriėjai. Kuriam galui toks dramatiškumas? 

Tavo gyvenimas neteko stebuklo — niekuomet netu- 
rėjo? Jei reikėtų prisiminti laimingas vaikystės akimir- 
kas, paprasčiausiai neprisimintumei. Kada paskutinį- 
kart juokeisi iš širdies? Ar apskritai juokiesi? Ateina fėja 
ir sako: „Galiu išpildyti tris tavo norus“ Puikus pokštas. 
Tau nieko neateina į galvą. Fėją palaikai durininke, o 
tavo protas sugeba išsisukti iš panašios padėties: pliur- 
palai. Neatitrūk nuo žemės. Sukišk savo paskutinius pi- 
nigus į akcijas. Dar blogiau: į sukčių loteriją. 

Jei bankas sako: dėkojame jums už pasitikėjimą, 
ar tau netopteli į galvą, kad bankininkai turėtų piktai 
nusikikenti ir pasakyti: dėkojame jums už kvailumą ir 
pinigus. Jei kur nors kas nesiseka, jauti, jog tai liečia ir 
tave. Skundiesi, aimanuoji, išsiplūsti. Deja, ir paskui ge- 
riau nepasidaro. O dar blogiau, jei niekur neinvestuoji, 
viską matai kiaurai, priklausai profsąjungai, akcijų ne- 
perki, valgai sveiką maistą ir vis tiek jauti, kad gyveni- 
mas tik didžiulė mėšlo krūva, ir nežinai, kaip suteikti 
visam tam prasmę. 

Arba: tavo gyvenimas prasmingas, darbas geras, tau 
mokamos Kalėdų premijos ir atostoginiai, puikiai dirbi, 
manai, jog tinkamai elgiesi, o dabar toji prasmė pama- 
žėle išgaruoja, draugės tau išaiškina, koks siaubingas 
pasaulis, kad tu savanaudė stuobrė, jeigu šituo nesido- 
mi, ir tiek laiko kvaršina tau galvą siaubingomis kitų 

žmonių, kurių visiškai nepažįsti, gyvenimo istorijomis, 
kol net nebepajėgi užsikimšti ausų. Katastrofos užpro- 
gramuotos. 

Katastrofų programavimas yra garantija, kad viskas 
daugmaž liks taip pat, kad niekas nedrįs sukilti, niekas 
nepasitrauks. Francas Jozefas Štrausas, buvęs Bavarijos 
žemės valdytojas, žinojo: žmones reikia įbauginti. Juos 
galima valdyti tik tada, kai jie bijo. 

Įsiklausai į savo kūną, jis pavargęs, nukamuotas. 
Gal susirgai? Kodėl tavo gyvenimas ne toks nuostabus 
ir jaudinantis kaip garsiųjų moterų, kurios tariamai 
gauna viską, ko užsimano, nuolat yra dėmesio centre 
ir minta masių žavėjimusi? Ir jei viena iš tokių moterų 
apgaunama, pametama ar sudirbama žiniasklaidos, tu 
jaudiniesi, ginčijiesi, palaikai tą virtualią asmenybę lyg 
savo bičiulę, lyg tikrai ją pažinotum ir lyg iš viso tau 
tai rūpėtų. O gal tu net piktdžiugiauji, tau lengviau, 
jog net už pinigus ir šlovę nenusipirksi laimės. Štai 
taip. Kas jau čia laimingas. Tavo gyvenimą nulemia ir 
įkvepia žiniasklaida. Tu visiškai nebemąstai - ji mąsto 
už tave. 

Tavo gyvenimas - tai virtinė dienų, prasidedančių 
nuo motyvo: aš privalau, juk negaliu, man nieko kita 
nelieka, reikia prisitaikyti, kitiems irgi ne lengviau, ką 
gi, juk turiu kaip nors užsidirbti pinigų, svarbiausia, kad 
paskui gaučiau pensiją, dar penkeri —- dešimt - penkio- 
lika - dvidešimt - keturiasdešimt metų, tuoj atostogos, 
po dviejų, trijų, keturių ar penkių dienų savaitgalis ir 
t. t. Turi ištverti? 

Ką reiškia tas turbokapitalistinis savaitgalio mitas? 
Žinoma, jo negana tikram poilsiui, tinginiavimui, atsi- 
palaidavimui. Ištisą amžinybę kalbi apie tai, kaip išva- 
žiuotum į kalnus, prie jūros, į kaimą... O ką darai? Kam 
tas vargas? Galų gale savaitgalis lieka tik tai, ką skelbia 
seifų sienos po Stoties gatve Ciuriche: neribotos darbo 
jėgos atkūrimas, kad būtų gautas kuo didesnis pelnas, 
žinoma, ne tavo. Iš tavęs laukiama, kad tai, ką uždirbi, 
vėl išleistum savo darbingumui atgauti. 

Per praėjusį dešimtmetį labai įdomiai pasikeitė ver- 
tybės, nusakomos vien darbu ir nedarbu. Jei kas nors 
drybso, spokso į dangų ir neturi darbo, tai vadinama 
nesveika bedarbyste ir bet kuriuo atveju yra baisu. O jei 
kas nors su keletu/daugeliu kitų žmonių grumdosi be- 
langėje patalpoje, triūsdamas su prietaisais ar mašino- 
mis, tai laikoma darbu ir sveikintina, nesvarbu kokio 
baisumo jo padėtis. 

Jau patys mažiausi vaikai įspraudžiami į 5-8 valandų 
rėmus, o vėliau mokyklose verčiami valandų valandas 
spoksoti į pultą, nuo kurio perduodamos (neefektyviai) 
žinios ir kur dauguma mokinių iš tikrųjų išmoksta tik vie- 
ną pamoką: priešintis beprasmiška. Kada nors ši sistema 
pakriks, nes nieko nėra pavojingiau, kaip pakeisti įprasti- 
nę būseną, net jei tos permainos ir pagerina padėtį. 

Kai pažvelgi atgal į savo gyvenimą - kaip greit pra- 
bėgo laikas! Ar tu tikrai nori likusią gyvenimo dalį pra- 
leisti paisydama nuomonės kitų, kurių vertybės nėra 
tavo, kurie apskritai nieko bendro su tavimi neturi? Ir 
gal tu tik nuspėji jų nuomonę, tariamus jų lūkesčius 

pildai savo nuolankumu užbėgdama už akių. Ar tu esi 
savo gyvenimo valdovė? Tada gal pradėtumei tikrinti 
tuos tariamus paliepimus, svetimą įtaigą? 

Kaip? Taip mes atsidūrėme prie gyvenimo apskritai 
esmės: klausimai gali būti svarbesni už atsakymus. Ne- 
klausi, nesužinosi. 

Pradėsime išmintingu posakiu, kuris padės tau eko- 
logiškai, taigi taupant energiją, eikvoti jėgas: 


KAD IR KĄ DARYTUM, RINKIS KELIĄ, 
KUR IŠŠVAISTYTUM KUO MAŽIAU ENERGIJOS 
IR PASIEKTUM KUO DIDŽIAUSIO POVEIKIO. 


Sutinkame, kad tada kaskart reikės išnagrinėti padėtį. 
Tu nusigausi į savo proto užkulisius, tenai, iš kur kyla 
vos nuspėjamos abejonės, nuojautos. Viską, ką vėliau 
sužinosi apie šią savo gyvenimo padėtį, esi jau anksčiau 
patyrusi - juokaudama su draugėmis, blogai nusiteiku- 
si ar apimta pykčio. Jei įsiklausytum pati į save, žinoma, 
išvengtum ne vieno įvykio. Bet tam reikia negailestingo 
balanso, kur sunaudoji šitokią galybę jėgos, kad pasiek- 
tumei kuo mažiau. 

Kadangi šitokį užsiėmimą kaip ir anksčiau vis dar 
labiausiai mėgsta moterys, panagrinėkime padėtį smul- 
kiau. Daugiausia jėgų išeikvojame mylimiems Žžmo- 
nėms, apie kuriuos manome, kad ir jie mus myli. Mes 
apsikrauname (su malonumu) visokiausiais rūpesčiais, 
bandome palengvinti mylimiesiems gyvenimą, nors 
tai galop pasirodo tuščios pastangos. Šokinėjame apie 

juos, nes trokštame tapti nepakeičiamomis, manome, 
jog taip daryti netgi privalome. Jeigu jiems mūsų nerei- 
kės, juk nieko nebeturėsime, argi ne taip? 

Jeigu atsisakytume to šokinėjimo, ne todėl, kad my- 
lime mažiau, o kad mylime nuoširdžiau, taigi nelaiky- 
tume mylimųjų puspročiais, nesitikėtume jų papirkti. 
Viskas, ką atimu iš kito asmens, nors tai jis gali ir pats 
pasidaryti, menkina jo patirtį, savarankiškumą ir silpni- 
na mane. Suaugusiam vyriškiui nereikia auklės nei vi- 
rėjos, kulinarijos knygų rinka perpildyta! Vaikai mėgsta 
patys atrasti pasaulį, užuot gavę jį sugromuliuotą, kokį 
privalą matyti. Kaip tik vaikai turi bene labiausiai bau- 
ginamą savybę apnuoginti negyvas vietas ir pasinaudo- 
ti moterų nusižeminimu. Vaikai kaipmat ima vertinti 
savigarbą. 

Skųstis draugėms nuostabu ir atpalaiduoja, tau 
palengvėja. Mėgsti tą daryti dažnai, nors jau netekai 
vienos ar kitos mielos draugės, kurias, žinoma, turi 
pamiršti, nes jei jos nebenori taip dažnai su tavimi 
matytis, anokios jos draugės. Jeigu atvirai, kai draugė 
tau pasako tiesą, na, tai, ką ji iš tiesų mano, ar neap- 
kaltini jos nepalankumu bei pavydu, užuot džiaugu- 
sis, kad iš viso yra žmogus, kuris sąžiningai išrėžia tau 
savo nuomonę? 

Tas virkaliojimas ant draugės peties atima galybę 
energijos visoms dalyvėms. Blogos nuotaikos, nevilties 
ir depresijų kalnai. Juk depresija ne bejėgiškumo būse- 
na, 0 smarkiausia jėga, kad nuslopintum šią energiją. 
Taigi tau prireikia dvigubai įtempti jėgas. 

Ir poveikis liūdnas. Iššvaistyta energija nukreipiama 
prieš tave ir prieš visas dalyves. Geriau taip nusiteikusi 
keliauk pas tą, kuri tau jau seniai kaip krislas aky. Siu- 
tink ją savo verkšlenimu. Tai suteiks tau energijos, o 
ir poveikis nebus niekinis: tau palengvės ir pasidarys 
linksmiau, ir išlaikysi visas savo drauges. 

Nagrinėjant energijos švaistymą ir poveikį santuo- 
ka ir partnerystė taip pat ne geriausias pasirinkimas. 
Yra keletas įtikinamų priežasčių, kodėl pasirinkai šią 
gyvenimo formą. Bet ir partnerystės, ir šeimos sam- 
pratos dabar keičiamos iš esmės. Kadangi šiuolaikinės 
moterys pačios gali pramisti, atkrinta „maitintojo“ bū- 
tinybė. Nenuostabu, kad dabar dažniausiai santykius 
nutraukia moterys. Vyrai, regis, dar labai retai mato 
būtinybę keistis, neatsilikti nuo pakitusios visuomenės 
padėties. Dažnai jiems tai būna smūgis ar net sukelia 
žiaurumą. Savigyna turėtų būti privalomasis užsiėmi- 
mas moterims, kai dabar tokia vadinamosios civiliza- 
cijos būklė. 

Tas, kuris nori paveikti ir keisti visuomeninę bei 
kultūrinę gyvenamojo meto padėtį, dažniausiai turi 
išeikvoti daug energijos. Taigi jei esi nepatenkinta pa- 
dėtimi, turėtum pasisemti jėgų, sugalvoti, kas tau būtų 
geriau, ir imtis bandymo, kuris gali ir nepavykti. Ats- 
kiros lovos, atskiri butai, atskiri pinigai, bendros pra- 
mogos? Draugystę galima pakeisti meile, taigi pereiti 
nuo potraukio prie suartėjimo, ir tai turi pranašumų: 
skatina kūrybingumą, dvejones, atveria kelius kitiems 
modeliams. Nauji susitikimai jaudina vaizduotę. 

Beje, protingos moterys ir atsiskyrėlės, aišku, vieni- 
šos dar ir todėl, kad žino, jog bet kokia meilė suryja jė- 
gas, tačiau tai nereiškia, jog nevalia retsykiais užmegzti 
santykių. 

Klausinėjant ir atidžiai stebint iššvaistoma daug 
energijos, bet ji grįžta per skatinamąjį džiuginamąjį po- 
veikį. Tai tave visą sukrečia, subyra seni pavyzdžiai, gal 
ir pačią išmuša iš vėžių. 

Televizija priklauso priemonėms, kurios pavergia 
tuo, kad tu neturi nieko bendra su baime, siaubu, iš- 
gąsčiu, svetimais jausmais filmuose. Televizija pabaigia 
tuos nevilties protrūkius, kai įnirtingai sportuoji, perki, 
apsiverti iliustruotais žurnalais. Jei visa tai ir yra tavo 
kasdienis gyvenimas, dar vienas kitas apsirijimas šo- 
koladu, girtuoklystė, persivalgymas ar nepaliaujamas 
rūkymas, tada tikrai tave graužia sąžinė — tai puiki va- 
dinamojo energijos eikvojimo užbaiga. 

Energijos išeikvojimas: milžiniškas. 

Poveikis: naikinamas. 

Išimtis: tu tuo mėgaujiesi, sąžinė negraužia, sakai 
sau, kad nebūtinai gyvensi iki 90, būsi slaugoma, jei 
tave ir kamuos depresija. Bet negali iš anksto žinoti, ar 
gyvensi iki 90, būsi slaugoma ir kamuojama depresijos. 
Bet nieku gyvu neturėtumei pasikliauti atsitiktinumu. 

Todėl verta užmegzti ryšius su visomis, kokiomis 
tik įmanoma, būtybėmis, nusimesti balastą, kartą per- 
tikrinti slaptą bagažą, atsikratyti sąžinės priekaištų ir 
ištreniruoti kūną tam laikotarpiui, kai jam bus mieliau 
pasiduoti. 

APEIGOS 


Paleisti šviečiantį laivelį 

Šias apeigas geriausiai atlikti su draugėmis. Susitikite 
po pietų ir sumeistraukite laivelį. Žinoma, jis neturi 
užteršti upės ar upelio, taigi dirbdintinas iš natūralių 
medžiagų - medienos, žolių, lapų, žiedų, vaško žvaku- 
čių ir t. t. 

Temstant visos prieikite prie vandens. Pasišaukite 
stichijas, gal net ir jėgas, lydinčias visas moteris. Pas- 
kui uždekite ant laivelio visas žvakutės ir paleiskite 
į vandenį. Beje, visai nesvarbu, kiek laiko tas laivelis 
plauks, nors, žinoma, gražiau, kai vanduo neša jį ilgai ir 
žvakučių liepsnelės atsispindi paviršiuje. Indijoje, kur 
šviečiantys laiveliai daromi iš lapų ir žiedų, žmonėms 
nerūpi, plauks jie ar ne. Be to, tai auka upės deivei. Tai 
jos valia, kada pasiimti auką. 

GAMTA GRYNAI 


Ką pagalvoji, kai išgirsti žodį „gamta“? Apie tolimus 
pirmykščius miškus? Apie didingus Himalajų kalnus? 
Apie dilgėles ir vėdrynus? 

Gamta yra tai, ką mes turime saugoti — tiek aišku. 
Kad mūsiškis gamtos suvokimas jau visai ribotas, ki- 
činis, gal jau ir tu esi apmąsčiusi. Bet kad ir kaip ten 
būtų, gamta yra šventa. Tiktai mes elgiamės taip, lyg 
gamta būtų buvusi sukurta mūsų malonumui, o ne pa- 
tys būtume gamtos dalis. Lyg būtume bet kokios gyvas- 
ties valdovai ir galėtume lemti, kam leisime augti, o ką 
išnaikinsime. Bet gal mes priklausome nuo augalijos ir 
gyvūnijos palankumo, tik to nežinome. 

Ką galėtų reikšti, kai Sibiro ar Mongolijos šamanų 
papročiuose kalbama apie gyvūnijos motiną? Aišku, 
kad čia turimas galvoje ne koks nors atskiras gyvū- 
nas. Jeigu tai visų vištų, gepardų ir lazdynų motina, 
taigi čia savotiškas dvasinio lygmens dievas ar dei- 
vė, energijos šaltinis, kuris išeina už materialaus su- 
vokimo ribų ir tvyro kituose sluoksniuose. Gal seni 
papročiai byloja tiesą: viskas, kas egzistuoja Žemėje, 
turi dvasines šaknis, ir jei mes įsikišame į gamtos kai- 
tą, pažeidžiame ir dvasinį gamtos lygį. Juk nežinia, 
ar alergijų atsirado ne todėl, kad augalai ir gyvūnai 
nebenori su mumis sutarti ir savo feromonais, egzo- 
krininių liaukų sekretais, plaukais ir odų dalelėmis 

taip dirgina mūsų pojūčius, kad susergame. Juk ne- 
besugyvename darniai su gamta. Civilizacija išlygina, 
apvalo, asfaltuoja, stato, nuodija, žudo, naikina. Tai 
kodėl gamtos kūriniai turėtų trokšti su mumis ben- 
drauti ir mus gydyti? 

Jei žolė laikoma vaistažole, pirmiausia ji visur gam- 
toje išraunama su šaknimis, o jei jai gresia išnykimas, 
sukultūrinama arba apdorojama genetiškai ir augina- 
ma. Taip mes elgiamės su visa gamta, nė nemėgindami 
su ja bendrauti. 

Bet kad atgautume jėgų pusiausvyrą, mums reikia 
ryšių su pačių smulkiausių gamtos dalelyčių energijo- 
mis, ypač su augalais ir gyvūnais, su kuriais esame gi- 
miningos sielos, kurie atkuria mums jėgas. 

Ką bendra su gamta dar turi snapučiai ant lango, so- 
dai, Kalėdų eglės? Ar turėtume sakyti: gamta yra viskas, 
kas tai duoda, antraip to nebūtų? Ar tikrai pasaulyje gali 
būti kas nors, kas kilę iš gamtos ir ko iš tiesų neturėtų 
būti? Kodėl gaištame atskirdami gamtą ir dirbtinumą 
ar gamtą ir techniką? 

Moterys vis klausinėja mane, kaip užmegzti ryšį su 
gamta — kaip vyksta tas bendravimas su gamta. Jei įsi- 
vaizduojame gamtą taurią, iškilią, melodramatišką, ko- 
kia ji dažnai šlovinama ezoteriniuose renginiuose, kai ji 
turi būti tokia graži, kilni ir tokia gera, kokia turi būti 
gamtos mylėtojams, tada tikrai bus sudėtinga su ja pa- 
sikalbėti. Bet jei sakau: juk ir tavo virškinimas yra gam- 
ta, pasišnekėk su savo žarnynu, įsiklausyk į jo žodžius, 
tikrai pamanysi, kad šaipausi. 

Ne, aš kalbu rimtai. Gamta visur, pradėk nuo savęs. 
Keturi elementai laikosi tavo kūne. Mėsa ir kaulai ats- 
tovauja žemei, kraujas, seilės, ašaros, šlapimas ir pra- 
kaitas —- vandeniui. Kvapas, dvokas, dujos ir ta erdvė, 
kuri sudaro didžiąją ląstelės dalį, atstovauja orui ir me- 
džiagų apykaitai, valgio deginimas ir virškinimas, karš- 
tis ir prakaitavimas — ugniai. 

Tuos keturis elementus turi visąlaik, gali bet kada 
pasišaukti ir su jais pabendrauti. Tada gali siekti toliau 
ir užmegzti ryšį su elementais, kurių tavyje nėra, ir tai 
visiškai paprasta, nes kaip didmenomis, taip ir mažme- 
nomis, kaip viduje, taip ir išorėje: kad pabendrautumei 
su vandeniu, atsisėsk prie fontano, ežero, upės. Nesku- 
bėk ir įsiklausyk nesijaudindama ir nemėgindama per- 
prasti tau siunčiamų signalų. Tiesiog klausykis ir dė- 
mėkis, kaip teka vanduo - kaip jis skleidžia skirtingus 
garsus. 

Kuriam galui apskritai reikia užmegzti ryšius su 
gamta? Ką tai duos, jei gyvenimas toks trumpas ir taip 
trūksta laiko. Ar nebūtų prasmingiau nertis iš kailio, 
kad uždirbtumei ar laimėtumei daugiau pinigų? Be 
perstojo pramogauti ir kuo daugiau išplėšti iš to apgai- 
lėtino gyvenimo? 

Pašnekesys su gamta turi stebėtino poveikio: jis iš- 
saugo laiką. Viskas auga, gatvė dainuoja po važiuojan- 
čių automobilių padangomis, žemė siurbia drėgmę ir 
skleidžia energiją, vėjas judina šakas ir lapus, žiedus, 
gėles, žaidžia su jais, žaidžia su tavo plaukais, palenda 
tau po megztiniu, tavo oda pašiurpsta ir taip pat Žžai- 

džia su juo, ir kol tu leidiesi vėjo myluojama, vandens 
lavinama, žemės energizuojama ir nešama, kol tavo 
ugnis suliepsnoja ir ima vėl smarkiai ir linksmai degti, 
laikas sustoja, paprasčiausiai jį pamiršti, tau jo apskri- 
tai nebetrūksta. 


APEIGOS 


Išsirinkti troškimų medį 

Tenai, kur gyveni, išsirink medį, kuris tiks tau kaip troš- 
kimų medis, tai reiškia, kad jo šakos būtų pasiekiamos, 
jis būtų prieinamas, bet nepernelyg atviras. Būtų geriau 
rasti tokios rūšies medį, su kuriuo palaikai gerus dva- 
sinius ryšius. Tą medį paskelbsi savo troškimų medžiu. 
Patarškink šalia ar pabūgnyk ir padainuok jam, papilk 
prie jo klinčių (įsigysi ūkinių prekių parduotuvėje), gali 
sumušti jam kiaušinį ir padėti ant šaknų, paskleisti te- 
nai žalumynų, paberti tabako ar grūdų. Paskui papuošk 
spalvingais kaspinais ir pasakok draugams ir vaikams, 
kurie tau patinka, kad tai yra troškimų medis ir kad jie 
taip pat gali rišti prie jo įvairiaspalvius kaspinus, įkrau- 
tus norais. Kai kada galite prie šio medžio surengti iš- 
kylą ar šventę su muzika. Medžiai mėgsta muziką ir 
šokius. 

SUSIRASTI PIETUS 


Taksi išvažiavau į burtininko Fados N'Gourmos kaimą 
Burkina Fase, norėdama jį aplankyti. Čia svečiavausi 
prieš dvylika metų. Kaimo atmosfera tada man pasiro- 
dė mistiška ir paslaptinga. 

Tuomet aš iš visų jėgų ieškojau burtų kilmės ir es- 
mės, kaip perdžiūvusi kempinė gėriau į save kerėjimus, 
apeigas ir ceremonijas, versdama visa tai į savo burtų 
kalbą. Dabar buvau linksma ir rami. Nieko nebeieško- 
jau, nes ilgainiui susiprotėjau, kad daugiau sužinosiu 
sąmoningai įsidėmėdama viską, ką pamatau, užuot ieš- 
kodama kokių nors paslapčių. 

Autobusėlyje važiavo dvidešimt suaugusių žmonių, 
du vaikai ir keturios vištos. Įsišinekau su dviem moteri- 
mis ir seniu, kurie man papasakojo, kad šįmet taip nė 
karto kaip reikiant ir nepalijo ir kad jaunimas bėga iš 
kaimų, nes nebenori puoselėti išdžiūvusios žemės. 

Keliskart sustojome, prekeivės pardavė mums man- 
gų, virtų bananų, suvyniotų į laikraščius, foutou (trintų 
jamsų), saldaus lipnaus pyrago ir bisap (šaltos ybiškių 
arbatos). Nors trūko vietos mano ir šiaip neplačiai sė- 
dimajai, mėgavausi kelione, pokalbiais, vis pasiliejančiu 
dainavimu. Prispirta poreikio neatitrūkti nuo tikrovės 
pasiteiravau, kur yra Fados kaimas. Visi šokosi klykauti 
ir mostaguoti. Mat buvome nuvažiavę bemaž 180 kilo- 
metrų už Fados ir artėjome prie Benino sienos. Likau 

rami. Kadangi tam tikra prasme tai buvo mano svajo- 
nių kelionė, buvau nusprendusi, kad ir kas nutiktų, vis- 
kas turi slaptą reikšmę. 

Tad nudardėjau iki pat Benino sienos; kadangi vi- 
zos neturėjau, vėl grįžau atgal tuo pačiu autobusiuku. 
Po penkių kilometrų jis sugedo, o tada kelionė kol kas 
nutrūko, nes paaiškėjo, kad gedimo greit nepašalinsi. 
Bendrakeleiviai, dvidešimt du suaugusieji, keturi vai- 
kai, ožka ir šešios vištos, įsikūrė po medžiais ir krū- 
mais, snūduriuodami ir valgydami savo paviržį. Su- 
temo. Vieno ūkio valstiečiai pasiūlė mums nakvynę. 
Pasikabinau savo moskitų tinklą prie medžio ir palin- 
dau po juo. Nei muzikos, nei būgnų dundesio. Kažkur 
kvarksėjo radijas. 

Rytą susibūrėme aplink autobusiuką. Jis dar nebuvo 
sutaisytas, turėjome laukti. Nusprendžiau keliauti au- 
tostopu, ir, kad ir kaip keista, man pasisekė. Vairuotojas 
gyveno Fados kaime ir išsodino mane tiesiai prie bur- 
tininko namo. Burtininkas pasakė: „Je veux te donner 
guelgue chose“ („Noriu tau kai ką duoti“) ir išsitraukė 
iš praskiepo lytinį organą. Pasakiau, kad verčiau atsi- 
sakysianti dovanos, tada pasidariau jam nebeįdomi. 
Užtat jo žmona parodė man širdį. Padirbdino grigri vė- 
rinį, savotišką amuletą iš medžio gabalėlių ir tokią pat 
apyrankę. Ji pardavė man chameleono pavidalo žiedą 
ir pasakė, kad jis atneš laimę. Paskui nusivedė pas savo 
drauges, ir man buvo leista lydėti moteris į aukų atna- 
šavimą lauke, kur išdėliojome juodus molinius aukų 
dubenėlius. 

Kai vėliau namie mąsčiau apie šią kelionę, supratau, 
jog ji man pavyko tik todėl, kad patyriau nesėkmę, kad 
perniek nuėjo tai, ko ieškojau ir ką ketinau daryti, tuo 
tarpu mano akims atsivėrė visai kas kita. Net negalė- 
jau įsivaizduoti, jog rasiu tas moteris, nes nieko apie 
jas nenutuokiau. Jei būčiau tenai nusigavusi viena diena 
anksčiau, jos būtų buvusios gretimame kaime savaiti- 
niame turguje, ir aš net nebūčiau jų užtikusi. 

Jei esi laimingas, tavo norai neišsipildys, prasmin- 
gai skelbia budistų posakis. Iš tikrųjų norus, troški- 
mus ir planus galime pareikšti tik dėl žinomų ar bent 
numanomų dalykų. Bet ką mes žinome? O ką galime 
numanyti? 

Juk gyvenime ne viskas taip patepta sviestu, kaip 
norėtume, mes trokštame atsikratyti visų rūpesčių ne- 
sukdami galvos dėl nesėkmių ir atidžiai netikrindami. 
Puolame galvas pametę iš vienokios veiklos į kitokią. 
Planas A nuėjo šuniui ant uodegos, tad griebkimės pla- 
no B. Viena partnerystė žlugo, gal kita bus ideali. Gal. 

Gal. Visur kur beviltiškai ieškome prasmės. Tas ieš- 
kojimas atsiliepia mūsų gyvenimui, ieškome tikro sotu- 
mo, laimės, pilnatvės. Jei nesiseka ieškoti, prisiplempiu 
alkoholio, bus gerai. Jei man reikia postūmio, jėgos, rū- 
kau lyg kaminas. Negaliu būti vienas, ieškau žmogaus, 
kuris perimtų iš manęs vienatvės naštą. Juk kur nors 
turi slypėti ta būsena, kuri galų gale padarys mane lai- 
mMingą! 

Burtuose Pietūs simbolizuoja naivią jėgą, pasitikėji- 
mą, veržlumą ir pačius burtus, taigi bendravimo, per- 

mainų galią. Argi mes visą gyvenimą neieškome Pietų, 
vėl tapti lengvi, laisvi, linksmi, pajausti visas savo spė- 
kas ir jomis paveikti viską o viską? 

Kai pamėlynijusiomis lūpomis ir nuo aukščio skaus- 
mingai tvinksinčia galva stovėjau ant Tibeto plynaukš- 
tės 5 km aukštyje ir su bendrakeleiviais grožėjausi ti- 
krąja žodžio prasme užimančiais kvapą 8 tūkstančių 
metrų aukštumo kalnais, iš džipo išlipo japonas, plačiu 
mostu apvedė snieguotas viršukalnes, išsirikiavusias 
mums prieš akis, ir angliškai pareiškė: „Niekai. Kad pa- 
matytumėt Šveicarijos Alpes..“ 

Stebuklas tikriausiai visuomet esti tenai, kur tuo 
metu tavęs nėra. Supratau, kad ieškojimas gali tapti 
manija. Dar toliau, dar aukščiau, dar egzotiškiau, dar 
vaizdingiau. Troškimai vis didesni, bet išsipildymas vis 
labiau tolsta. 

Ir aš padariau jaudinantį atradimą. Ėmiau tiksliai 
įsidėmėti savo jausmus, būdama šalia jėgos šaltinio, 
kad paskui vėl susižadinčiau tuos jausmus namie. Man 
paaiškėjo, kaip lengvai išeina toks bandymas su neigia- 
mais jausmais. Visi tą gali. Susimąstai apie ką nors bjau- 
raus, žiauraus, graudaus ir kaipmat nuliūsti. Prisimeni 
vietą, kur išgyvenai baisybes, ir net jos neaplankius, 
vien paminėjus, kaipmat pajauti tas baisybes. Nereikia 
jokių burtų, kad sukeltum sau juodžiausią neviltį. 

Aš išskyriau tą jausmą ir pripildžiau jį kitoniško turi- 
nio: laimės, kuri tave perima, kai regi jūros bangų šėls- 
mą, po nuostabios meilės nakties, slėpiningą džiugesį 
stebuklinga vieta atskyriau nuo tų įvykių ir vietovių ir 

paprasčiausiai pažadinau savyje jų prisiminimą. Iš ti- 
krųjų: viskas vyksta manyje. Mano kūnas tai išsaugojo, 
siela ir šiaip niekuomet nebuvo pamiršusi ir tik laukė, 
kol pašauksiu. 

Jeigu aš pati esu tas jėgos šaltinis, jei pasiseka be tos 
vietovės atgaminti jausmą, kurį man sukelia galių pilna 
vieta, man daugiau nereikia vaizdingų stebuklingų vie- 
tų — nors nuostabu, kad jų yra ir gali tenai apsilankyti. 
Juk kalbama apie esmę, kuri nušviečia vietovę nuosavo- 
je visatoje. Ši esmė yra visada, ji mūsų dalis ir tik laukia, 
kol bus suvokta ir vėl atgaivinta. Bet kol kokybę lemia 
kančia, ateitis, deja, dar priklauso nuo praeities. 


APEIGOS 


Susukti laimės lizdą 

Savo bute pasirink vietą, kur gyvens tavo laimė, ir pa- 
imk indą, skrynutę, kokį nors daiktą, kur ketini įkurti 
savo laimę. Pridėk tą daiktą vilionių, kurios tau reiškia 
laimę, grožį, ramybės energijas. Bent kartą per dieną 
prieik prie savo laimės lizdo ir susižadink laimę savy- 
je. Kai tą puikiai išmoksi, gal tau net nebereikės jokio 
daikto, kad prisišauktum laimę. 

POLITINĖ APEIGŲ JĖGA 


Kai 1972 metais Romoje drįsome surengti pirmą vien 
moterų demonstraciją, kartojome šūkį, nors anuomet 
net negalėjome nuspėti, kaip jis atsilieps mūsų gyveni- 
mui ir pakeis jį: Tremate, tremate, le streghe son' torna- 
te (Drebėkit, drebėkit, raganos grįžta). 

Apie viduramžių raganas tiek menkai žinojome jau 
ir todėl, kad mokyklose niekas nemokė apie raganų 
persekiojimą ir milijonų žmonių išnaikinimą už „ra- 
ganavimą“. Mus viliojo laisva kerinti romantiška aura, 
kuri supo sąvoką „ragana“. Aš patyrinėjau apie raga- 
nų deginimus pavesta leidyklos „Frauenoffensive“, kur 
tuomet dirbau, ir galop sukūriau filmą apie kaimą, kurį 
nušlavė nuo žemės inkvizicija, ir apie moterų solidaru- 
mą („Raganos“). 

Tada supratome, kad tas metas, kai buvo persekio- 
jamos raganos, sudaro periodą moterų istorijoje: patri- 
archaliniai valdovai monoteistai uždraudė taikų dau- 
gelio skirtingų kultūrinių ir dvasinių gyvenimo formų 
ankstyvaisiais viduramžiais sambūvį (įvairiasluoksnę 
kultūrinę visuomenę, kokios šiais laikais vėl siekia 
pažangiosios jėgos). Bažnyčia prižiūrėjo tyrinėjimus, 
mokslą, gydymą, moterys buvo išvytos iš universitetų; 
ekonominę ir dvasinę laisvę, kuria moterys mėgavosi 
net iki ankstyvųjų viduramžių, užgniaužė Bažnyčios 
ir pasaulietiniai valdovai; moterų amatų gildijos buvo 

išvaikytos, persekiojant moteris kaip raganas buvo at- 
imamas jų turtas - dažnai įsidėmėtino didumo. Seno- 
vines, iš lūpų į lūpas perduodamas išmintingųjų mo- 
terų žinias sudegino kartu su jomis ir jų katėmis arba 
vienuolynuose sudėjo į bažnytinius receptus ir gydy- 
mo būdus (nuo vienuolynų alaus daryklų iki abatės 
Hildegardos medicinos mokslų, nes juk ir Hildegarda 
perėmė žinias tų laukinių moterų, kurios ateidavo į 
jos celę miške). 

Tas žinojimas, kuris dar ir šiandien įsigėręs mote- 
rims, išplito kaip epidemija: jei parodysi savo galią, tave 
nužudys. 

Žinoma, raganas persekiojo visiškai ne dėl burtų, o 
kad būtų visiškai panaikintos gyvenimo formos, nesu- 
derinamos su krikščioniškos Bažnyčios niūriu ir paly- 
ginti nepatraukliu mokymu. Kova vyko dėl valdžios ir 
pinigų, dėl vienpusiško patriarchato poreikio valdyti 
viską, lemti viską, pasigrobti viską ir neprileisti moterų 
prie valdžios, pakišti jas globėjui po padu, po kyku, tai- 
gi atiduoti visiškai sutuoktinio galiai — ši praktika, tik 
kiek švelnesnių formų, yra išlikusi iki pat šių dienų. 

Kai vėl atgaivinome raganystę, nutiko labai įdomus 
dalykas, sutampąs su senoviniu burtų įstatymu: išsi- 
pildys tai, ką tu ištarsi. Ateis tas, ką pašauksi. Atlais- 
vindamos vietą „raganai“ savo politinėje kovoje, mes 
atvėrėme kanalus senovinei kultūrai, kuri mus ne tik 
pakerėjo, bet ir suteikė naujų politinių jėgų. Tada kaip 
tik kalbėjausi su draugu, ką tik pradėjusiu dirbti psichi- 
atru, kodėl psichiatrijos ligoninėse šitiek daug „Marijų“ 

ir „Šventųjų“, bet visiškai nėra raganų. Jis atsakė: „Jos 
išsiburtų laisvėn“ 

Politinė sprogstamoji jėga, glūdinti burtuose, ėmė 
stiprėti. Juk magija tai tikrovės išraiška pagal nuosavus 
vaizdinius, bendravimas su visomis gamtos jėgomis, 
šių jėgų ir savo gyvenimo džiaugsmo garbinimas. Ma- 
gija yra atsakingas dalyvavimas visuomenės vystymesi. 

Politikės labai susirūpinusios žiūrėjo į dvasinę mo- 
terų judėjimo raidą: keletas moterų pakilo tarp rožinių 
debesų. Ple ple ple ple, pasaulis turi būti gražus ir svei- 
kas! Bet dvasinio moterų judėjimo apeigos niekuomet 
nebuvo tam skirtos. Jos visuomet buvo nukreiptos ir į 
moters erdvių kūrimą, nakties susigrąžinimą. 

Nuo apeigų, skirtų moterų knygynui Ciuriche, ku- 
riam buvo atsakytos patalpos Štokerštrasėje ir kuris po 
šitų apeigų persikėlė į Gerechtigkeitsgasę Nr. 6 (skai- 
čių simbolikai 6 yra tolygumas, lemtis), iki Valpurgijos 
nakties, didžiulės jėgos parodymo ir smagaus erdvės 
užgrobimo Miunchene bei kituose miestuose, miestie- 
tiškos apeigos ir šokiai mėnesienoje suvienijo trokštan- 
čias šokti, susiejo su gamta, jos reiškiniais, su deivėmis, 
reikalaujant valdžios ir politinės tikrovės ugdymo. 

Didėjąs pasitikėjimas savimi moterų, gyvenančių 
savaip ir besilaikančių savų apeigų, atsiliepė net stam- 
bių firmų vadybai. Garsios politikės ir ekonomikos ži- 
novės metasi kortas, susieja savo energijas su Mėnulio, 
Žemės ir kitų moterų skleidžiamomis energijomis. Tie 
tinklai, kuriais moterys dvasine veikla apsiautė Žemės 
rutulį, dar nematomi ir nejuntami, bet jie jau tokie sti- 

prūs, kad nauja priešiškumo moterims banga, ypač ži- 
niasklaidoje ir reklamoje, vėl mėgina nublokšti moteris 
atgal: prie liemenėlių, standaus užpakaliuko ir aukšta- 
kulnių batelių. 

Teisybė, kad moterys vis labiau griebiasi šitų at- 
gyvenusių priemonių, jog pasinaudotų vyrų pasaulio 
pranašumais; bet priešingai negu šeštojo dešimtmečio 
moterys, nūdienės moterys labiau išsilavinusios ir pa- 
jėgesnės atlaikyti priešpriešą su valdžia. Neretai aukš- 
takulnis batelis tampa ginklu, o standus užpakaliukas, 
išteptas moliu, gašliai siūbuoja mėnesienoje, kur jo ne- 
mato vyro žvilgsnis. 

Mums nebuvo svarbu sukurti naujus draudimus 
drabužiams, naujus tabu (jokių mini sijonukų, jokių 
aukštakulnių per apeigas!), netgi ir ne naujas religines 
dogmas, mums rūpėjo, kad dvasiniame moterų judė- 
jime būtų pasinaudota senolių išmintimi, atskleista 
pirmykštė jėga, savi sprendimai ir įsitikinimai, juo 
labiau laisvė, ir, keistas daiktas, kaip ši sena, nuval- 
kiota, dažnai piktam vartojama sąvoka sukūrė naujus 
politinius sprogmenis kasdieniame gyvenime vien 
tuo, jog moterys nebeklauso nurodymų, kas joms turi 
būti gerai. 

Dvasinio moterų judėjimo apeigos mums suteikė ne 
tik naujų bendravimo formų ir naujų bendrų išgyveni- 
mų, bet ir naują savimonę. Per apeigas mes priėjome iki 
nuosavos jėgos ir išmokome - gal todėl, kad taip dažnai 
buvome puolamos - ginti tai, ko neįmanoma patėkšti 
kaip tobulybės ir ko gal nebūtina suprasti. 


32 


Turbūt svarbiausias suvokimas, kurį davė dvasingu- 
mas ir apeigos, yra tai, jog Vakarų šalių civilizacijų kul- 
tūrų politikos samprata nesutampa su mūsų politikos ir 
visuomeninės įtakos samprata. Kad moterims nebūtina 
dalyvauti valdžioje, kai viešpatauja tokie santykiai, o jos 
trokšta pakeisti esamus pagrindus. 

Taip atsirado naujos pasipriešinimo formos, gal sti- 
presnės, nei kada nors buvo demonstracijos ir politiniai 
protestai. Greenham Common išmokė mus pasipriešin- 
ti atominėms raketoms be jėgos. Karinį saugomą san- 
dėlį mes apjuosėme vilnoniais siūlais, iš pažiūros tikra 
beprasmybė. Tačiau nuo kerų jėgos, slypinčios tuose 
siūluose, galų gale išnyko ir raketos. Apeigomis ir bur- 
tais mes susiliejome su Vakersdorfo žeme, kur turėjo 
būti pastatyta radioaktyvių atliekų saugykla, - ir sėk- 
mingai. 

Pasipriešinimas pramonininkų viršūnių suvažiavi- 
mui Sietle — tai naujas dvasinių ir burtų jėgų vienovės 
būdas: internetu Žmonės priešinasi pragaištingai pra- 
monės globalizacijai. Internetas sėkmingai naudojamas 
pasipriešinimo apeigoms. 

Kad moterų apeigos keičia pasaulio vaizdą, paaiškė- 
jo per Sidnėjaus olimpinių žaidynių atidarymą: luoša 
sportininkė įnešė olimpinę ugnį į stadioną, keturių mo- 
terų estafetė nunešė ją iki laiptų, o aborigenė sporti- 
ninkė užnešė aukštyn, kur vandeny stovėdama uždegė 
ugnies ratą —- įspūdingos apeigos! Moterų apeigos pa- 
keis kultūrą ir politiką kur kas smarkiau, nei kada nors 
ją sugebėjo pakeisti revoliucija. 

ŽVIRGŽDUKŲ APEIGOS 


Pasivaikščiok po miestą ir pasirink žvirgždukų, steng- 
damasi surasti kuo gražesnių. Susigalvok skaičių, kuris 
tau turi simbolinę reikšmę. Aš turiu 108 akmenukus, 
nes man patinka, kad Tibeto budistams skaičius 108 
yra šventas. Mėgstu skaičius, kurių suma yra 9, ir tiktai 
9 suma vėl sudaro 9. Kadangi skaičius 3 simbolizuoja 
slenkstį į naują būseną, nuojautą, man patinka mintis, 
jog 9, taigi 3 x 3, yra savotiška didesnė nuojauta. Taigi 
108 žvirgždukai veda prie slenksčio. Slenksčio į niekur. 
Į laikinumo pripažinimą, į palaimingą beprasmybę. Juk 
ne viskas turi būti praktiška ir naudinga, o kelionės į 
kasdienybės ir miesto magiją pradžioje bus geriausia 
atsisakyti naudingumo. Mat kur tu esi naudinga, esi 
naudojama, išnaudojama, nunaudojama. Esi suryjama 
tenai, kur esi valgoma. Nauda gana ilgai laikė sugrie- 
busi tave išmintingais savo nagais. Metas pakvailioti ir 
įkvėpti nenaudingumo. 

Toji apeigėlė su akmenukais išveda tave iš naudo- 
tinybės, iš surijimo į budrios atidos būseną. Niekas 
nesvarbu. Tavo užsiėmimas neturi jokios praktinės 
vertės. Vargu ar jį paaiškinsi; jei esi gudri, tai nieko ir 
neaiškinsi. 

Sukrauk akmenis į krūvelę. Paskui imk vieną akme- 
nuką po kito, lytėk jį delnais, tegu tavo siela slysta 
paviršiumi ir nukeliauja į akmenuko vidų, tada pa- 
dėk jį ir imk kitą, apžiūrinėk ir apčiupinėk lygiai taip 
pat, padėk šalia pirmojo ir daryk taip pat, kol būsi 

pakilnojusi, apčiupinėjusi ir į kitą vietą padėjusi visus 
žvirgždukus. 

Šiomis apeigomis atsikratysi streso ir linijinės Va- 
karų šalių supramonintos kasdienybės energijos, sulai- 
kysi tariamai linija slenkantį laiką ir pateksi į akimirką. 
Jei pasakysi, kad neturi laiko tokioms apeigoms, jos tau 
būtinos. Akmenukų lytėjimas, jų prisilietimas prie ta- 
vęs pakeis tavo laiko ir erdvės, būtinumo ir beprasmy- 
bės suvokimą. 


MEDŽIOTOJAS PATENKA Į ISTORIJĄ 


Dešimtmečius Raudonkepuraitė tipeno šalia manęs per 
gyvenimą. Raudona kepurytė, miela mergaitė, piktas 
įdomus vilkas kaip priešo vaizdinys, slėpiningas miš- 
kas, į kurį verta, kaip rodo vilko pavyzdys, nueiti, jog ką 
nors atrastumei. 

Senelė — kodėl ji vienužė gyvena miške, o kur Rau- 
donkepuraitės tėvas? Motina, viena vertus, tokia meili 
ir motiniška, nes nori nunešti senelei pyrago ir vyno, 
antra vertus, atrodo per tingi eiti pati. Argi ji negalvoja 
apie pavojus, kurie gali grėsti mažylei? 

Motina pasikliovė laukinėmis jėgomis. Deja, nega- 
lėjo pagalvoti, kaip ir visos laukinės moterys iki jos, — 
apie medžiotoją. Iš kur staiga išdygo tas medžiotojas? 
Juk yra glaudus, darnus moterų ir laukinybės pasau- 
lis, ir lyg iš niekur pasirodo medžiotojas, kuris — na ir 
kvailys — nesusivokia ir nutraukia šį įšventinimo vyks- 
mą. Kuris net turi nutraukti šį vyksmą. Žinoma, šiame 
vyksme jo pasirodymas nenumatytas, nes tada dalyvė 
turėtų virti jam valgį. 

„Raudonkepuraitėje“ pasakojama įdomi, tipiškai eu- 
ropietiška (baltieji, vyriškos lyties) trikampio istorija: 
tai savo žygiu susirūpinusi Raudonkepuraitė ir medžio- 
tojas, nelabai nutuokiąs apie gyvenimą ir kilus pavojui 
nuolat išsitraukiąs šaudyklę, nes jis, hipotaliamiškai 
nuteiktas (Pavojus! Žudyti! Likti gyvam!), net neįsivaiz- 

duoja kitoniško sprendimo. Ir dar yra vilkas, kuriam 
nerūpi medžiotojas, nes jo tikslas kitoks, pavyzdžiui, 
nusivilioti Raudonkepuraitę į laukines apeigas. 

Jei žiūrėsime į šią istoriją kaip į bulvarinį skaitalą, 
ieškosime tiktai tragedijos, kaltės, dramos. Taip jau 
esame pratę: beprotybė, siaubas, klaikuma, nelaimė! 
Kaip galėjo šitaip nutikti! Vargšelė! Mes juk nepratę 
atsižvelgti į įspūdžių visumą, mokymąsi iš pavojingos 
padėties, į galimybes ir sudėtines dalis. Mes įgudę skir- 
ti tiktai gėrį ir blogį. Įkvėpti vilčių, tragedijų, baimės, 
susijaudinimo sumenkiname savo elgseną: išsigąstame, 
juokiamės, verkiame, smerkiame, atsipalaiduojame. 

Ir kaip per lenktynes nė vienas bėgikas ar bėgikė 
staiga nesustoja, nepasikaso galvos ir nepaklausia: kas 
čia dabar? Kas dedasi? Kodėl save kamuoju? Taip nie- 
kas nesustoja ir gyvenime, o jeigu sustoja, nuaidi teisėjo 
švilpukas: dumk toliau. Nesustok. Nesižvalgyk dešinėn 
ar kairėn, nėr kada. Mes lekiame, o laikas lekia prieš 
mus, šalia mūsų, iš paskos. 

Tiesus kelias iki lenktynių pabaigos iš tikrųjų kartais 
nubėgamas greičiausiai, pavyzdžiui, dėl širdies smū- 
gio ar insulto. Tačiau tai, kas laukia mūsų vingiuotam 
aplinkkely, kai delsiame, snūduriuojame ar svajojame, 
gal irgi būtina gyvenimui, kad kai ką sužinotume apie šį 
stadioną, kuriame visi taip atkakliai bėga. 

Pasakoje apie Raudonkepuraitę, kurią entuzias- 
tingai aiškino psichologai ir sociologai, mums dės- 
toma, kaip ginkluotas vyras sunaikina laukinę jėgą ir 
perima valdžią, galop „išlaisvina“ Raudonkepuraitę 

nugalabydamas vilką, simbolizuojantį nenuspėjamą 
laukinę jėgą. Įdomu, kiek aš ir daugelis mano pažįsta- 
mų vaikystėje tapatinosi su tuo „mielu“ medžiotoju ir 
kiek tas medžiotojas ilgainiui pasidarė man įtartinas. 
Įdomu, kaip pasireiškia tie medžiotojo variantai ti- 
krovėje, „gerasis“ medžiotojas, ginkluotas gelbėtojas, 
kad ir kur jis būtų, Kosove ar panašiai. Kaip ir anks- 
čiau ginklai ir kova brukami mums lyg išlaisvinančios 
energijos. 

Kadangi mėgstu pasakas ir jas vis skaitinėju, tai mąs- 
tau apie jų turinį, skelbiamas tiesas ir mintis, jų darky- 
mus, ilgainiui aptikau daug ženklų, kaip mes buvome 
įgrūsti į ratą lyg žiurkėnai, priversti naudoti linijinę 
energiją ir atsisakyti svajonių. Radau ir daugybę nuo- 
rodų, kaip anksčiau išgyvendavome savo jėgą, kokius 
būdus ir sistemas išugdėme. 

Pasakos perteikia senovės išmintį užslaptintai, ir nė 
vienas iš brolių Grimų negalėjo visko išaiškinti. Skai- 
tydama pasakas nemėginsi įsitvirtinti ir pagauti sėkmę 
už uodegos Vakarų civilizacijų pasaulyje. Iš tikrųjų tai 
laiko švaistymas. Bet kai skaitai pasakas ir ieškai jose 
ženklų, iš tiesų gali vėl atverti laukinę erdvę ir susiža- 
dinti skurdžius laukinės jėgos likučius. Juk laukinė jėga 
tai sėklos, kurios be galo ilgai glūdi perdžiūvusioje dy- 
kroje. Vos palyja lietus, visos jos sudygsta. 

Grįžkime prie Raudonkepuraitės ir dar kartą ati- 
džiau pasižiūrėkime į tikrovės atspindį joje. Jauna mo- 
teris eina iš anksto žinomu keliu — senosios išminties 
link. Eina nuo motinos pas senelę, taigi dar tebėra se- 

novinėje trigubos moteriškos jėgos koordinačių siste- 
moje. Ji pakeliui į senolių išmintį. 

Pasakoje apie Raudonkepuraitę parodyti civilizaci- 
jos apmatai, galioję iki patriarchalinės pasaulio tvarkos: 
triguba deivė - mergaitė, motina, senelė - simbolizuoja 
moterų civilizaciją, visuotinės energijos pradą: spiralės 
pavidalo sukimąsi, aplinkkelį, kad sugertum laukines 
jėgas, slėpiningą nuojautą, ciklinę energiją. 

Miškas ir vilkas simbolizuoja tikrovės lygmenį, ku- 
rio negali perimti nei patriarchatas, nei matriarchatas, 
nei linijinė energija. Laukinė jėga nepaklūsta jokiai su- 
galvotai sistemai. Laukinybės esmė yra nenuspėjamu- 
mas, nesuvaldomumas, sumaištis. 

Nei prisitaikėliškumu, nei jėga žmonės nepajėgūs 
sutramdyti laukinės jėgos. Nei vyrai, nei moterys. Mo- 
terys irgi nukrinta nuo kalnų, miršta iš bado ir trošku- 
lio, jas palaidoja purvo griūtys, žemės drebėjimai, jos 
sudega per gaisrus, paskęsta kilus potvyniams. Neturi- 
me teisės susitarti su laukinėmis jėgomis. Nėra galimy- 
bės prisigretinti prie jų įtikinėjimais: juk aš viską dariau 
teisingai, dabar ir tu privalai man pagelbėti. 

Gamta nėra „miela“, nepadeda net ir moterims. Tik 
moterys dažnai būna kur kas arčiau šios jėgos ir ge- 
riau ją perpranta. Ir atvirkščiai: gamta nekeršija. Lau- 
kinybė YRA. 

Ir vis dėlto ta laukinė jėga mums vienintelė galimybė 
vėl sąmoningai prisiartinti prie visatos ritmo. Ne todėl, 
kad visata tada mus pamils — visata milijardus metų, 
per nesuskaičiuojamus amžius puikiausiai laikėsi be 

mūsų ir dabar jai mūsų nereikia, - o kad mes daugiau 
sužinotume apie save ir laukinių jėgų sąsajas. Kodėl tu- 
rime paklusti ideologų nuostatoms ir paistalams, leis- 
tis valdomos dvidešimt šešių visaip derinamų raidžių? 
Jei prieš bet kokią tiriamąją kelionę pas laukines jėgas 
skaitysime smulkias draudimo raideles, net nenuke- 
liausime prie tvoros, ką jau kalbėti apie kitą civilizaci- 
jos draustinio pusę. 


APEIGOS 


Duktė, motina, senelė 
Apeigos, šlovinančios tris moters gyvenimo fazes. 

Jei norime pašlovinti tris moteriškumo fazes, pir- 
miausia pastatykime tris altorius. Tegu ant merginos 
altoriaus būna viskas, ką mėgsta merginos. Jaunystės 
jėgą geriausiai sužadins merginos ir jaunos moterys. 
Altorių gali puošti ir deivių, kurios lydi merginas, nuo- 
traukos. 

Ant motinosaltoriaus tebūnie viskas, kas simbolizuo- 
ja valgį, motinišką energiją, šilumą, saugumą, įkvėptą 
moterų pakantumo, ir globą. Gali būti motinų deivių, 
jų vardo nuotraukų ar skulptūrų. 

Ant senelės altoriaus gali būti tai, kas liudija moters 
gyvenimo išmintį, žinias iš knygų apie stebuklus, gyve- 
nimo patirtį ir pilnatvę. Senovės išminčių ir jas lydinčių 
deivių atributai. 

Apeigos geriausiai atliekamos daugelio moterų. Iš 
pradžių šokama apie merginos altorių, šaukiamasi jau- 

nystės jėgų, paskui visos susitveria rankomis ir šokda- 
mos artėja prie motinos altoriaus, šaukiasi moterų pa- 
čiame žydėjime jėgų, paskui visos toliau pereina prie 
senelės altoriaus ir šaukiasi visų išminties ir amžiaus 
jėgų. Paskui visos sustoja į eilę, viena moteris prieš kitą, 
taip sudarydamos savotišką gimimo kanalą. Tada kie- 
kviena moteris perleidžiama per šį kanalą ir naujai pa- 
gimdoma, šaukiama vardu ir garbstoma. 


MIRTIS - ŽVILGSNIS Į KALI AKĮ 


Ar visi mirusieji lygūs? Kurgi ne. Miršta nukaršęs poli- 
tikas, ir laikraščiai rašo apie „visus sukrėtusią jo mirtį; 
miršta tualetų valytoja iš Malersdorfo, nė vienas žmo- 
gus nesusidomi ta mirtimi. Vieni slaugomi, iki miršta, 
kiti nusibaigia gatvėje, dar kaip reikiant ir negyvenę, 
kaip palestinietis berniukas, kurį nušovė Izraelio karei- 
vis, kada berniukas su tėvu glaudėsi už sienos. Mes ne- 
žinome, kada ir kaip mirsime ir ką atskleis mūsų mirtis, 
bet mūsų valia gyventi taip, kad mirtis būtų ori gyveni- 
mo pabaiga. 

Kada matei paskutinįkart mirusįjį, o gal apskritai 
nesi mačiusi? Mirtis yra savaime suprantama pašėliško 
gyvenimo dalis — kai įsijungi televizorių, tau pro ausis 
švilpia kulkos, vyrai iškreiptais veidais švaistosi visokių 
rūšių ginklais, vienas po kito žūsta aktoriai, kruvini, su- 
maitoti, klykią. 

Ne viskas yra virtuali tikrovė. Žinių vaizdai paverčia 
tikras nelaimes siaubo filmų scenarijais, sukurti mirties 
ir pagedimo reginiai pagardinami tikromis gyvenimo ir 
mirties nuotraukomis. Seksas ir mirtis padidina žurna- 
lų, mados ir automobilių apyvartą. Visur mirštama, vi- 
sur rengiamos gerumo akcijos. Tokiu pat greičiu, kokiu 
abejingi pramoninio pasaulio verslininkai marina badu 
ir galabija vadinamąjį trečiąjį pasaulį, jų sutuoktinės ir 
naikintojų motinos ragina didinti humanitarinę pagal- 

bą, pirma pamaitinusios ir pamylavusios savo vyrus, 
sūnus, mažus numylėtinius. Mirtis abstraktus dalykas. 
Kas norėtų prisiliesti prie mirties? Mums jau toks na- 
tūralus susidūrimas su virtualia mirtimi, bet labai retai 
sąmoningai palydime kitą Žmogų į mirtį ir žiūrime į ją 
kaip į didingą gyvenimo baigtį. 

Dvejus metus gyvenau kaime kartu su draugės 
teta Cencle, kuriai buvo daugiau negu aštuoniasde- 
šimt metų. Tuo metu ji veržėsi iš visų pripažįstamos 
tikrovės gniaužtų. Jei anksčiau buvo nuoširdi katalikė 
ir dorovinga, dabar niekino Dievą iki kraštutinumo, 
maišė krucifiksu savo naktipuodį, pakorusi ant smi- 
liaus suko ratu kelnaites, pusnuogė išeidavo iš namų 
šaipydamasi: „Dabar drožiu į bažnyčią“ Vidurnaktį 
ateidavo prie mano lovos, lazda pribakindavo ir rei- 
kalaudavo su ja bendrauti. Lyg pakerėta stebėjau, kaip 
ji traukėsi, nyko iš šio pasaulio, kuris nulėmė visą jos 
gyvenimą, tramdė jausmus, palaužė gyvybines jėgas. 
Dabar, lyg paskutinįkart pasipriešindama, ji gardžia- 
vosi laisve, niekados neturėta, tik mirties akivaizdoje, 
pašaipiai kvatodamasi, pajėgė nusviesti šalin jai pri- 
mestus varžtus. 

Atvirkščiai negu Žmonės, kurie gyvendami leidžia 
sau viską ir tik paskutinėmis gyvenimo dienomis jų 
protą užvaldo patriarchalinis-monoteistinis tikėjimas, 
pasiskubina dar greitosiomis įtikėti ir šaukiasi kunigo, 
teta Cenclė sviedė kunigui į veidą viską, kas tik jai atė- 
jo galvon, nė kiek nebesirūpindama savo išlaisvėjusios 
sielos išganymu. 


Ji mirė ligoninėje, ir aš nuvažiavau tenai atsisveikin- 
ti. Jau buvo įdėta į plastikinį maišą. Pareikalavau išimti 
ir pati padėjau tai padaryti. Tada pasėdėjau šalia, jaus- 
dama jos linksmumą, laisvę, kurios gyvendama niekuo- 
met neturėjo. Ji buvo septintas miręs žmogus, kurį aš 
mačiau ir lytėjau. 

Septyniolikos metų lankiau slaugytojų padėjėjų kur- 
sus Raudonajame Kryžiuje. Per tą vieną mokymosi mė- 
nesį turėjome budėti ir naktį. Tą naktį mirė nuo vėžio 
vyras. Mirė, kai jo paprašyta atnešiau stiklinę vandens. 
Pajutau, kaip pakilo aukštyn jo energija. Nejučia įkišau 
pirštus į stiklinę ir trupučiuką nuliejau vandens į kam- 
barį. Mirtis man pasirodė kaip energijos išsilaisvinimas 
iš kūno. 

Antras žmogus mirė mano glėby Milano autostra- 
doje per automobilių susidūrimą rūke. Kai dabar gal- 
voju apie tą autoavariją, pirmiausia prisimenu palen- 
gvėjimą, netgi linksmumą, su kuriuo sunkiai sužeistas 
vyriškis paliko savo kūną. O kai aš prieš daugelį metų 
pati ko nežuvau per avariją, tas įspūdis dar sustiprėjo: 
būtų buvę kur kas lengviau pakilti į dausas, negu grįžti 
į sumaitotą kūną ir vėl jį atgaivinti. 

Mirtis man jau seniai tapusi motiniška energija. Se- 
nosios Rytų Europos ponia Mirtimi, Kali, kuri pašaukia 
gyventi ir išmeta iš gyvenimo. 

Keliaudama per Sacharą ant akmeningo šlaito ra- 
dau vyriškio lavoną. Į tą vietą mane atviliojo ratu suką 
maitvanagiai ir galybė zirziančių musių. Daug dienų 
mano nosyje tvyrojo puvimo tvaikas. Kad ir kaip keista, 

būtent tas siaubingas dvokas ir mirties vienatvė mane 
paguodė: kabintis gyvenimo, visuomenės, pripažini- 
mo, meilės, draugystės, laukti paguodos - tai toji Žiur- 
kėno rato dalis, kur mes įgrūdami ar įlipame patys ir 
kur miname kojomis, kol netenkame jėgų. Šita mirtis 
man pirmąkart atskleidė nežabotą laisvę, slypinčią už 
jos. Tegu kūnas supūva, jį išnešioja maitvanagiai, viską 
suryja musės, bet mirties akimirką Žmonių įstatymai 
netenka bet kokios galios. 

Naujieji genų technologijos frankenšteinai kaip pa- 
šėlę kuria amžinąjį gyvenimą nesuvokdami, kad nieko 
daugiau nesukurps, tik įtrūkusią plokštę, kuri visąlaik 
liks kyboti toje pat vietoje, pasmerkta amžinai vienodai 
garsų sekai. 

Mano močiutė delsė mirti, kol aš su savo dukrele 
Vali grįžau iš Afrikos. Keliaudama niekuomet neskam- 
binu namo, bet šįkart jaučiau, jog paskambinti būtina. 
Mano motina pasakė, kad miršta močiutė. Ji mirė, kai 
stovėjome prie jos lovos ir laikėme jos ranką, kai ją 
buvo apsupusios visos mūsų šeimos moterys. Pirmą- 
kart aš jaučiau poreikį įtraukti savo mirtį į gyvenimą, 
savo atsisveikinimo su pasauliu šventės nepalikti at- 
sitiktinumo valiai. Ėmiau suvokti, kad gyvenimas yra 
meno kūrinys, kurį mirtis visiškai užbaigia, pridėdama 
tobulo grožio. 

Tibete tenzing, gidas, grįžtant iš Tolingo šventyklos, 
vedė mus per statų skaldos šlaitą. Mane tarytum ap- 
svaigino grožis, aukštis (4600 m) ir šios pirmovinės 
kultūros irimas. Žemiau per 500 m man po kojomis 

šniokštė upė. Įsitvėriau uolos ir patraukiau tenai, kur 
takas buvo kietas ir akmeningas. Įsikibdama išjudinau 
akmenį, ir atsivėrė niša. Joje sukryžiuotomis rankomis, 
susirietęs kaip embrionas gulėjo mumifikuotas kareivio 
kūnas iš keturiolikto šimtmečio. Negyvų akių žvilgsnis 
smigo į mane taip nelauktai, kad ko nepraradau pu- 
siausvyros. Kad nenugriūčiau, turėjau prisispausti prie 
pat mumijos. 

Mumifikuotos negyvėlio kaukės šypsnys buvo iššū- 
kis, pasityčiojimas, panieka. Išsigandau šio negyvėlio, 
mirusio prieš kelis šimtmečius, kaip ir' prieš daugelį 
metų žybsnio supernovos, kuri iš tikrųjų susprogo jau 
prieš du šimtus tūkstančių metų, tą sprogimą išvydome 
tik dabar, nes kol pasiekė mano akis, žybsniui prirei- 
kė dviejų šimtų tūkstančių metų. Laikas išnyko - liko 
švystelėjimas, blėsimas. Atgijimas, mirtis. 

Bet kas būtų, jei nebūtų atgijimo? Kas yra gyveni- 
mas, jeigu jis buvo negyvas? 

Kai truputėlį atsigavau po sunkios avarijos, patenki- 
nau savo svajonę: užuot gulusis į sanatoriją, išsirengiau 
į Kalkutą, į maldininkų kelionę pas deivę Kali. Buvau 
sulysusi ir pažeidžiama kaip niekad anksčiau. Motina 
klaikiausiai jaudinosi dėl manęs - be jokio pagrindo. 
Niekad nebuvau tokia globojama, nešama ir prižiūri- 
ma kaip per tą kelionę. Man padėjo net raupsuotieji. 
Kai nuo Kali šventyklos Kaligate su ramentais šlubčio- 
jau atgal į Kalkutą, ant sienelės, pro kurią slinkau, mirė 
bene ketverių metų berniukas. Vaikai žaidė, apšviesti 
besileidžiančios saulės, vienas gulėjo ant žemės ir žiū- 

rėjo į dangų, kitas raičiojosi tuščiomis didžiulėmis aki- 
mis, o mažylis merdėjo. Pirmiausia aš ne nuliūdau, o 
įniršau. Tą akimirką neapkenčiau neteisybės, godumo, 
pelno vaikymosi ir abejingumo, net ir savo pačios. 

Miegok, miegok, sakė Kali, turėdama galvoje: mirk, 
mirk. Aš nemiriau, bet dabar žinau, kaip tą jausiu. 
Pažinau slenkstį, per kurį kaip tik žengė tas mažylis. 
O paskui mane apėmė pergalingas džiugesys: prie šio 
slenksčio nėra bilieto, niekas tavęs netąso, neuždavi- 
nėja kvailų klausimų, niekas prie tavęs nekimba, nejį- 
sakinėja tau. Esi su savimi viena. Išnyksta visi mylimi 
žmonės, išnyksta visi priešai, visos svajonės, viltys, rū- 
pesčiai, neapykanta: šok. 

Ši mirties artumo akimirka įplėšė tikrovę: nieko ne- 
bėra. Aš esu debesis, kuris svajoja, nuojauta, kuri žadi- 
na linksmumą. Nuo to laiko, kai vėl einu prie pradžios, 
mąstau apie pabaigą. Mirtis yra mano gyvenimo dalis. 
Ankstesnės baimės išnykusios. Manęs nebeįmanoma 
spausti. 

Bet kaip būtų, jei iš tiesų turėtume tik gyvenimą ši- 
čia? Jokio gyvenimo po mirties, jokios reinkarnacijos, 
jokios prasmės, jokios užduoties, jokios dorovės. Gy- 
veni, miršti - pabaiga. Ar nebūtų prasminga pamąsty- 
ti, kaip nugyventi šį gyvenimą? Juk dabar yra dangus ir 
pragaras. Nėra vilties patekti į rojų, nėra atlygio už gerą 
elgesį, dieviško paglostymo už labdaringas akcijas. Kas, 
jeigu dieviška energija susikaupusi tik tavyje arba iš 
viso jos nėra? Jeigu tavo uždavinys rojaus sukūrimas? 

Dabar. 

Kodėl tą nuostabų kūrinį, kuris yra tavo kūnas, ir ge- 
nialią sistemą, kuri yra tavo smegenys, tavo protas, sie- 
la, energija, neprieštaraudama turi atiduoti žmonėms, 
kuriems rūpi tave išnaudoti? Kurie tave sušaldo (cool, 
cool...), kad užsimanę vėl atšildytų (jaistrintų, įerzintų, 
įkaitintų), jeigu jiems tavęs kam nors prireiks? 

Kai kada romanuose ar kino filmuose pasitaiko toks 
sakinys: „Dabar man/jam/jai teliko gyventi tik vieni 
metai/mėnuo..: Pastarąjį kartą tą girdėjau filme „Ame- 
rikos grožybės“. 

Ar tavo gyvenime kas nors pasikeistų, jei žinotumei, 
kad gyvensi tik vienus metus, mėnesį, dieną? Antra 
vertus, tu tikrai mirsi. Kiekvienas gyvenimas baigiasi 
mirtimi. Ar daugiau prasmės atiduoti savo gyvenimą 
be jėgos, be noro, be kovos, tik todėl, kad manysi taip 
jį prailginanti keleriais metais? Mirdama susidursi su 
tiesos akimirka: ko nespėjai įgyvendinti, pasakyti, pa- 
rašyti? 

Taigi nelauk savo mirties akimirkos ir prisišauk gy- 
venimą į savo gyvenimą, kad tavo mirtis būtų ori pa- 
baiga. 


PROTĖVIŲ APEIGOS 


Tikybos mokytojų kursuose prie Šlyro ežero savo 
paskaitą pradėjau žodžiais: „Motinos, dukters ir iš- 
mintingosios senolės vardu“, apšlakstydama trupučiu 
mineralinio vandens stalą. Tvykstelėjo žaibas, trenkė 
perkūnas, užgeso šviesa, o kai ji vėl įsižiebė, visos buvo 

pasitraukusios nuo manęs tolėliau. Perkūno trenksmas 
sugrąžino senovės deivių žodžius į Viešpaties Dievo 
šventas sales. 

Mums, moterims, Dievo prototipas negali būti vy- 
ras. Mūsų pirmykštė galia yra ne vyriška vaisinamoji, o 
moteriška kūrybingoji. Kad galėtume tarpti, mums rei- 
kia moterų pirmtakių ir moterų energijos laukų. Ir tam 
tinka protėvių apeigos. 

Atsisėsk į ratą iš nuotraukų, paveikslų, knygų ar 
daiktų, priklaususių moterims, vaizduojančių moteris, 
kurias tu garbini ir kurios jau mirusios. Prisimink jų 
gyvenimą, ko iš jų išmokai, ką gavai. Tark jų vardus ir 
balsu pasakyk, ką jos tau reiškia. Gali užsidegti žvakių 
ir pasmilkyti trupučiu šalavijo ar rozmarino. 

Gal norėtumei įsitaisyti ir nedidukę protėvių skry- 
nutę, kur laikoma mirusiųjų moterų nuotraukos, pa- 
veikslai ar simboliai, kuriuos garbini. Mintyse pasakyk 
tuos trejybės — dukters, motinos ir senolės - žodžius. 
Kokia tu duktė? Kokia buvai, esi? Kokia yra tavo moti- 
niška energija? Kam esi motina? Kokie tavo ir tavo mo- 
tinos santykiai? Kaip norėtumei pasenti? Ką darysi ir 
ko nedarysi pasenusi? Iš ko norėtumei išsilaisvinti? Ar 
perduosi toliau tai, ką žinai ir moki? Kam ir kaip? 

Per šias apeigas gali sugalvoti ar balsu pasakyti, už ką 
norėtumei būti prisimenama ir gerbiama po mirties. 

Aš nesu pirma 

Aš nesu paskutinė 

Įpainiota 

Į tinklą, kuris alsuoja ir gyvena 

Aš mezgu savo gyvenimo 

Voratinklį. 

Gali išdėlioti moterų siųstus atvirukus ar nuotraukas 
spirale, šokti jos viduje, dainuoti moterų, deivių vardus, 
o iššokdama iš spiralės pasirinkti vieną paveikslą ir pra- 
šyti jo jėgos. Šias apeigas puikiausiai gali atlikti su ke- 
liomis draugėmis. Kai kiekviena bus įšokusi į spiralę ir 
pasiėmusi po paveikslą, galite pakalbėti apie jėgą, glū- 
dinčią kiekviename iš tų atvaizdų. 

Apeigų ratas panaikinamas visoms susitvėrus už 
rankų ir pakėlus jas aukštyn, kad moterų ratas sudary- 
tų vainiką iš ištiestų ir susitvėrusių rankų. Paskui stai- 
ga nuleiskite rankas žemyn ir sušukite: „Tebūnie!“ („Ką 
reiškia tas „tebūnie“?“ — klausia viena draugė. - „Taip 
jau yra!) 

ĮMANTRI KANKYNĖ 


Jei mums nepavyks, pasakė barzdočius 1971 m. dalyda- 
mas lapelius prie fabriko, komunizme dirbsime šešioli- 
ka valandų per dieną. 

Man negali šitaip nesisekti, atsakiau. Kaip tik tą 
akimirką mano meilė socialiniam teisingumui pasuko 
kita kryptimi, gal net ne tokia tiesmukiška, nes lioviau- 
si bandžiusi kartu su vyrais pakeisti visuomenę. Jei tu 
nesi sprendimo dalis, esi dalis problemos, sklandė tuo- 
met mėgstamas posakis. Man paaiškėjo: vyrai ir visa tai, 
ką davė pasauliui jų valdžia - monoteistinės religijos, 
feodalizmas, vergija, tautų žudynės, revoliucijos — yra 
problemos dalis. O moterų skausmas - tai irgi proble- 
mos dalis — net šiuolaikiškiausių demokratinių sistemų 
pagrindas. 

Jeigu moterys šitaip nesigaluotų ir, kad ir kokia būtų 
toji kapitalistinė logika, neatsisakytų savo pridedamosios 
vertės, nebūtų nė vienos vienintelės Vakarų pramoni- 
nės valstybės. Jeigu nuskurdusi Vakarų Afrikos valstybė 
Burkina Fasas išgali savo moterims mokėti salaire vita- 
le, atlyginimą, kad išgyventų, nė viena Europos valstybių 
vyriausybė net nemano mokėti atlygio namų šeiminin- 
kėms, nors dėl moterų darbo, vaikų priežiūros, socialinės 
jų sukurtos ir puoselėjamos aplinkos laikosi kiekviena ci- 
vilizuota valstybė. Ir nė vienai moteriai nešauna galvon į 
viską spjauti ir išsivaduoti iš tos vergijos. Kodėl? 

Kodėl moterys kenčia kaip vergės galuodamosi dar- 
be, kenčia siaubingiausias apgavystes ir prievartą ir 
nepabėga? Greičiausiai tiktai dėl krikščioniško kančių 
idealizavimo. Jeigu kančios taurina, jei kančių kelio 
gale laukia „malonė“, ekstazės sklidinas išsivadavimas, 
gal todėl viena ar kita moteris trokšta dar truputį laiko 
ištverti. 

Žinoma, kuri nors moteris galėtų ateiti ir paklausti: 
kodėl pirmiausia reikia kentėti? Kas tau kliudo jau da- 
bar džiaugtis ir patirti ekstazę? Kai taip pasakau, žinau, 
kokiu žvilgsniu į mane pasižiūrės net politiškai akty- 
viausios, „laisviausios“ moterys. Kaip gali būti tokia pa- 
viršutiniška ir trokšti tiktai grožio? 

Aš gimiau ne kentėti, pasakiau vyrui, kurį iš tiesų 
labai mylėjau, kai sužinojau, kaip jis mane apgaudinė- 
jo ir trypė mano jausmus, tai neigdamas. Kad palikau 
jį, labiausiai įžeidė pastaba - gimiau ne kentėti. Toks 
pareiškimas pasirodė jam įžūlus ir pasipūtėliškas. Ir 
vis dėlto tai tiesa. Nejučia aš pasitraukiu nuo griovi- 
mo, skausmo ir kančių — ypač tada, kai visa tai paversta 
būdu ir įmantriai taikoma. 

Bet tai nereiškia, jog neištveriu ginčų ar sprunku 
nuo kiek įtemptesnės padėties. Atvirkščiai. Gerosios 
mano gyvenimo dvasios sulygina mano kelius, sustipri- 
na, kad įveikčiau kliūtis ir pavojus, bet aš niekuomet 
netvirtinsiu, jog man reikia kliūčių ir pavojų, kad „ženg- 
čiau į priekį“. Būdama visiškai laiminga, aš sužinojau ir 
išmokau kur kas daugiau, negu smelkiama skausmo ir 
kančių. 

Budistų išmintis, „rasi, ką atsineši“, žinoma, tikrai 
kebli: jei atsineši kančias, rasi tiktai kančias, taigi vėl 
atsineši tiktai kančias. Kaip tau pralaužti šį šėtono ratą? 
Permainų pradžioje slypi suvokimas, kad prasminga 
būti laimingai. Jau vien todėl, kad negadiname nuotai- 
kos kitiems bloga savo nuotaika. Bet kaip šis suvokimas 
gali sudrumsti senovinį smegenų plovimą? 

Juk tu esi iš tų Žmonių, kurie reikalauja elgtis su gy- 
vūnais kaip dera? Kurie puoselėja augalus ir žolynus ir 
nekenkia gamtai daugiau, nei būtina palaikyti gyvybei? 
Spėju, kad nekankini varlių, nesmeigi ant virbų pelių, 
nedraskai musėms sparnelių, neleidi gyvuliams kan- 
kintis ir dvėsti iš bado. Kaip manai, ar reikia vaikus nu- 
ginti į jų kambarius ir uždaryti, kai jie „nemandagiai“ 
pasielgia? Bausdama atimi iš jų savo meilę? Bausdama 
liepi jiems atlikti kokį kvailą darbą? 

Ar automobiliui, kuriam išteka tepalai ir įstringa va- 
riklio stūmokliai, sakai: tu juk turi važiuoti? Ar dabar 
tai ištversi? Ar ši kančia tave sustiprins ir subrandins? 
Manau, kad kaip ir kiekvienas protingas žmogus krei- 
piesi į dirbtuves ir mėgini pataisyti gedimą. Pripildai 
tepalų, kad variklis vėl veiktų. 

Mes patys sau atsakome tą meilingą priežiūrą, ku- 
rią, savaime suprantama, teikiame gyvūnams ar prie- 
taisams. Kodėl nesakome gyvūnui: pabadauk, tavo kū- 
nui tai naudinga? Juk pamedituosi aštuonias valandas 
net nejudėdamas? Juk turi šešias valandas išsėdėti mo- 
kyklos suole ir klausytis mokytojų? Aš neprieštarauju 
badavimui, įkvėptam mokymui ir vienai kitai medita- 

cijai pasitaikius progai, bet prieštarauju įsitikinimui 
savo teisumu, visokios rūšies bausmėmis. Gyvūnai 
nėra aukštesnės būtybės, jų nereikia šviesti, todėl jiems 
nereikia nei badauti, nei medituoti, girdžiu tavo atsa- 
kymą. O kas tau sako, kad jie neapšviesti? Jie kentės, 
jei nepajėgs pasipriešinti, bet joks gyvūnas laisva valia 
neieškos kančios ir jos nešlovins. 

Gyvūnų kankintoju laikomas tas, kas jų nešeria, kas 
juos muša ar uždaro. Žmonių pasaulyje jiems prilygsta 
tėvai. Galų gale vaikai juk turi kuo nors tapti suaugę. 
Tiktai kuo? O kuo tie vaikai tapo, galime suprasti iš 
žmonijos dvasinės būsenos. Banda iškankintų, nervin- 
gų, malonumų trokštančių, badaujančių, žiaurių, bai- 
lių, pavydžių, neapkenčiančių, bejėgių individų. 

Ir visur moterys, kurios garbsto, teisina kančias, 
skatina nusiteikimą. Kam? Naujoms kančioms. Aš 
kenčiu, tai duoda man teisę. Kenčiu, vadinasi, esu. Aš 
kenčiu, taigi galiu kitiems priekaištauti. Aš teisuolė, o 
tas, kuris nekenčia, neteisus, paviršutiniškas, niekad 
nebus išganytas. 

Negaliu tvirtinti, jog reikia skurdo ir ankštumo, kad 
gerai dirbtum. Aš manau, kad mano knygos ir nuotrau- 
kos tapo geresnės, kai turiu laiko ir daugiau pinigų, kai 
galiu daugiau išbandyti, apmąstyti, pasvajoti. Ar duoną 
turi pelnytis prakaitu? Arbatą labiau mėgstu su raguo- 
liais ir gerti lovoje, neliedama prakaito. Mat suvokiau, 
kad tie, kurie dėl valgio plėšosi, įtraukia ir kitus, o tie — 
atvirkščiai negu aš - nepasitenkina valgomais lovoje 
raguoliais ir visą savo gyvenimą kuria engdami kitus. 

Mes skurdome, kai aš buvau vaikas, motina nedaug 
uždirbdavo, ir abi dukras jai padėjo užauginti močiu- 
tė. Kol sulaukiau penkiolikos metų, neturėjome tele- 
vizoriaus, mėsą valgydavome tik sekmadieniais, jei iš 
viso valgydavome, ir dėvėjome pusseserių ir motinos 
draugių drabužius. Galėčiau visa tai išaukštinti ir saky- 
ti: kaip puiku buvo vieną arbatos maišelį merkti į litrą 
vandens. 

Mat tiesa tokia, kad ir šiandien galiu arbatos mai- 
šelį merkti į litrą vandens, jei užsimanau. Kuriam galui 
laikyti romantiškumu tai, kas visai neromantiška? Juk 
moterų juokas ir šiandien lydi mano kasdienybę, kuri 
anaiptol nebesusijusi su išgyvenimo baimėmis. Kodėl 
turėčiau trokšti skurdo, mitalo, kaip sakoma Bavarijo- 
je? Pernelyg daug prisivaikščiojau pėsčiomis, būdama 
vaikas, būdama jauna mergaitė. Nebuvo nė minties apie 
automobilį. Bet kodėl tą būseną šlovinti? Aš žinau, kaip 
gera kojomis lytėti žemę, galiu tą daryti ir turėdama 
kiek daugiau pinigų, gal net labiau mėgaudamasi. Šiaip 
ar taip, neabejoju, kad afrikietė, neturinti pinigų ba- 
tams, nesimėgauja labiau už mane vaikščiodama basa. 

Aš iškenčiau įvairiausio skausmo, bet neteigčiau, 
kad skausmai padarė mane ta, kokia esu šiandien. Aš 
vis dar ta pati, kokia buvau, ir gal kaip tik skausmai net 
sukliudė man likti savo aplinkoje. 

Sakoma, kad skurdas įkvepia kurti. Negalėčiau teig- 
ti. Be to, atseit įrodyta, kad gimdoma per daug vaikų 
todėl, kad tėvai beviltiškai bando taip apsisaugoti pa- 
senę. Šalys, kuriose gyventojai palyginti gerai apsirū- 

pinę, gimstamumas mažesnis. Ir tai tikrai joks skurdo 
aukštinimas. 

Man nieko nevertas ir kietas ištvermingumas. Gy- 
vybinga tapau trokšdama judėti, smalsaudama, kiek 
galiu išlavinti kūną, stengdamasi iš tiesų pažinti savo 
kūną. Kai nuėjau į karatė meistro korėjiečio treniruo- 
tę, įsitikinau, kad viena vertus, esu kur kas judresnė už 
daugumą mokinių, antra vertus, jau po valandos man 
įkyrėjo tas muštras su švilpuku. Tikrąjį meistriškumą 
skatina noras siekti geresnių rezultatų, ne vaikymas, kai 
netenki savo atsakomybės ir savo ryžto. Man dvasinis 
tobulėjimas ir fizinis sąmoningumas neatskiriami. Iš- 
tisus metus esu dirbusi prie konvejerio Siemens įmo- 
nėje, tada supratau: man nereikia meistro, kuris mane 
ragintų. 

Psichologai žino, kad su jėga veikiau susitaikome 
ir suvokiame ją, jei esame apsipratę nuo vaikystės, nes 
nieko nebijome labiau kaip permainų. Verčiau pakęsti 
vyrą mušeiką, nei nerti į laisvo gyvenimo nežinomybę. 

Kaip zoologijos sodų prižiūrėtojai sugeba apsaugoti, 
kad gepardai nepabėgtų? Gepardai neapsakomai greiti, 
gali toli nušokti. Tas menkas griovys, kuris supa daugu- 
mos gepardų tvorą, jiems tikrai nebūtų kliuvinys. Pri- 
žiūrėtojai juos sulaiko dviem būdais. 

Jėga palaužia gyvūnų valią. 

Panaikina laisvės prisiminimą. 

Verta pamąstyti apie šiuodu būdus, nes jie yra pa- 
grindiniai civilizacijos įrankiai. Žmonėms dar priside- 
da ir trečias, savidrausmės nuoroda. 

Duodamos vertybės yra įkalamos bausmėmis, grasi- 
nimais, skausmais ir kančiomis. Sistemoje viešpatauja 
laisvanoriška savikontrolė. Jei esi protingas, paisysi tai- 
syklių. Visa kita sukels netvarką ir sumaištį. 

Keletu paveikių sakinių moterys nugenamos atgal 
prie ribos: 

Įsiutusi atrodai šlykščiai. 

Tu nevisuomeniška. 

Tu egoistė (egocentrikė). 

Tu nejautri, negali įsijausti į kitų žmonių mintis. 

Tu nesugebi prisitaikyti, maištauji, ginčijiesi. Štai 
kas įteigiama moterims: jos neturi būti bjaurios, turi 
padėti kitiems ir mylėti žmones, mandagiai elgtis, lais- 
va valia užsikrauti darbus, nesitikėti už tai jokio atly- 
gio, juo labiau jo reikalauti, visąlaik galvoti apie kitus, 
nevertinti savęs, kitų nuotaikas laikyti svarbesnėmis už 
savo ir būti protingoms, kur reikia, štai ypatinga mote- 
rų kokybė, kurią tu klusniai ugdai, nes antraip nebūsi 
tikra moteris. 

Merginos turi prisitaikyti, prikąsti liežuvį - mano- 
ma, kad nieko nėra blogiau už vyro žodžius apie mo- 
terį: kai ji mirs, reikės dar tyčia užčiaupti burną. Esu 
dažnai girdėjusi. 

Visi tie prisitaikymo kodai, kuriuos turi įsikal- 
ti moteris, būtini bendravimui su suaugusiais, kol 
esi mergaitė, ir bendravimui su vyrais ir viršinin- 
kais, kai moteris suaugusi. Taigi jie skirti maloniai 
išnaudoti ir valdyti. Moterys pratinamos maloniam 
išnaudojimui. 

Tai prasminga, antraip jos atsisakytų tarnauti siste- 
mai be jokio atlygio. Ir tada sistema žlugtų, kaip įtikina- 
mai tvirtina politikai ir politikės. 

Kartais viešajame transporte girdžiu, kaip tėvai šau- 
kia vaikams: „Nevala, žiūrėk! Koks tu nemiklus! Viskas 
krinta iš nagų! Ką gi, nesi gražutė, bet gal kas nors tave 
ir ims!“ 

Vaikams girdint suaugusieji viešai ir atvirai niekina 
jų silpnybes, vaikai graudžiai žiūri, po dešimties metų 
jie šito nebeprisimins. Skaudu, kad nebeprisimename 
vaikystės nelaimių. O jos užgriūva mus pirmaisiais gy- 
venimo metais pakankamai tolygiai. Vėliau prisideda 
naujų nelaimių, senosios pamirštamos. Kas prisimena, 
ką sakė motina ar tėvas dvejų metukų vaikui? Anų metų 
prievarta ir panieka kybo lyg debesis virš sąmonės, lyg 
tamsus rūsys glūdi po apšviestais suaugusiųjų gyveni- 
mo kambariais. 

Ne mąstymasskiria mus nuo gyvūnų. Gyvūnaitikriau- 
siai savaip gali mąstyti ir jausti kaip mes. Mus skiria ne- 
apykanta. Žemėje nėra nė vienos būtybės, sugebančios 
nekęsti, tik žmogus. Aš net spėju, kad ir visatoje nėra 
tokios neapykantos kaip žmonių. Neapykantą sukelia 
nuolatiniai įžeidinėjimai, kurių neįmanoma išgydyti 
ir kurie kada nors išsiveržia paviršiun ir išsilieja. Ben- 
drumą patiria ir gyvūnai. Drambliai nepalieka saviškių 
mirties valandą, gepardai padeda vieni kitiems išsisukti 
iš sunkių padėčių, katės glaustosi vienos su kitomis, šu- 
nys vieni kitus moko, vištos globoja savo viščiukus, tai 
nė kiek nepanašu į žmogiškus santykius. Neapykanta 

išskiria mus iš visos gyvasties kaip pragaištingai švys- 
čioją civilizacijos švyturiai. 

Daugumą vaikystės įtaigų įkvepia ir valdo neapy- 
kanta, neapykanta jas atnaujina ir perduoda toliau. Aš 
tik dabar regiu naikinamąjį neapykantos poveikį, kurį 
tobulinau dešimtmečius, kai tėvas pasinaudojo ma- 
nimi seksualiai. Neapykanta vyro prievartai, ilgainiui 
išsisklaidžiusi: vaikystės įtaigų suvokimas ją sušvelni- 
no, jos vietą užėmė liūdesys dėl prarasto pasitikėjimo, 
grįžo pirmykštis skausmas ir liko ten kaip gydąs prisi- 
minimas. 

Prieš kelerius metus mūsų mieloji verksmingoji Ma- 
rija Šel išėjo į pensiją, ir televizijos žiūrovams buvo pa- 
tiekta naujų, šiurkštesnių graudentojų. Ar viešos mote- 
rys apskritai paveikios vyrų galvose susidarytajam mo- 
terų paveikslui, tapatybės nustatymui moterų galvose? 

Iš to atkaklumo seksualiau vaizduoti viešas moteris 
tikrai matyti, kaip vertinamas tas signalo poveikis. To- 
kia moteris kaip Verona Feldbuš - neatsitiktinė Žvaigž- 
dė. Kartu ji kuo aiškiausiai skelbia: mums reikėtų tavęs 
patrauklios, pilnakrūtės, švytinčios, šypsančios. Tik jau 
nesidraskyk, nepakenks ir trupučiukas kvailumo (kad 
Verona Feldbuš anaiptol ne kvailė, nė kiek neįdomu ei- 
liniam menko protelio vyrui, kuris net nesugeba atskir- 
ti proto nuo kvailumo). 

Moterys laiko pusiausvyrą ant siauručio geidžia- 
mos moters paveikslo tako, smengančio stačiai žemyn 
iš kairės ir iš dešinės. Jei esi jauna, verčiau būk lytiškai 
patraukli. Šis požeminis reikalavimas amžinai kiūtojo 

rūsyje, bet vėl suklestėjus mačizmui, dėl kurio anaip- 
tol niekuo dėta repo ir hiphopo kultūra ir pseudoreli- 
giniai bei ultrakonservatyvieji naujieji vyrai, moterys 
vėl pasmerktos dauginimuisi. Apvaisinimas yra vis- 
kas, mąstymas, filosofavimas, skirstymasis — kas dar 
daugiau? 

Aišku, moterys ne tokios kvaišos, kad priimtų viską 
be jokių išlygų. Bet tuo mastu, kaip jos yra valdomos, 
nes antraip vyrai joms nieku gyvu neprilygtų, daugėja ir 
nusivylusių moterų, kurios nebesusiranda sau idealiai 
tinkančio partnerio. Taigi kokia nauda iš to itin įsidė- 
mėtino Pepės Ilgakojinės pavyzdžio (daug mano pažįs- 
tamų moterų vadina ją savo pirmuoju stabu), jei turi 
valgyti batų tepalą, gyventi viloje su arkliu, bet trokšti 
dar ir mielo sutuoktinio bei vaikų? 

Mano vaizduotės lakumą nulėmė tokios moterys 
kaip Frydlė (močiutės draugė) ir Migė bei Helė (ma- 
mos draugės). Frydlė buvo ištekėjusi už socialisto italo, 
kuris apkeliavo su ja visą Italiją ir Šiaurės Afriką, ga- 
lop jį nužudė nacistai. Frydlė buvo bjauri, drąsi, sva- 
jinga. Mylėjau ją ir žavėjausi. Ji dirbo pas amerikiečius 
ir atnešdavo mums šokolado ir kakavos. Mano seserį 
ir mane vertino už tai, kokios buvome. Jai neturėjome 
dumti akių, stengtis ir dailiai apsirengti. Kai ji ateidavo, 
įsiviešpataudavo linksmybė. Močiutė tiesiog nušvisda- 
vo. Viešnia pasakodavo apie Afriką. Jos, sėdinčios ant 
kupranugario Libijoje, nuotrauka yra vienas iš mano 
vaikystės fetišų ir dar ir šiandien tebestovi ant rašomo- 
jo stalo. 

Helė susilaukė krūvos vaikų, siuvo madų ateljė Pary- 
žiuje, kur susidėjo su prancūzu, kai žlugo jos santuoka. 
Gyveno Paryžiaus skurdžių kvartale kartu su alžyrie- 
čių ir afrikiečių šeimomis apleistame numojamame 
name, kur visoms šeimoms viename aukšte tebuvo 
vienas tualetas. Kai skambindavo Helei, motina ir jos 
draugės apstodavo telefoną-automatą, vėliau visos 
susirinkdavo prie telefono pas mano motiną, visos 
kvatodavosi ir kikendavo, viena per kitą šūkaudavo 
į ragelį. 

Migė buvo ir tebėra geriausia mano motinos drau- 
gė. Jaunystėje ji buvo atstumtoji, nes jos tėvai buvo ti- 
kri vargetos. Mano motina, pasiturinčio amatininko su 
nuosavu verslu dukra, priėmė vargšę Migę į saviškių 
būrį. Kai sužlugus santuokai motina su abiem dukteri- 
mis vėl mėgino atsistoti ant kojų, Migė jai padėjo. Siuvo 
mums drabužius, sekmadieniais popiet gerdavome pas 
ją kakavą ir valgėme jos pyragą su aštuonetu kiaušinių, 
paskui mums nuolat pasidarydavo bloga, nes nebu- 
vome pratusios. Vakare ji dažnai sėdėdavo pas mano 
motiną ir močiutę ir lošė kortomis. Dar ir šiandien ji 
mane glumina tuo, kad nėra nė sykio pasmerkusi jo- 
kio žmogaus. Ji nereikšdavo savo nuomonės apie žmo- 
nes. Stebėjo juos ir sakydavo tik tai, kas būdavo susiję 
su pokalbio tema, bet nė karto negirdėjau, jog ką nors 
būtų kritikavusi. Manau, ji paprasčiausiai tikėjo, kad 
kiekvienam žmogui savos elgesio priežastys. 

Mano vaikystės lopšinė buvo moterų juokas. Dau- 
giau nei klaidingų paliepimų man buvo įteigta dalykų, 


63 


teikiančių stiprybės: moterimis gali pasikliauti, net jei 
jos ginčijasi ir plūstasi. Draugės — svarbiausia gyveni- 
me. Nieko nėra linksmiau, kaip gyventi su draugėmis, 
kalbėtis, pramogauti ir keliauti. 

Mano močiutė nelabai vertino gydytojus ir kitus 
garbingus vyrus. Ji savaip kratėsi rūpesčių, todėl sesuo 
ir aš susirgusios buvome gydomos vien naminiais jos 
vaistais - sėkmingai. Ir man ji įkalė tokią pagrindinę 
mintį: ligos praeina. Nelaimes galima sumenkinti. Ne- 
išsprendžiamų dalykų nėra (antraip sesuo ir aš net ne- 
būtume suaugusios). 

Mūsų kūnai pasikeitė taip, kad reikia nerimauti: 
skausmas nebe kūno kalba, perspėjimas, duodamas 
ženklas. Skausmas tapo tikslu, kilnumu, gyvenimo 
prasme. Tą darbą atliko Bažnyčia. Tik kenčiantieji, jei 
įmanoma, kaip Jėzus ant kryžiaus, bus pripažinti ir 
galop patirs sielos išganymą, kad ir kas tai būtų. Ga- 
lėtume nuoširdžiai nusijuokti ir viską pamiršti. Deja, 
ne taip paprasta. Jei skausmas yra „tikro“ ir „klaidingo“ 
gyvenimo matas, gali jį atmesti, paneigti, bet skausmas 
ir kančia įsitvirtina sąmonėje kaip varomoji jėga, siek- 
tinumas, bausmė už palaidą gyvenimą, skaudi pabaiga 
už lengvabūdiškumą, kaip įspėjimas — kas nebūtų to 
įsisąmoninęs? Grožiui būtina kančia? Laimė ir skaus- 
mas visada greta... 

Antra vertus, nuolat klausomasi savo kūno: ar ne- 
skauda? Gal aš sunkiai sergu? Gal mirsiu? Toks ma- 
niakiškas kokių nors ligų ir skausmų ieškojimas yra 
savotiška užimtumo terapija. Mes šnekamės apie ligas, 


64 


lankymasis pas gydytoją yra socialinis įvykis. Apie gu- 
lėjimą ligoninėje šnekame kaip seni kariai apie karo 
išgyvenimus, už kuriuos apdovanojama narsumo me- 
daliu - dauguma pasakojimų apie išgyventas fizines 
kančias baigiasi tuo, koks stiprus, narsus, neapsako- 
mai tvirtas pasakotojas, kaip puikiai viskas sugijo (jei 
gydytojas „nesudirbo“, tai vėl būtų penas naujoms is- 
torijoms). Nenormalu, jei kas nors nevaikšto pas gy- 
dytoją, jei iškart neskuba tikrintis dėl kokios nors ligos 
simptomų. 

Regis, skausmas suteikia mums orumo, išskiria kaip 
suaugusius subrendusius žmones. Kad įsiliejame į be- 
galinį kančios srautą, esame pripažįstami ir giriami. 
Bet drauge mus siutina kitų pasakojimai apie kančias. 
Aštriai ir be jokios užuojautos mes žvelgiame tiktai į 
svetimas kančias. 

Jei kur nors susidaro eismo kamštis, kaipmat su- 
prantame, kad būtina tą kamštį panaikinti. Neideali- 
zuojame jo. Nesakome, kad civilizacija turi skaudinti. 
Ne, juk visi sutaria, jog puiku, kai viskas eina kaip per 
sviestą. Mūsų visų pakantumas skirtingo dydžio, kai 
sutinkame kliūtis, vieni kaipmat pasiunta, jei kas nors 
pernelyg triukšmauja, jei negali kur nors pravažiuoti. 
Kiti šypso ir laukia, kol viskas savaime susitvarko. 

Kas kita kūnas. Jei kas nors sutrinka, kam nors pa- 
kenkiama, kas nors negaluoja, smegenyse atsiveria ma- 
žutis skyrelis, atsakingas už rūškaną dorovę, religinį 
uolumą ir gudrumą. Pergalingai išsiveržia garų debesė- 
liai: tau tai atlygis už palaidą gyvenimą. Kančia suteikia 

patirties, mes tik per kančias apsivalome? „Žinojau — 
turiu už tai susimokėti!“ 

Kartais per paskaitas, kai įžūliai sumaišau krikš- 
čionybės teiginius, iš susižavėjusių veidų pasklinda ir 
nebyli baimė: tikiuosi, Dievas nepastebės, jog buvau 
čia ir juokiausi! Atsikvošėk! Subręsk! Bet kai sakau, 
duok Dievui ramybę, susirask geresnių pagalbininkių 
ir patarėjų, vėl išputi akis ir išsigąsti. Ar galima atsisa- 
kyti Dievo? Ar pastebėjai, kaip smarkiai tau išplautos 
smegenys? 

Tikrai į keistą ir šizofrenišką padėtį mus įstūmusi 
krikščioniška civilizacija. Turime pripažinti, kad kū- 
nas yra purvinoji bendros kūrinijos dalis, paklūstanti 
tauriai dvasiai. Kad neturime pernelyg uoliai pataikauti 
kūno poreikiams. Kad malonumai brangūs. Visuomet 
po atsidavimo, geismo, atsivėrimo eina bausmė. O jei 
tos bausmės nebūtų? Jei apskritai nėra nieko viršesnio? 
Jei savo gyvenimo laiką ir energiją švaistome tik tam, 
kad viliamės aukštesnės energijos, kuri pripažins, jog 
nuskriaudėme save, atsisakydami malonumų? 

O kas, jei nėra nieko daugiau, tiktai Dabar? Ar tada 
tau būtų gana? Ką veiktumei su savo kūnu? Jausmais? 
Ar iš viso išlaikytumei protą? Ar yra ta virusinė pro- 
grama: šito negali jausti, taigi trink. Čia tavo riba, taigi 
susimažink. 

Ką turėtum padaryti? 

Ištrink ją. 

Ar tikrai išmesti šią programą į popierių krepšį? 

Taip. 

Tikrai norite ištuštinti popierių krepšį? 
Taip. 
Dabar. 


APEIGOS 


Vizijų paieškos mieste 

Pasiimk sau vieną laisvą dieną ir paskirk ją vizijų paieš- 
kai, tai reiškia: kruopščiai nusimaudyk, išgerk žolių 
arbatos, kuri suteiks žvalumo ir atvers jausmus, pa- 
vyzdžiui, imbierų arba ajurvedos, bet puikiai tinka ir 
verbenų bei šalavijų mišinio arbata. 

Paskui trupučiuką patarškink, pabūgnyk arba padai- 
nuok ir susikaupk, kad paieškotum ženklų. Ženklas gali 
būti labai paprastas, išgirstas sakinys, laikraščio antraš- 
tė, išmestas raštelis, automobilio numeris, daina... 

Paskui gali pasidabinti papuošalu, kurį labai mėgsti, 
pasikabinti amuletą ar talismaną ir apsirengti drabužiu, 
kurio spalva ar audinys tau labiausiai patinka. Tada iš- 
eik. Mieste, ar kur gyveni, pavaikščiok tomis vietomis, 
kuriomis paprastai vaikštai. Tik dabar atkreipk dėmesį 
į viską, kad ir ką sutiktum. Į paukščius, gyvūnus, žmo- 
nes, įvykius. Būk budri kaip medžiotoja medžioklėje. 
O ši medžioklė ypatinga. Tu nori susimedžioti dvasinės 
energijos, kuri atvers tavo pastabumą, atneš žinių arba 
ženklų. 

Vaikščiok, kiek tik norėsi, paskui grįžk į savo butą, 
namą. Vizijų paiešką pabaik apžiūrinėdama visus savo 
ženklus, apgalvodama viską ir išsiaiškindama reikšmę. 

Gali paskambinti draugėms ir paklausti (jei tai yra vie- 
nas iš tavo radinių): ką tau reiškia keturi? Kaip tu paaiš- 
kintum riešutą? 

Svarbu, kad pati galutinai išsiaiškintum savo vizijų 
radinius. Taip sakant, pati sau taptum aiškiarege, duo- 
tum reikšmę rastiems augalams, skaičiams ar žodžiams, 
o ta reikšmė, kurią suteiktumei sutiktam gyvūnui, pa- 
darytų jį tavo sąjungininku. 

Šitaip žaismingai tu ne tik pakeistum savo nuosavos 
jėgos lauką, o atvertum perėjimus į naujos, nepažintos 
kasdieninės tikrovės matmenis. Dabar pasikeičia ir tos 
vietos, kurias aplankei. Suvoki jų gilesnius dvasinius 
sluoksnius. Ir šitaip tu vis naujai susipažįsti su ta vie- 
tove, kur gyveni. 


PAVYDAS, NORAS, ČA ČA ČA 


Snieguolės pamotė —- greičiausiai ji viso pasaulio pamo- 
tėms suteikė šią prastą šlovę — atsistojo priešais veidro- 
dį, ir tas prakalbo: „Karaliene, jūs ganėtinai daili, bet 
jau Žymu pirmosios raukšlės, o argi jums palei lūpas 
nematyti tam tikro kartėlio, atsirandančio po meno- 
pauzės..“ —- „Nutilk!“ - suriko karalienė. „Varžovė čia 
pat, - sušnibždėjo tas žiaurus stebuklingas veidrodis, 
kuris iš teisybės balsu tepasakė tai, ko labiausiai bijojo 
karalienė: - Snieguolė, žydinti, jauna, graži, stamantri ir 
geidžiama, gražesnė už jus, nėra ko nė lyginti“ 

Aišku, mums tokio stebuklingo veidrodžio reikia kaip 
šūvio į pakaušį, bet ji juk nieko kita neturėjo. 

Tada gyvenimiškoji patirtis, žinios, įgytos per gyve- 
nimą, visiškai nieko nebereiškė. Karalienės spalva pasi- 
keitė, mes žinome kaip. Iš pavydo ji pagelto. Ją užplū- 
do troškimas žudyti. Ir nors ji iš paskutiniųjų stengėsi 
sunaikinti tą minėtą žydintį gyvenimą, pralaimėjo kovą, 
kurią pralaimėtų kiekviena iš mūsų, jei būtų tokia kvaila, 
kad apskritai jos imtųsi. 

Snieguolės pamotė jautė ir galvojo tą patį, ką ir mes: 
velniop visas tas vidines vertybes! Kodėl aš nebesu jauna, 
graži ir sklidina energijos? Kodėl mano oda ima raukšlė- 
tis? O ne, dauguma balsu to neištariame. Būtų ne co0l. 
Mes pasitelkiame visą patirtį ir rodomės kuo gražiausiai, 
bet iš visų mūsų porų sunkiasi pavydas, sklinda iš mūsų 

lūpų košiamais kandžiais žodžiais, taigi jauna moteris 
ima atrodyti „pigiai“, o kita, „vargšiukė“, rengiasi „klai- 
kiai“ ir „jei tik ji žinotų, kaip tai atgraso vyrus“. Tokių 
sakinių išgirstu ir iš labai protingų pagyvenusių moterų, 
dar baisesni nuosprendžiai, kai pučiama į seną patri- 
archalinė dūda, jog jaunos moterys be smegenų, nieko 
nežino ir nenutuokia. Trūksta vien šito: geltonplaukės 
kvaišos. Tai tik pavydas. 

Ir aš žinau tą pavydą, pavyzdžiui, jaunai prakaituotai 
moteriai, kuri atrodo žavingai, nors visa susitaršiusi ir 
nusiplūkusi. 

Kaip pavydžiu tau pasitikėjimo savimi, išminties, 
savarankiškumo, pasakė man draugės duktė, savaitę 
kentusi psichologinį savo draugo smurtą ir tris dienas 
gulėjusi psichiatrijos ligoninėje. Taip, žinoma, ir aš 
džiaugiuosi, kad joks vyras nebegali įstumti manęs į gy- 
venimo audras. Ir, žinoma, aš nebesileisiu engiama nė 
vieno vyro. Toks pavydas ne pavydas, o tik troškimas 
kančių pabaigos. 

Viena iš mano draugių tvirtina, kad pavydas yra kū- 
rybinė energija. Tu sužinai, ko iš tiesų nori, ko trokšti 
sielos gelmėse, ir gali to siekti. 

Pavydas yra naikinamoji jėga, sako moteris, iš kurios 
perku laikraščius, pastebi, jog kai ko niekuomet neturėsi, 
negalėsi, nepasieksi. Ir ši beprasmiška energija išsilieja 
pavydu. Pavydas gimdo niekšybę. 

Aš apskritai nesu pavydi, tarė kavinės padavėja, kai 
šnekučiavomės parduotuvėje. Jei ko nors pavydėčiau, 
įsigyčiau tą dalyką, ir baigtas kriukis. 


72 


O apie mane sukūrė filmą, tarė kaimynė. Ką jūs dary- 
tumėte, jeigu apimtų pavydas? 

Niekuomet nepavydėčiau šitokios kvailystės, atrėžė 
padavėja. Tikrai galite šituo nesipuikuoti. 

Mat kaip. Juk sakiau. Pavydas. 

Štai kad ir aš: mažai rūkau, beveik negeriu, palyginti 
anksti guluosi, jei neištinka pašėliškas šokimo priepuolis 
ir neparsigaunu namo apie ketvirtą paryčiais. Taigi gy- 
venu ganėtinai sveikai. Lytinis mano gyvenimas įdomus, 
patenkinantis, nepernelyg varginantis. Turiu nuosta- 
bių draugių, nesu didelė garbėtroška, ir man tam tikra 
prasme sekasi. Gyvenime daugiausia užsiimu tuo, kas 
man teikia didžiausią malonumą (mano aistra yra mano 
darbas). Taigi būtų galima manyti, jog atrodau žavingai 
ir niekuo nesiskundžiu. Kur čia! Kartais atrodau lyg po 
badavimo. Būna rytų, kai vos išsiropščiu iš lovos, nors 
kasdien užsiiminėju joga ir esu labai judri. Tiesa, beveik 
neturiu žilų plaukų, užtat jie praretėjo. 

O dabar tau papasakosiu apie savo draugę Donatelą: 
ji rūko, geria kaip arklys, mėgsta pavalgyti, taip pat ir 
mėsos, naktis praūžia su įkyriais žmonėmis, apie jogą 
nenutuokia. Visąlaik miega per mažai. Dabar štai ką 
pasakysiu: ji vyresnė už mane dešimčia metų ir atrodo 
nuostabiai. Tai kaip čia nepavydėsi? Mano motina tada 
nerūpestingai meta: kiekvienai laimė pagal nuosavą 
kurpalį. 

Tau tas jausmas pažįstamas? Staiga jis tarsi atsiranda 
kambary. Iš pradžių kur nors ore, ne tavyje. Paskui ap- 
ima tavo lūpų kampučius, lūpos išsiviepia ir suplonėja. 

Patenka į plaučius, tau ima trūkti oro. Oda pablykšta, 
pirštus sutraukia mėšlungis, kojos atšąla. Ima kaip rei- 
kiant spausti galvą. Pro lūpas vos nesiveržia klyksmas. 
Nuryji jį, kur tas jausmas pasklinda į mažučius aštrius 
pasiteisinimo gabalėlius: ji storulė. Girtuoklė. Gavo tai 
tiktai per ryšius (aš irgi trokštu pasinaudoti ryšiais!). Ji 
prasta rašytoja (užtat puiki slidininkė...). 

Šis gėdingas, kankinantis, neapsakomas pavydo jaus- 
mas slopina visas laimės akimirkas, visus sugebėjimus. 
Tie susitraukia ir ima gesti. Tik kai aš ėmiau sąmo- 
ningai kovoti su pavydu, nuosavais pavyduliavimais, 
pastebėjau, kiek daug pašnekesių yra slaptos pavydo 
iškrovos. 

Pavydas ir kartėlis neatsiejami, sako Margaretė fon 
Trota, viena iš seniausių mano draugių. Ar pavydas ti- 
krai didžioji nuodėmė? Mes nepakankamai nusimano- 
me, kad galėtume išsiaiškinti, todėl skambiname savo 
draugui Romoje. Invidia? — klausia jis. - Žinoma. Un 
peccato mortale. Didžioji nuodėmė. 

Gal reikia įsidėmėti, kad prancūzų kalba envie reiškia 
ne tik pavydą, bet ir geismą. Tad pavydas ir geismas su- 
siję? Ar pavydas yra nelemtas geismo brolis? 

Invidia romėnų mitologijoje yra Palės ir Stikso, pože- 
mio pasaulio upės, duktė, požemio pasaulio deivė, „lin- 
dinti Orko, požemio karalystės, pačiame žemutiniame 
slėnyje, kur niekad nepatenka nei saulė, nei tyras oras, 
sustingusi nuo šalčio, be ugnies, supama tamsos, grau- 
žianti žalčių mėsą ir laižanti nuodais aptekusiu liežu- 
viu, - rašoma Volmerio mitologijos žodyne. 

Moterų judėjimo, darbo su moterimis ir sąmoningo 
vilčių, baimių, svajonių ir troškimų suvokimo pasekmė, 
kad mano pavydas įgijo naujos kokybės. Išsiaiškindama, 
kodėl pavydžiu, ištraukdama dienos švieson tą niaurų, 
niekad nevėdinamą, sustingusį iš šalčio, nuodų pritvin- 
kusį jausmą, aš suvokiu, ko man reikia. 

Kai buvau vaikas, man nebuvo nieko gražiau už De- 
vintinių (Dievo Kūno) šventės eiseną. Deja, aš nekatalikė, 
todėl negalėjau eiti pati. Per Užgavėnes, tą linksmybių 
šventę, susisukdavau garbanas įkaitintomis žnyplėmis 
ir jausdavausi tokia graži, kad net man pačiai užimda- 
vo kvapą. Deja, per tą šventę ir kitos taip pasidabinda- 
vo. Tada stovėdavau gatvės pakrašty ir tiktai žiūrėdavau, 
kaip mano draugės katalikės, nuostabiai pasipuošusios 
baltais drabužiais, susigarbanojusios plaukus, užsidė- 
jusios gėlių vainikus, supamos smilkalų debesies, gieda 
„Marija, Marija“. 

Iš pavydo net pabalusi aš slėpdavausi. Ir vėl artėjo 
Devintinės. Gertė - žinoma, ji nebuvo mano draugė, 
niekuomet nebūčiau norėjusi tokios draugės, - taigi 
Gertė prisigretino prie manęs ir sušnibždėjo: „Vilkėsiu 
nauja suknele“ Nujaučiau klastą. „Kada?“ — paklausiau 
aš, ta, kuri visuomet tegalėdavo dėvėti tiktai kitų vilkė- 
tus drabužius, dažniausiai dar ir per didelius. „Na, per 
šventinę eiseną, — išdidžiai atsakė Gertė, - kad galėčiau 
pasipuikuoti: 

Argi labiausiai pavydi ne moterys, sako mano duktė 
Vali. Taip, greičiausiai vyriškas pavydas pasireiškia ki- 
taip, varžytuvėmis, kova dėl medžioklės plotų, pagyrū- 

niškumu, pasipūtimu ir krankimu. Pavydas yra slaptas 
seserų galynėjimasis. Mat kaip teigia žurnalistė Gabriela 
Turnaturi: mes juk nepavyduliaujame Anglijos karalie- 
nei ar Katrinai Denev, jeigu jos ne mūsų seserys ar ben- 
dradarbės, pavyduliaujame tam tikriems mūsų aplinkos 
asmenims. 

Pavydas gali įkvėpti, paveikti, kad siektume to, ko iš 
tiesų norime, ar bent apie tai svajotume. Bet pavydas 
gali tapti ir vienpusio eismo gatve, mūsų vilčių žūtimi. 
Žuvę tie, kurie pasiduoda pavydui ir leidžia jam pavirsti 
neapykanta. 

Niekas vaikystėje nedarė man didesnio įspūdžio kaip 
pasaka apie gražiąją Vasilisą, kuriai motina mirdama pa- 
dovanoja stebuklingą lėlę. Į jos namus atsikrausto kita 
moteris su dviem savo dukromis, kurios gaili gražiajai 
Vasilisai net kąsnelio duonos. Jos užverčia našlaitę sun- 
kiu darbu, pačios tinginiaudamos, galop net išvaro ją į 
užkerėtą mišką parnešti šviesos iš Babos Jagos. 

Kaip mes žinome, Baba Jaga yra visų kerėtojų promo- 
tė, pasaulio senelė, dienos (balta), saulėlydžio (raudona) 
ir nakties (juoda) globėja. Ji gyvena trobelėje ant vištos 
kojelės, kuri sukasi kartu su saule. Jos sodo vartelių sklen- 
dė yra mažojo piršto kaulelis. Vasilisa sugeba atlikti Ba- 
bos Jagos užduotis ir gauna ypatingą „šviesą“ —- kaukolę, 
kuri paverčia pelenais visus žmones, kurių širdis netyra. 

Čia aš įsiterpsiu, mat susimąstau, kodėl tada apskritai 
dar yra likęs bent vienas žmogus. Tiek to, kad sudega 
seserys ir pamotė, bet toji kaukolė supleškintų moterų 
posėdžių sales, grožio salonus, madų namus, kavines. Ir 

jeigu ši kaukolė patektų į mano butą, mano paskutinė 
mintis būtų tokia: kaip gali išsaugoti tyrą širdį šitame pil- 
name nieko ir prievartos pasaulyje? 

Aišku, aš tapatinau save su Vasilisa, bet netgi vaikui 
man būdavo nemalonu, kai būdavo šmeižiamos moterys, 
kad ir kokios jos būtų. Slapčiomis aš mylėjau visas tas ra- 
ganas, pamotes, podukras, senyvas moteris, su kuriomis 
būdavo taip niekšingai elgiamasi. Nenuostabu, kad sese- 
rys pavydėjo: išplėštos iš savo namų jos buvo įkurdintos 
svetimuose, kur gyveno mergaitė, iš kurios pasturgalio 
švietė saulė, kuri tiesiog negalėjo klysti, be to, dar turėjo 
stebuklingą lėlę. Ir kaip Pelenei, taip ir jos pavyduolėms 
seserims aš troškau ir linkėjau laimingos pabaigos. Visos 
turėjo išlieti širdį ir susitaikyti. Vasilisa - retkarčiais pasko- 
linti joms savo lėlę. Pelenė - įkalbėti savo seseris pasirausti 
pelenuose ir parodyti, kaip tai gali būti smagu. Ir turėjo at- 
skleisti joms lazdynų krūmo paslaptis. Moterų judėjimas 
pasakose! Norėdama santarvės aš suvokiau, kad pavydui 
reikia minkšto hamako ir linksmo atsipalaidavimo. 

Viena moteris skundėsi, kad tiesiog nebegali žiūrėti 
į savo draugę. Rytais ji puikiausiai nusiteikusi sėda pus- 
ryčių, viskas jai kaip per sviestą, ji gauna įdomių pasiū- 
lymų paštu ir laiškų žmonių, kurie ja žavisi ir ją myli. 
O aš sėdžiu šalia, kramsnoju savo javainius ir gaunu vien 
sąskaitas. Padidinau jai nuomos mokestį, bet ji gavo ge- 
riau apmokamą darbą. Aš parsinešiau namo katę, nes jos 
išmesti nedrįsau — ji alergiška katėms, - ir tu nepatikėsi, 
ilgainiui ji pamilo katę taip, kaip katė pamilo ją, o alergija 
išnyko. 


Zi 


Tai šitas pasalūniškas, itin kenksmingas jausmas Ita- 
lijoje įkvėpė mitą apie blogą akį (žr. šios autorės knygą 
„Laukinis žvilgsnis“). Jeigu jauna moteris nesusilauk- 
mirdavo vaikas, nugaišdavo gyvulys, būdavo kaltinama 
senė. Raganų baimė, skatinama Bažnyčios, kerojo ir tar- 
po taip, kad buvo nužudyta milijonai žmonių, kaip visi 
žinome. Moterys buvo priešinamos, naudojamasi jų silp- 
nybėmis. Moterų pavydas vienų kitoms tapo pačiu ga- 
lingiausiu ginklu joms įveikti. Mat pavydą sukelia koks 
nors trūkumas, o moterims paprastai trūksta visko. 

Tikriausiai pavydi netgi dievai, nes visur žemėje yra 
paprotys naujagimius vadinti bjauriais, deja, per mažais 
ir silpnais, kad dievai neimtų pavydėti, jų nenumarintų 
ar nesusargdintų. Ir posakis „Nenusitark Dievui“ atsi- 
rado dėl baimės, kad tai, kuo mes džiaugiamės, nes yra 
gražu ir geidžiama, nesukeltų dievams pavydo ir nebūtų 
sunaikinta. 

Kai tik ėmiau tyrinėti pavydo temą, pastebėjau, kad 
kuo daugiau Žmonės turi pinigų, tuo dažniau tvirtina, 
kad jie sužlugę. Gražaus namo savininkai giria jį, bet ne- 
pernelyg, kad kiti nepavydėtų, ir pasakodami mini rū- 
pesčius, kurių jie turi per tą namą. Kai pasakojama apie 
išsvajotą darbą, pakartinama atodūsiais dėl kvailų ben- 
dradarbių, nuobodulio ar streso. 

Didžiausi turtuoliai neretai atgailauja, kad niekas ne- 
galvotų, jog jie turi per daug pinigų ir turėtų pasidalinti. 
Vindzorai stebimi net perkraustant drabužių rinkliavos 
krepšius. 

Jei ekonomika turi krizės požymių, balsingiausiai 
klykia tie, kuriems net nereikia bijoti nuostolių. Čia pa- 
sireiškia kerai, nes tas, kas nori išvengti pavydo, turi pa- 
brėžti blogį ir stygių. Todėl jau šimtmečių šimtmečius ir 
gaminami amuletai, apsaugą nuo pavydo. 

Budizmas parengęs kitą išeitį: keliaudamas pats į save, 
tu nusivalai viską. Norai, troškimai, baimės, pavydas, 
neapykanta išnyksta. Galop lieka tik užuojauta viskam, 
kas gyva, ir linksmybė. Keliaudama tenai mačiau daugelį 
besikeikiančių, lošiančių, girtuokliaujančių, vartojančių 
narkotikus ir bankrutuojančių žmonių. Bet jeigu atvirai, 
kiek linksmų, ramių, jautrių žmonių tu pažįsti? Ir vis dėl- 
to tokia būsena regisi man siektina. 

Ar tryliktoji pasakos fėja pavydi? Juk buvo trylika fėjų 
ir trylika sidabrinių lėkščių, o dabar ateina nauji laikai 
su dvylika auksinių lėkščių, taigi vietos yra tik dvylikai 
fėjų. Ta, kuri mažiausiai landi, iškrinta. Nemanau, kad 
ji pavydi kitoms, kaip teigia pasaka, tiesiog įširsta, jog 
naikinama senoji kultūra. Tryliktoji fėja pavydi taip, kaip 
mes, Vakarų civilizacijos moterys, pavydime vyrams. 
Nors mes turime mažiau pinigų, mažiau privilegijų, ne- 
atsižvelgiama į mūsų sugebėjimus, juk nenorime nei taip 
gyventi, nei dirbti kaip vyrai. 

Gal mes norime to, kas jau daroma kai kuriose Pietų 
jūrų salose: kai komandos žaidžia kamuoliu pusę laiko, 
stipriausias pajėgesnės komandos žaidėjas pereina į silp- 
nesniųjų komandą, kad ta galėtų atsipūsti ir jėgos išsily- 
gintų. Gal mes ilgimės Trobriano salos papročio: tenai 
viena labai brangi apeiginė kriauklė turi visąlaik keisti 

savininkus, niekas negali pasilikti jos visam laikui. Pati 
gražiausia šventė visuomet yra ta, kai kriauklė perduo- 
dama toliau, tada valgoma, geriama, šokama ir švenčia- 
ma. Šventę rengia toji sala, kuriai perduodama kriauklė. 
Jeigu kriauklė liktų kur nors, kaipmat kiltų pavydas. Rei- 
kėtų ją uždaryti, saugoti, deklaruoti kaip nuosavybę ir 
ginti. Ir nedidukė salų bendruomenė prisipildytų pavy- 
do, neapykantos, pykčio ir liūdesio. Ir jai būtų nuobodu. 
Nuobodu kaip ir mums... 


APEIGOS 


Dovanoti jėgą 
Tiek moterų, kiek tik nori, susitinka gražioje vietoje par- 
ke, proskynoje ar net kurios nors namuose. Jos sustoja 
ratu ir šaukia visokiausius elementus, iš visų pasaulio 
krypčių, ir pagalbininkus. Paskui viena moteris pradeda 
apeigas: pasisuka į moterį kairėje, sušeria jai per dešinę 
ranką ir sako: duodu tau - ir pasako savybę, kokios pati 
turi daug, pavyzdžiui, drąsos, ištvermės, atviro juoko, 
sugebėjimo visur matyti gėrį ir t. t. Visos ratu sustojusios 
moterys vieną kartą duoda savo kaimynei iš kairės kokios 
nors savybės ar jėgos. Paskui visos susitveria rankomis ir 
perleidžia per save tas jėgas. Gali niūniuoti. Šios dova- 
nojimo apeigos sutvirtinamos žodžiu „tebūnie“. Paskui 
visos paleidžia rankas. 

Žinoma, jūs galite šias apeigas praplėsti, kiekviena 
moteris tegu atsineša kaimynei iš kairės mažą dovanėlę. 

JĖGŲ SANTYKIAI 


Taip lengva skųstis esamais jėgų santykiais ir aiškinti, 
kodėl tiek nedaug vietos lieka žmoniškumui, linksmy- 
bėms ir džiaugsmui. Žinoma, jėgų santykiai yra tokie, 
kokie yra, nes niekas jų nekeičia. Nes mes bijome jais 
abejoti ir šitaip galbūt apsijuokti. 

Mes taip pripratome prie poniškumo, kad bemaž 
nedrįstame suabejoti juo kaip pagrindu, o juk ši juodos 
ir baltos spalvos ideologija tiktai daugelio tikrovės sam- 
prata. Jei kas nors suskausta, kaipmat atskiriame skau- 
damą vietą. Ji izoliuojama ir tyrinėjama. Kūno visumai 
nebepriklauso. Tampa trukdžiu. Tenai ima plūsti prie- 
kaištų, baimės, nerimo sklidina energija. Kuo greičiau 
pasveikti! Pašalinti skaudulį! Sveikas kūnas gerai, ligo- 
tas blogai. Ligą būtina gydyti. Didmenomis ir mažme- 
nomis, vidujai ir išoriškai: kas kliudo visuomenei, yra 
blogis, jį taip pat reikia nudanginti. Šiaip ar taip, bent 
tenai, kur jis/ji nebesipainios po kojų. 

Mums net netopteli ligą, tą ypatingą reiškinį, kliu- 
vinį, įtraukti į visumą ir paskirstyti visai sistemai. Jėgų 
santykiai ypač išryškėja mūsų požiūryje į ligą ir silpnu- 
mą. Tas, kas neveikia ir nepajėgia ar nenori paisyti vi- 
suotinio judėjimo įstatymų, pašalinamas iš kelio. 

Koks prastas tas jėgos ir bejėgiškumo darinys, iš tei- 
sybės sužinome tik tada, kai sutinkame žmones, kurie 
nesitaiksto su tuo dariniu arba yra netinkami. 

Nigerijoje sutikau žiniuonę, kuri keliavo per kaimą 
su moterų būreliu. Ji nešėsi išskobtą moliūgą ir tarški- 
no vėžlio kiauto tarškyne. Ji dainavo, o moterys kart- 
kartėmis jai vis pritardavo savotišku priedainiu. Visos 
buvo išsidažiusios baltai. Pamąsčiau apie paperkamus 
politikus, badaujančius žmones, apie Černobylį, karą. 
Moterys gyveno anapus šios tikrovės. Ėjo tuo pačiu ke- 
liu kaip aš, alsavo tuo pačiu oru ir vis dėlto buvo kitame 
pasaulyje, gyveno perimtos dvasinio bendrumo, šiame 
pasaulyje, bet ne šio pasaulio. 

Atvažiavo automobilis. Vairuotojas skubėjo ir ėmė 
spaudyti signalą. Moterys pratrūko juoktis. Vairuotojas 
pasidavė ir išjungė variklį. Juk negalėjo priversti mote- 
rų, kad jos pasielgtų pagal jo planą ir užleistų kelią, nes 
jos gyveno savame pasaulyje. Jos nebuvo jo racionalių 
minčių dalis ir neįjungiamos į jo skubėjimą. Jų juokas 
įveikė bet kokią logiką. Niekas negalėjo svarstyti su jo- 
mis jų elgesio. Jos neįsiliejo į šią tariamą protingumo 
sąvoką, nesmerkė to, net negalvojo apie tai. Tiesiog el- 
gėsi kaip tinkamos. 

Ir nebuvo netekusios vilties kaip moteris mano kvar- 
tale, kuri irgi atsiplėšusi nuo viešpataujančios tikrovės 
pasileido per gatves, plūsdama visą pasaulį. Kai ši gy- 
venimo sugniuždyta moteris pajėgė tiktai šėlti ir ne- 
bebijoti - pavyzdžiui, pravažiuojančius policininkus ji 
išvadino purvinomis kiaulėmis be jokių pasekmių, - ta 
žiniuonė ir jos palydovės gyveno nuosavame pasaulyje, 
nesusijusiame su jėgų santykiais. 

Juokas yra energija, kuri išvaduoja iš priešingybių 
kalėjimo, iš jėgos ir bejėgiškumo logikos. Jokia pasau- 
lio jėga negali pasipriešinti juokui. Kokia nauda, jei kas 
nors mėgina tave įžeisti, o tu neįsižeidi, viskas nuslysta 
nuo tavęs, kaip nuo žąsies nuvarva vanduo? Jei žinai, iš 
kur kilusi tavo stiprybė, ir nebepaisai jėgos ir bejėgiš- 
kumo darinio? 

Juo labiau senstu, juo laisvesnė jaučiuosi. Iš teisybės, 
senos moterys labiausiai diskriminuojamos todėl, kad 
baiminasi jų valdžią griaunančios jėgos. Kaip tu pagra- 
sinsi tai, kuri jau mačiusi šilto ir šalto, ir dar gali juoktis? 
Yra žydų anekdotas, kuriame pasakojama, kad vienas 
žmogus gavo iš mokesčių valdybos raštą: susimokėkite 
pagaliau mokesčius, antraip susilauksite rimtų nemalo- 
numų. Jis atrašo atgal: žmona mane pametė, duktė tapo 
paleistuve, vakar man ištraukė visus dantis. Tad kokių 
rimtų nemalonumų jūs man dar parengsite? 

„Ji vis kartoja: taip, žinoma, aš tą padarysiu! O paskui 
padaro ką nors kita“, - išrėžė man piktai vienas draugas 
apie savo motiną. Tai štai, kaip tu priverstum tą motiną 
susiprotėti? Juk nuo tavosios tikrovės sampratos ji taip 
nutolusi, kad paprasčiausiai jos nepasieki. 

O ko reikia tau, kad pasiektum šitokio savistovumo? 
Ar privalai gyventi Tibete, ant šventojo Kailash kalno, 
kaip atsiskyrėlė, kaip tasai mano sutiktas burtininkas? 
Jis gyveno iš aukų, nuolat apkeliaudamas kalną, rinko 
kristalo gabalėlius (kuriuos galop man padovanojo, ir 
aš manau, kad kaip tik todėl aš ėmiau dar labiau trokšti 

„neprotingumo“ ir laisvės) ir buvo įsikūręs pasaulyje, 
neturinčiame nieko bendro su valdžios pinklėmis. Ar 
tau reikia pasitraukti nuo šio pasaulio, kad galėtum iš 
jo juoktis? 

Vis dėlto gera žinoti: viskas galėtų būti kitaip. Gal 
gėris ir nebūtų toks geras, kaip įsivaizduoji. Blogis gal 
tvyrotų tenai, kur net nesitikime jo esant — kad ir šalia 
gėrio. Aš manau, kad tas padalijimas į gėrį ir blogį, jėgą 
ir bejėgiškumą paprasčiausia užimtumo terapija. Kol 
mes nusiplūkę dalijame pasaulį į gėrį ir blogį ir stebime, 
kaip vertinama ir pildoma ši norma, regis, nieko dau- 
giau neįmanoma. Jėga ir bejėgiškumas tarytum gam- 
tos sukurta tvarka, kuriai nusilenkiame, nes nieko kita 
nežinome. Tada būtina susipažinti su kitokiais planais, 
mesti šią logiką ir nebesisukti rate kaip žiurkėnui. 

Juk dykinėjame, kai ištisai skundžiamės, kad yra tur- 
tuolių, kad esi be jėgų, kad niekur nedalyvauji, niekam 
nepriklausai, bet mielai priklausytum. Visa tai, ko yra 
pasaulyje, yra ir tavyje. Todėl prasminga pasikeisti vi- 
dumi, nes juk ir tavo jėga veikia pasaulio audinį. 

Juk ir tu įsipynusi į jėgų santykius ir bejėgiškumo 
audinio riktus. Savo jėgą eikvoji žmonėms, kurie ja pik- 
tnaudžiauja. Maitini naikinimą. Tai kam skųstis? Kam 
burnoti ant tų tariamų „kitų“? Juk kas nors visuomet 
kaltas, kas nors turi būti tenai ir atsakyti už tai, kad tau 
sekasi ne taip, kaip norėtum? 

Tavo gyvenimas prasideda DABAR. Tad kodėl ne- 
pradedi keisti visko, kas atsitinka, visko, kas yra tavo 
gyvenime, apdoroti ar išvis nusimesti? Vyrai žiaurūs ir 

nejautrūs? Nuobodu. Būk lanksti. Žiūrėk, kad žiaurus 
vyras, kurį sutiksi, pabūgtų, jog vėl kada nors sutiks to- 
kią kaip tu. Nelauk, kol tave supras, įsijaus į tave. Nuo- 
bodu. Pirmiausia pati suvok save. 

Nelauk, kol tave pamils. Mylėk save pati. Švęsk savo 
būties stebuklą, kol gali. Gyvenimas trumpas. 

Moterys nesolidarios? Cest Ia vie - toks gyvenimas. 
Ką tu žinai apie jų rūpesčius, vargus, baimes? Pradėk 
nuo savęs. Pati būk solidari ir nesitikėk, kad būsi už tai 
mylima, tau bus atlyginta. 

Pasaulis keičiasi, nes kai kurie žmonės keičiasi, ne 
todėl, kad kyla revoliucijos ir įsiviešpatauja nauji jėgų 
santykiai. Lik su savim, kalbėk apie save, puoselėk savo 
jausmus ir nesileisk įtraukiama į kasdienybės pinkles. 
Nori „kam nors atsilyginti“? Taip tarnausi amžinam pa- 
triarchaliniam jėgos ir bejėgiškumo mechanizmui. Tu 
silpna, bet norėtumei jėgos, kad galėtum panaudoti ją 
prieš kitus. Nuobodu. Atima daug laiko. Kol grumsiesi 
su kitais, neiškrypsi iš senų rėmų. Jei nebesiduosi stum- 
doma ir vaikoma, pradėsi kurti naują darinį, kuriame 
yra kur kas daugiau negu priešingybės, pikti vyriškiai ir 
supratingos moterys, viešpačiai ir netašyti skurdžiai. 

Prie Dallmayer delikatesų parduotuvės sėdėjo la- 
bai graži, tamsiaplaukė elgetaujanti moteris su lentele: 
„Man reikia 50 markių“ Šis tiesus prašymas man pa- 
sirodė toks naujas, kad daviau jai tiek markių. Ji įsiki- 
šo ranką į sijono kišenę ir ištiesė man plėšraus žvėries 
dantį, kuriame buvo išdrožta liūtė. Atsisakiau paimti. 
Mano galvoje tvyrojo sena sąvoka: ji elgeta, o aš juk tu- 


87 


riu būti geradarė. Jei ji duos man šį dantį, juk bus man 
suteikusi daugiau negu aš jai. Ji nusijuokė. Aš taip pat 
nusijuokiau ir paėmiau dantį. Jis man dabar simboli- 
zuoja linksmybės pilnatvę, vartus į kitą pasaulį, kuria- 
me nieko nereiškia esamos vertybės ir jėgų santykiai. 


APEIGOS 


Grūdų ir šviesų ratas sankryžoje 

Šias apeigas geriausia atlikti naktį, kai sankryža tuščia 
arba beveik tuščia. Pasiimk maišelį grūdų, žvakučių ir 
tarškynę. Gali tai atlikti viena arba su draugėmis. Pir- 
miausia ratu paberk grūdus, išdėliok žvakutes ir uždek. 
Paskui šok aplinkui tą ratą, vieną kartą į kairę ar deši- 
nę, kaip tau patinka, mosuodama tarškyne. Paskui gali 
pašaukti keturis elementus. Jeigu sankryža tuščia, gali 
atsisėsti į rato vidurį ir šaukti į šią vietą visas jėgas, ku- 
rių poveikį čia norėtum pajusti. Jei apeigas atlikturh su 
draugėmis, galėtumėt po to, kai kiekviena ką nors pa- 
šauktų, susiimti už rankų ir vėl panaikinti ratą žodžiu: 
„Tebūnie!“ 

Jei šias apeigas atliksi viena, iššok už grūdų rato. 
Žvakutes gali nusinešti, grūdų ratas tegu lieka. Kai kas- 
dien eisi pro tą sankryžą, jis teiks tau šilumos ir links- 
mybės pojūtį. 

BAIMĖ YRA SMEGENŲ SAUGIKLIS 


Avarija, kurią patyriau prieš keletą metų, turėjo ste- 
bėtinų pasekmių: aš netekau baimės. Anksčiau bijojau 
karų, prievartos, pavojingai susiklostysiančių aplinky- 
bių. Vaikystėje buvau be galo baili, bet turėjau stiprią 
seserį, kuri mane saugojo. Bet kai perėjau per tą pilką 
erdvę, kur nėra jokio laiko ir reikšmės, atsipeikėjau ki- 
tokia: po mirties vėl sugrįžau į kūną. Nuo to laiko vis- 
kas mane juokina. 

Ir staiga suvokiau, kokia buvo baimės funkcija iki to 
laiko, kol jos netekau. Ji mane tramdė, laikė tarp nusta- 
tytų ribų. Savotiškai mane dresavo. 

Asmens baimių aprašas apibūdina jį tiksliau negu 
atminties netektis, horoskopai ir biografija kartu - bai- 
mės ir tabu, kuriuos slepi viduje, kurie tave sukausto 
kaip itin stiprūs burtažodžiai, atskleidžia daugiau nei 
tavo įpročiai ir pomėgiai. Pagal tas ribas ir tabu spren- 
džiame apie kultūringumą. 

Kad Turkijoje, akmens amžiaus gyvenvietėje Katal 
Hiūjūke, ant sienų buvo pripiešta peslių ir trikampių, 
svarbu šios matriarchalinės kultūros tyrinėjimui. Bet 
mane apstulbino tai, kad švariai nulesti moterų ir vaikų 
kaulai būdavo pakasami namo viduje po ugniakuru, tuo 
tarpu vyrai laidojami už gyvenvietės ribų. Net po mir- 
ties ištremti iš bendruomenės vyrai nebuvo vaizduoja- 
mi ir kasdieniniame gyvenime. Kai iš Mongolijos stepių 

raitelių būriai užgriuvo Mažąją Aziją, moterų gyven- 
vietės pasidavė jiems be jokios kovos, nes moterys ne 
tik negalėjo pasipriešinti, jos net nepažinojo baimės ir 
poreikio gintis. Katal Hiūjūke irgi nebuvo rasta nei gin- 
klų, nei jokių gynybinių įrenginių. 

Žinoma, šiais laikais neįmanoma nė pasvajoti apie 
tokį prievartos baimės nebuvimą. Vis dėlto svarbu ži- 
noti, kad tokia būsena yra ir kad žmonės yra patyrę to- 
kią natūralią, normalią pirmykštę būseną. 

Kitados baimė labai daug reiškė išgyvenimui. Juk 
tu neleki į degantį mišką, nepuoli į nasrus plėšrūnui, 
neplaukioji upėje, kur pilna verpetų, nevaikštai nesi- 
jaudindama aukštos uolos atbraila. Išmokome praleisti 
prošal vis greičiau važiuojančius automobilius. Įprato- 
me per daug nesiartinti prie daugiaaukščių namų pa- 
langių ir paisyti saugumo priemonių traukiniuose, lai- 
vuose ir lėktuvuose. Visa tai irgi susiję su baime. Bet 
paskui paaiškėja, jog kažkas suklydo, nors mes viską 
darėme teisingai. Lėktuvas nukrinta. Atominis reakto- 
rius užsidega. Nuodai išsilieja. Mane pervažiavo, nors 
aš visąlaik rūpestingai laikiausi eismo taisyklių. 

Toji nežinia ypač baugina moteris. Jos išgąstingai 
pasižymi visus aplinkos teršalus, nusikamuoja kovo- 
damos dėl oro grynumo, su automobilių eismu, genų 
technologija ir t. t. Aišku, jos pagrįstai ginasi nuo su- 
naikinimo. Bet yra ir baimė, kuri tampa manija, visiškai 
mus sukausto ir gali atimti gyvybines jėgas. 

Kenksmingų medžiagų gamintojai, gamtos naikinto- 
jai menkina pavojus, o kitos šakos kursto baimę. Iš dide- 

lės baimės pelnosi draudimas ir firmos, prekiaujančios 
spynomis, apsaugos įranga, visokiausių rūšių seifais, 
drabužiais, filtrais ir t. t. Keista ta mūsų padėtis: nors iš 
paskutiniųjų stengiamės apsisaugoti, mūsų gyvenimui 
nuolat gresia pavojus. Gyvenimas yra pavojingas gyvy- 
bei ir baigiasi mirtimi. Jei nuslopini pavojus, gresiančius 
kūnui ir gyvybei, iškyla socialinės grėsmės: ar aš priklau- 
sau tam sluoksniui? Ar neteksiu darbo? Ar mane pripa- 
žins? Ar nenusišnekėjau? Manote, kad aš kvaiša? Ar jie 
mane apkalba? Ar man užteks pinigų, kai pasensiu? Ar 
pajėgsiu atlikti šį darbą? Ar galiu šitaip rodytis... 

Taigi viena vertus, yra baimės, apie kurias verta rim- 
tai pagalvoti, antra vertus, yra gamintojai, kurie iš jų 
pelnosi. Jų užsiėmimas visiškai priklauso nuo iliuzijos: 
įpiršti baimę ir ją didinti, kuo spalvingiau vaizduoti pa- 
dėtis ir siūlyti išeitis. 

Vyrų pavojingumas ir prievarta paskatino mane iš- 
mokti savigynos ir tapti fiziškai vikriai. Sužinojau įdo- 
mų dalyką: jei pažįsti prievartą ir išmoksti nuo jos apsi- 
ginti, žaismingai nukreipti kitur, išskaidyti ją buklumu, 
sąmoju, vikrumu ir jėga, tampi linksma ir rami. 

Neseniai stotyje mane kvailai užkalbino girtuoklis. 
Anksčiau aš būčiau gerokai išsigandusi. O dabar iš fi- 
zinės jo jėgos aš atėmiau sulėtėjusius judesius, nesuge- 
bėjimą bendrauti, baimes ir slogučius, jo poreikius ir 
nesugebėjimą jų patenkinti. Anksčiau būčiau įvertinusi 
Ji dorovine, politine, istorine prasme: koks kiaulė, jis 
kimba prie moterų, engia jas! Visąlaik mes engiamos, iš 
mūsų atimamos teisės ir panašiai. 

Šis pyktis trukdė man matyti, kaip galėčiau elgtis iš 
tikrųjų. Pyktis tiktai padidino mano baimę ir sukaustė. 
Galvoje ėmė suktis mintys apie visas neteisybes, niek- 
šybes ir žiaurumus, kol nieko nebegalėjau daryti ir tik 
mąsčiau: visąlaik moterys turi taikstytis, kad jas dergtų 
žodžiais, spoksotų į jas, čiupinėtų ir prievartautų. 

Dabar tokioms mintims nebegaišau laiko. Galvo- 
jau, kad treniruodamasi dar neiškėliau kojos sulig 
juosmeniu. Kodėl? Mat buvau pernelyg įsigilinusi į 
spyrius dešine koja. Pasižiūrėjau į tą tipą ir spyriau 
visai šalia jo gana aukštai į geležinkelio stoties pas- 
tato sieną. Likau patenkinta. Spyris taip nudundėjo, 
kad abu net mažumėlę išsigandome. Bet jis dar pajė- 
gė pabėgti. Gal jis ir pranoko mane fiziškai, nes buvo 
aukštesnis ir stipresnis. Bet aš buvau susikaupusi, 
linksma, rami ir dar sportiška. Aš nebijojau, nes per 
avariją patyriau, jog fizinis skausmas praeina, jog mes 
visi mirsime — nors ir keista, aš taip pat. Tai kuriam 
galui nuolat gąsčiotis! 

Suvokimas, kad visi esame mirtingi, fizinių ir sielos 
sužeidimų baimė, nenoras savo kūnu kęsti prievartos 
sulygina mane su užpuoliku. Tačiau aš neprieinu prie 
išvados, jog turiu jį mylėti. Neturiu jo nekęsti. Bet galiu 
tiksliai nustatyti, kur jis pažeidžiamas, ir parodyti jam, 
kad prispirta esu pasirengusi suteikti jam skausmo. 

Kaip dažnokai įsitikinau, vien šito gana nukreip- 
ti prievartai. Čiumpu už ausų vaikinukui, kuris naktį 
griebia man už dviračio ir su draugu prieina arčiau, nei 
galėčiau pakęsti. Ausis galima greit nuplėšti, meiliai ta- 

riu jam. Antrasis nori jam padėti. Geriausiai jam pa- 
dėsi sprukdamas šalin, sakau. Paskui paleidžiu ir tą, jis 
irgi gali bėgti. Kodėl man pavyksta? Kadangi pasireiš- 
kė motinos galia (prievarta?), kaip hipnozės priesakas. 
Kadangi prisidėjo nuostaba: šita ne tik ginasi. Gal ji net 
pavojinga. O gal beprotė. Juk nežinia, ko ji griebsis dar? 
Yra baisesnių dalykų negu kūno žaizdos. 

Jei moterys šaukiasi beprotybės dvasių, užpuolikams 
menki juokai, nes neįmanoma suvaldyti pamišusios 
moters. Šis suvokimas kartu su tuo, jog moterų jėga yra 
didžiausia nepanaudotos energijos sankaupa, gali tapti 
įsidėmėtina galia. 

Fizinės prievartos, daugiausia vyrų, baimė ne vie- 
nintelis dalykas, kuris mus kausto. Mes bijome buities, 
dantų gydytojo, eiti per tuščią patalpą, sakyti kalbą, 
dėstyti savo sumanymą, visokiausių gyvūnų, mažų 
kambarių, liftų, laiptų, karų, epidemijų ir nukrisiančių 
meteoritų. Kiekviena puoselėjame savų baimių rinki- 
nį. Kai kurios baimės lyg ir prasmingos, bet jas palaiko 
pirmykščiai destruktyvūs smegenų kodai, kurių mes 
nesugebame rasti. Šių baimių neatsikratysime narsiai 
pasitikdamos padėtį, mums veikiau padės tai, kad su- 
stiprinsime nuosavą vidinę pasipriešinimo jėgą. 

Jeigu aš bijau tamsos, tai tikrai dėl vaikystės nutiki- 
mų, kurie sukėlė tą baimę. Be to, dar yra ir pirmykštė 
baimė, iš tų laikų, kai turėjome išgyventi laukinėje gam- 
toje. Susidraugauti su tamsa, giliu vandeniu, bakterijo- 
mis ir virusais, lėktuvo baime — tai pirmiausia meiliai 
elgtis su savimi pačia. 

Pavyzdžiui, aš paprasčiausiai negaliu ant savęs pyk- 
ti. Viską sau atleidžiu, nes pirmiausia palaikau save. Kai 
apie tai užsimenu padariusi kokią vieną ar kitą sunkes- 
nę klaidą, sulaukiu tylos ir apstulbimo, o paskui prie- 
kaištingo smerkimo. Negali būti sau tokia atlaidi. O ko- 
dėl ne? Kodėl turiu apsunkinti sau gyvenimą? Tik kad 
būtum patenkinta tu, o todėl paskui nepalengvintumei 
gyvenimo ir sau? 

Kai imuosi vienos iš tų baimių ir noriu palengvinti 
savo padėtį, pirmiausia sakau: gerai, kad to bijau. Pri- 
pažįstu save bijančią, kad ir kokia būtų ta baimė. Ir 
nepriekaištauju sau, „kad dar esu nepasirengusi“. Mat 
tai siaubinga nauja kliūtis, kad moterys vienos kitoms 
trukdo ir priekaištauja vietoj tėvų, kurių žodžių šiais 
laikais beveik niekas neklauso. 

Jei turėčiau paprieštarauti sau, nes, pavyzdžiui, man 
būtina skristi ar būtina kur nors eiti naktį, elgiuosi pa- 
gal labai seną ir itin pasiteisinusią taisyklę: ieškau pa- 
galbininkų ir sąjungininkų, kurie palengvintų man už- 
duotį. Kas galėtų panaikinti būtent tą baimę, nukreipti 
pavojų, kurio taip baiminuosi? 

Jeigu bijočiau skraidyti, skrisčiau tik tada, kai to ne- 
išvengčiau, pavyzdžiui, į vietovę, kur būtinai turiu ap- 
silankyti kartą gyvenime ir negaliu patekti tenai pėsčia, 
traukiniu ar automobiliu. Visuomenė palankiai vertina 
neskraidymą, nes toks elgesys ekologiškas. Bet jei tu 
neskrendi iš baimės, viskas pasikeičia, nes tavo baimė 
yra tokia didžiulė energija, kuri galėtų visiškai tave su- 
gniuždyti, taigi prasminga prie jos prisiartinti. Tegu tau 

įkanda tas demonas, kurio labiausiai bijai, pasakė ži- 
niuonė iš Ganos, kur aš ilgokai gyvenau. 

Galimas daiktas, kad ši baimė neapsiribos viena 
tema, o ims plisti ir vis labiau ir labiau riboti bei kaustyti 
tavo veiksmus. Baimė užkrečiama, drąsa taip pat. Baimė 
išnyksta tik per bandymą. Stulbina tai, kad egzotiškose 
šalyse glūdinčių pavojų labiausiai bijo tie žmonės, kurie 
nė sykio tenai nesilankė. Nežinojimas ugdo baimę. 

Taigi susirask mielą draugę, kuri, nenukrypkime nuo 
pavyzdžio, skris su tavimi. Paskui prisipažink lakūnui, 
kad bijai. Lakūnams rūpi, kad žmonės skraidytų, antraip 
jie liktų be darbo. Todėl jie linkę itin globoti tuos kelei- 
vius, kurie bijo. Gal pamėgink išsinuomoti lėktuvą, kurį 
valdo moteris. Moterys nuostabios lakūnės! Paskui pa- 
versk tą skrydį tikru įšventinimu: ypatingai pasidabink, 
pasivaišink ypatingais valgiais, pasikabink amuletą arba 
talismaną, sąmoningai kvėpuodama gurkšnok vandenį 
ir gėrėkis vaizdu, o paskui išgerk degtinės (jei nesi alko- 
holikė), nuliedama ir dvasioms - spirit for the spirits. 

Įšventinimas baimei ir stebėjimas, kaip baimė trau- 
kiasi, ypatingas išgyvenimas, savotiška nuotykinga ke- 
lionė į pačią save. 


APEIGOS 


Apsauginis ratas 

Savo bute sustatyk ratu daiktus, kurie tau teikia saugu- 
mo arba kuriuos labai mėgsti, gal papuošalus, statulė- 
les, skrynutes, mylimo žmogaus dovanas ir pan. Atsi- 

sėsk į rato vidurį, pasmilkyk šalaviju. Šalavijas prišau- 
kia protėvius ir saugo tave. Dabar įsivaizduok, kad tave 
apdengia saugąs gaubtas. Įsivaizduok, kad tas gaubtas 
toks, po kokiu jaustumeisi geriausiai. 

Jeigu tau reikia itin stipraus ir tankaus gaubto, įsi- 
vaizduok, kad jis kailinis arba net metalinis, gal antroji 
oda, iš stebuklingo audinio. Bet gali tą gaubtą įsivaiz- 
duoti ir plonytėlaitį, ir gyvą: jis praleis vidun viską, ko 
norėsi, ir sulaikys tai, ko nenorėsi prisileisti. Kai kurios 
moterys įsivaizduoja vandenį arba spalvingą šviesą. 
Viena net tarėsi saugoma pudingo. Gali manyti, jog 
tave saugo dygliuota suknelė ar garsų apvalkalas. Taip 
pat puiku jausti, jog tau ant nugaros dygliai, kuriuos ga- 
lėtum pašiaušti, artėjant grėsmei. Tie dygliai gali virsti 
minkšta žole ir priglusti prie nugaros. 

Jei jau gerai pasijutai savo kailyje, įsivaizduok padė- 
tį, kuri paprastai tave gąsdina. Įeik į tą padėtį su „ant- 
gamtinėmis“ jėgomis, su fantastinėmis priemonėmis. 
Ta vizija bus filmas, kurį pati kuri. Tu sprendi, kokius 
sakinius tarti, ką veikti. Gali tą asmenį, gyvūną, pa- 
dėtį, kurių bijai, nukenksminti, priversdama juos elg- 
tis kitaip ir pati pakeisdama savo elgesį. Tai didžiulis 
malonumas. Be to, šio įsivaizdavimo pranašumas tas, 
kad taip sukuriama užuomazga tavo baimei pakeisti. 
Juo daugiau vaizduotėje regėsi kitokių scenų ir elge- 
sio būdų, juo labiau apstulbins šių vaizdinių poveikis 
tikrovei. 

Apeigas pabaik nusišypsodama pati sau, mintyse 
pradangindama apsaugos gaubtą taip, kad bet kada vėl 

galėtum juo apsisaugoti, ir išeidama iš rato. Tada gali 
surinkti daiktus, sudariusius ratą. 

Jei būsi išmokusi pašiaušti savo dyglius, įsitikinsi, 
kad nuo tavęs traukiasi žmonės, kurie tave vargina. Gal 
kai kada ir mieste pasijunti varginama ar nesaugi, tada 
irgi išbandyk, kaip pasijunti, kai sušnypšti, suurzgi ar 
išverti akis ir dar iššiepi dantis. Labai smagus poveikis! 


IŠTIKIMYBĖ 


Per vokiečių kalbos pamoką mokėmės baladės, Šilerio 
„Įkaito“: vienas Žmogus sumanė nužudyti tironą, jam 
nepasisekė, taigi turėjo būti pakartas, bet jis dar norėjo 
pirmiau ištekinti dukterį, tad pasiūlė tironui kaip įkai- 
tą savo draugą, nuskubėjo namo ir išleido už vyro du- 
krą. Bet grįždamas turėjo gerokai paprakaituoti, kelią 
į kartuves jam užtvėrė potvynis, plėšikai, visokiausios 
kliūtys. Tik pačią paskutinę akimirką jis galėjo išgelbėti 
savo bičiulį. Tironas sujaudintas šitokios ištikimybės, 
ištarė žodžius, kuriuos tikriausiai dar atsimena dau- 
gelis vokiečių: „Į santarvę jūsų, — trečiuoju, jei leidžiat 
tiktai, aš įstoju:“ Trejetas ištikimų draugų. 

Kai prie mūsų nuolatinio stalo įsišinekome šia tema, 
kilo šurmulys. Ana, kuri moka atmintinai visą bala- 
dę, jaudinasi dėl nusikaltusiojo sunkumų. Utė klausia, 
kas čia iš teisybės ištikimas. Aš manau, kad pagrindi- 
nis veikėjas pernelyg švaistosi bičiulio gyvybe. Gražiai 
pasakyta, paliksiu savo draugą kaip užstatą, juk reikėjo 
anksčiau pasitarti, gal vis dėlto pasiklausti draugo, bet 
tokiu smulkiu šriftu parašytų eilučių taurioje vokiečių 
poezijoje nebūna. Man visai patinka tironas, kuris ta- 
rytum pasimoko per baladės vyksmą. Vargu ar šiais lai- 
kais rastumei tokį politiką. 


* Vertė V. P. Bložė, Pasaulinės literatūros biblioteka, „Vaga“, 1989. 

Ištikimybė Vokietijoje kaip aviganis ir miškas. Bet 
aviganiai ir miškas dabar nieko nebereiškia. „Būk vi- 
sad ištikimas ir doras“, — tokie vokiečių liaudies dainos 
žodžiai. Negalima teigti, kad ypač daug kas paiso šitos 
dainos. 

Mąstau apie didžiules firmas, pelningai dirbančias, 
o paskui staiga nieko nebeturinčias savo valdiniams. 
Tie ištikimi meistrai, kurie anais mitiniais laikais visuo- 
met ateidavo, kai tik jų prireikdavo, šiandien nervingi 
varto savo kalendorių, kai jiems pranešama apie trūku- 
sį vamzdį ar įgriuvusias lubas. „Mat už ištikimybę nėra 
atsilyginama“, - samprotauja mano motina, kuri pra- 
rado sveikatą darbe ir nesulaukė padėkos. Bet ji žino, 
kad „draugės yra ištikimos, jomis galima pasikliauti!“ 
Todėl jai visuomet ir buvo svarbu turėti gerų draugių, 
nes: „Vyrai ateina ir išeina, o draugės pasilieka visą tavo 
gyvenimą“ 

Tačiau žodyje „ištikimybė“ slypi ir žodis „atgaila“. 
Ištikimumas neretai siejamas ir su kvailumu. Kalbant 
apie ištikimybę, retai turimas galvoje vyras. O moterys 
daugiausia tikisi seksualinės ištikimybės ir atitinkamai 
to reikalauja. Taigi pokalbis apie ištikimybę gana greit 
priveda prie nusivylimo. 

„Man nerūpi, ar vyras turi kitų moterų, kol jis grįžta 
pas mane, - sako verslininkė. - Tegu tik man neme- 
luoja“ Bet kas gali visąlaik nemeluoti? O jei negali, tai 
argi neatsiveria pragaras, jei vyrai pasako tiesą? Vyrai 
tiesiog negali būti ištikimi — šis suvokimas dažnai ver- 
čia moteris ne tik nusižeminti, bet dar ir ginti vyrus. 

O argi mes pirmiausia neturėtume laikytis ištikimybės 
pačioms sau? Kas ištikimas sau, niekuomet nepralaimi. 
„Ašjį šnipinėjau, - pasakoja Angelika, - laukdavau prie 
jo meilužės namų, paklaikusi iš pavydo. Ir kartą prirė- 
miau prie sienos. Blogiausia, kad jis tiesiog buvo pasi- 
ryžęs spjauti į tuos dvidešimt dvejus kartu pragyventus 
metus. Atsisakė aptarti padėtį. Susikrovė daiktus ir iš- 
ėjo“ Berbelė graudokai šypso: „Kai mūsų santuoka ėmė 
braškėti, nuėjome pas psichologę. Toji paskui prisimei- 
lino prie mano vyro ir ištekėjo už jo. 

Kai mąstau apie ištikimybę, prisimenu savo katę 
Tigą. Po avarijos ji kasdien gulėjo šalia mano sumaitoto 
kūno. Jutau, kaip ji teikia man savo jėgų, kaip nuima 
įtampą. Ji pastatė mane ant kojų. Buvo šalia visąlaik, 
kol sveikau, o paskui susirgo ir nugaišo. Regėjosi, jog ji 
paaukojo man savo gyvybę. 

Niekuomet anksčiau nebuvau tokia tikra savo drau- 
gių ir kai kurių draugų ištikimybe. Jie virė man valgį, 
slaugė, juokino, parūpino skaitymo ir visaip gelbėjo. 
O juk maniau, kad man ištikimybė nieko nereiškia. Da- 
bar paaiškėjo, jog gal tai vienintelis dalykas, kuris būti- 
nas draugystei. 

„Antra vertus, - sako mano draugė Ana, - ištikimy- 
bė atmeta permainas. Būti ištikimai, vadinasi, likti to- 
kiai kaip visada“ Ar tikrai viskas turi likti taip pat, kaip 
buvo? Lieka tik todėl, kad esam ištikimi? Ar ištikimybė 
yra būsena, ar gyvas vyksmas? 

Dažnai kalbama apie neištikimybę valstybei tų, ku- 
rie vengia mokėti mokesčius, ypač apie tokius žmones, 

kurie net negalėtų gyventi, nenuslėpdami vienokių ar 
kitokių pajamų. Užtat beveik niekas nekalba apie vals- 
tybės neištikimybę savo pilietėms, pavyzdžiui, kai žars- 
tomi rinkiminiai pažadai. O ko verta buvo mūsų išti- 
kimybė gamtai, būsimoms Vakersdorfo kartoms, kai 
priešinomės saugyklai, iš pradžių pajutome lazdų smū- 
gius ir ašarines dujas, paskui dar turėjome sumokėti už 
tų beviltiškų griuvėsių pašalinimą — savo mokesčiais. 

Ruta dirbo slaugytoja prieglaudoje. „Siaubinga, pa- 
sakysiu tau, - pasakoja ji. - Senolės guli tarp išmatų, 
suvystytos kaip kūdikiai, apatiškos. Niekas jų nelanko, 
niekam jos nerūpi. Mes, slaugytojos, iš kailio neria- 
mės. Bet kai įsivaizduoji, kad šitos moterys po karo 
atstatė Vokietiją, išlaikė šeimas, dirbo kaip pašėlu- 
sios, tik per jas tapo įmanomas ekonominis stebuklas. 
O kam jos rūpi šiandien? Kas tuo domisi?“ Neištiki- 
mybė daugiaveidė. 

„Kai susirgau, - sako Liucija, - vietoj manęs įdarbi- 
no tris. Bet jei būčiau pasakiusi, kad nesusidoroju, man 
reikia pagalbos, būtų atšovę, kad nėra pinigų“ Liucija 
dirbo stambioje statybinėje firmoje, padėjo jai sukles- 
tėti buhalteriaudama. „O kai išėjau, neišgirdau nė vieno 
padėkos žodžio. Lyg manęs nė nebūtų buvę“ Už ištiki- 
mybę neatlyginama, ištikimieji išnaudojami, apgaudi- 
nėjami ir pagaliau jais nusikratoma — tokia išvada dau- 
gelio pasenusių Žmonių, nusivylusių savo šeimomis, 
šalimi, draugais. 

Sąvoka „ištikimybė“ iš tikrųjų įkvepia vien klau- 
simus. Pavyzdžiui, kad ir tokį: ar ištikimybė iš esmės 

nėra priklausomybė? Gal sąvoka „lojalumas“ būtų tiks- 
lesnė, o į ją tilptų sąmoningumas, suvokimas ir tvirtas 
pasiryžimas? 


APEIGOS 


Leisti ratu vilnos gumulėlį 

Vėlgi geriausia šias apeigas atlikti keletui ar keliolikai 
moterų. Kiekviena moteris atsineša mėgstamiausios 
spalvos vilnos ar siūlų gumulėlį. Tegu po ranka būna 
žirklės. Moterys sustoja ratu ir trypia, ploja, tarškina, 
būgnija, kaip kuri mėgsta. Paskui aplinkui į kairę pusę 
perdavinėjami tie gumulėliai. Pirmoji laiko rankoje 
savo siūlą, ir kol tie gumulėliai perdavinėjami, siūlas 
vyniojamas. Kiekviena moteris į gumulėlį įdeda savo 
jėgos. Galų gale kiekviena rankoje laiko daug spalvo- 
tų siūlų. Toji, kuri turi žirkles, pakelia jas, kreipiasi į 
išmintingąsias senoles bei tris nornas ir sau iš kairės 
perkerpa siūlus, o paskui perduoda žirkles į kairę. 
Tada kiekviena moteris perkerpa siūlus kairėje pusė- 
je. Kiekviena nusipina vilnonę draugystės juostą. Visos 
vienai. Viena visoms. 

DAIKTŲ GALIA 


„Arba Lenor buteliai, arba aš, spręsk“, - pareiškė ponia 
S. savo vyrui, kai šis ketino tuščią skysčio butelį nunešti 
į rūsį ir padėti šalia kitų tuščių plastikinių šešiasdešimt 
dviejų butelių. Ponas S. aprišo visus tuos butelius virve, 
automobiliu nuvežė į atliekų surinkimo punktą ir taip 
ėmėsi reikalo, kurį tiek laiko kentėjo jo žmona: netvar- 
kos sindromo. Jis mėgsta viską kaupti. Visokiausias pa- 
kuotes, jis negali nieko išmesti, jei rūsys prisipildo, ima 
krauti šiukšles į sandėliuką. 

„Kad ir kada beatidaryčiau stalčių, visuomet randu 
naują gūžtą, - nusiminusi sako ponia S. - Aspirino dė- 
žutes, penkias ar šešias, sąvaržėlių pakuotes. Ničnieko 
neišmeta. O jei aš išmetu, vėl išima iš šiukšlių kibiro!“ 

Prieš aštuonerius metus šeima įsikraustė į sodybą ir 
netrukus tapo mokinių pajuokos objektu — kai vaikai 
ateidavo pažaisti, iš kiekvienos spintos, pro kiekvienas 
duris pasipildavo dėžučių, maišelių, krepšelių, laikraš- 
čių, žurnalų, kiaušindėžių, skardinių, sulūžusių įrankių 
ir panašaus šlamšto krūvos. Namie buvo dvidešimt du 
suplyšę futbolo kamuoliai, bet nė vieno sveiko pažaisti. 
Automobiliai be padangų, dviračiai be grandinių, bal- 
nelių, kėpsojo krūvos senų čerpių, šalia prikrauta tuš- 
čių dažų kibirų, likusių nuo paskutinio remonto. 

Vos ponas S. pasiryžo išvežti Lenor butelius, žmo- 
na paskambino pervežimų firmai. Atvažiavo keturi 

studentai su konteineriais, jie triūsė dvi dienas, tada 
moteris atsipūtė. Vėl galėjo pereiti per koridorių ne- 
užkliudžiusi šūsnies laikraščių, lyg niekur nieko įeiti į 
kambarius ir darydama duris nenuversti šlamšto už jų. 
Ponas S. ėmė gydytis. 

„Nepatikėsi, kaip dažnai turiu įeiti į butus, kur žmo- 
nės taip paskendę tarp šiukšlių, kad kaimynai nebetve- 
ria smarvės, - pasakoja Katrina, socialinė darbuotoja, 
apie paskutinę šios ligos stadiją. - Žmonės tampa daik- 
tų belaisviais. Saugo valgio liekanas, pakuotes, šiukšles, 
išmatas, raštelius, pieštukų nuolaužas, tuščius tušinu- 
kus, senus laikraščius, išsieikvojusias baterijas, sugedu- 
sius prietaisus — viską o viską. Jie nebepajėgia apginti 
savo patalpų nuo šiukšlių. Netgi nešasi namo šiukšles iš 
svetimų šiukšliadėžių“ 

Kaupimas gali pasireikšti labai įdomiai ir patrau- 
kliai, kai kada net juokinti. Togenburge vienas antikva- 
ras neprieštaraudamas užleido savo triaukštį namą ir 
sandėliuką skulptūroms ir paveikslams, brangiems kili- 
mams ir azijietiškiems kulto reikmenims. Pats jis miega 
siauroje lovelėje virtuvėje. Kad apsaugotų savo brangius 
daiktus, netgi draugus, beveik nešildo namo ir šaltu oru 
vaikšto tenai apsirengęs paltu, bet gal jis net neturi pi- 
nigų šildymui, nes vos gauti pinigai kaipmat neša jam į 
namą naujus daiktus, kuriems bemaž nebėra vietos. 

Iš to rinkimo ir mėtymo, saugojimo ir negalėjimo iš- 
mesti laikosi sendaikčių turgūs, prekiautojai meno kū- 
riniais ir antikvarinėmis vertybėmis. Kodėl vieni renka 
laikrodžius, o kiti meškiukus? Kas verčia vieną saugoti 

keturis tūkstančius vinilo plokštelių, kurių nebesiklau- 
so, kad nesubraižytų, o kitą rinkti visus nuo 1950-ųjų, 
savo gimimo metų, išleistus komiksus? Kodėl garsi 
pramogų verslo atstovė savo butelyje sukrovusi keturis 
šimtus skrybėlaičių, kuriam galui man senų skardinių 
rinkinys? Kam mano motinai, kuri gyvena viena, reikia 
trisdešimties lėkščių, keturiasdešimties taurių, dvylikos 
puodų? Kodėl kai kas renka meno kūrinius? Ar todėl 
mes, „civilizuotasis“ pasaulis, taip stveriamės daiktų, 
kad netekome gyvybingumo? 

Prieš kelerius metus Miunchene buvo suimtas vie- 
tnamietis. Iš knygynų ir bibliotekų jis pavogė daugiau 
negu tris tūkstančius knygų ir sukrovė jas savo vieno 
kambario butuke. Darbininkai, kurie užlipę ant pasto- 
lių tvarkė namo fasadą pažvelgė pro langą, paskambino 
policijai - jie susirūpino, kad tas žmogutis su visomis 
knygomis nenugarmėtų į apatinį aukštą. 

„Nieko negaliu išmesti, nes taip skurdome per karą, 
jog buvome dėkingi už kiekvieną virvagalį, popieriaus 
skiautę, pieštuko nuolaužą, - pasakoja Krista, aštuo- 
niasdešimtmetė pensininkė. — Tiesiog nesuprantu, kaip 
lengvabūdiškai šiais laikais elgiamasi su daiktais. Puo- 
das pridegė, išmest. Ant sijono atsirado sunkiai išvalo- 
ma dėmė, sijoną į šiukšles“ Ji bemaž nieko neišmeta, 
bet nieko ir nekaupia, nes neperka. Kaupimo manijai 
būtina pirkimo manija. 

Afrikos šalyse baiminamasi daiktų galios. Kies 
kvienas daiktas prisipildęs energijos. Tu mąstai, aš jį 
paimsiu, koks gražus. Bet staiga tas daiktas ima tave 

valdyti, slėgti, nurodinėti veiksmus. Saugokis slapto 
krovinio!“ - pasakė man žynys Benine. Greičiausiai 
panašiai manė ir Birgita, kai po skyrybų nusprendė iš- 
mesti iš savo namų visas dovanas. Iš pradžių viską, ką 
buvo davusi anyta, kad sukurtų, anot jos, sūnui mėgs- 
tamą aplinką: suvenyrinius puodelius, cinko lėkštes, 
iš kelionių parsivežtas statulėles, paskui išmetė visas 
gimtadienių dovanas, išgarbino baldus, kuriuos pirko 
ne pati. Galop atsikvėpė atsisėdusi į supamąją kėdę be- 
veik tuščiame bute. 

„Su tais daiktais išnyko ir prisiminimai, geri, slogūs, 
bauginantys, - sako ji. - Sėdėjau ir mano žvilgsnis lais- 
vai klaidžiojo po kambarį! Galų gale pasijutau esanti 
namie“ 

Kartą naktį sėdėjau stotyje su maždaug dvidešimčia 
keleivių. Laukėme traukinio, o jo vis nebuvo. Vadybi- 
ninkas priešais mane atsidarė lagaminą ir ėmė raustis. 
Atsistojau pavaikštinėti. Ir tada išvydau, ką jis vežėsi la- 
gamine: vien figūrėles ir žaisliukus iš šokoladinių kiau- 
šinių „Surprise“. Kai parvykau namo, atsidariau vieną iš 
daugelio virtuvinės spintelės stalčių, nes ieškojau klijų. 

Tenai radau: plaktuką, įvairiausios rūšies, visokiau- 
sio dydžio virvelių kamuoliukų, banko kvitų, laiškų ir 
žemėlapių, kurių niekaip negalėjau išmesti, bet nebe- 
naudojau, 1997 m. pašto mokesčių atmintinę, 1998 m. 
kelionių tvarkaraštį, siuvimo siūlų, tokių spalvų, kad 
neturiu nė vieno tokios spalvos drabužio, juo labiau kad 
ir niekuomet nieko nesiuvu. Įsidūriau į adatą, įsmeigtą 
pagalvėlėn su dar bene penkiolika adatų, po ja gulėjo 

senos replės, niekam nebetinkamos, bet vis dėlto palik- 
tos. Net neišvyniotos šukos iš viešbučio Tibete gulėjo 
šalia dviejų kvepalų mėginių, šukomis aš nesišukuoju, 
kvepalais nesikvepinu. O pačiame stalčiaus gale pirš- 
tai apčiuopė daugybę degtukų dėžučių ir popierėlių iš 
restoranų bei viešbučių, tušinuką ir dukters prieš dvi- 
dešimt metų pakraigliotą raštelį: „Tu isimilėjai Rafaelį!“ 
ir jokių klijų. 

Tikriausiai turėjau ištrenkti visą stalčiaus turinį į 
šiukšlyną. Atsikratyti pagaliau dėžučių. Išmesti? Pado- 
vanoti? Parduoti? Bet kitas žmogus turi tai rinkti... Ne, 
niekad nebuvau įsimylėjusi Rafaelio, bet tada mano du- 
kra buvo labai pavydi. 

Daiktai ima mus valdyti, nes mes nebegerbiame 
dvasių ir pamiršome, kad visi daiktai skleidžia energiją, 
sakyčiau, net kiekviename gyvena dvasia. Juo menkiau 
mes pažįstami su dvasiomis, juo daugiau mums reikia 
daiktų, kurie suptų ir teiktų tariamą saugumą. 

Kai kada dvasios ieško mūsų artumos ir perima 
daiktų pavidalą. Išsiaiškink, kokie daiktai ir kodėl tave 
supa, tada sužinosi, ko tau trūksta ir kodėl. Kad susi- 
rastum savo gyvenimo pagrindą, esmę, būtina įžvelgti 
daiktų galią. Nebūtinai išsiskirti su tais daiktais, bet gal 
išmesti tuos, kurie mus valdo? 

Kadangi taip sunku apsispręsti, ko mums neberei- 
kia, prieš kiek laiko pasiryžau už kiekvieną naują daik- 
tą mano bute, nesvarbu už ką - voką, afrikietiškus 
karolius ar apklotą, padovanoti, išmesti ar pasiūlyti 
sendaikčių parduotuvei turimą daiktą. Jei nusiperku 

penkis vokus, išmetu penkis žurnalus, kurių prikrauta 
tualete pramogai. Jei nusiperku megztinį, nunešu lab- 
darai senų drabužių paką. Jei atsikratau daugiau daiktų, 
negu jų įsikuria mano bute, laisvėju. Mano draugės iš 
Afrikos padeda atsikratyti daiktų. Puikios apeigos savo 
mėgstamus drabužius atiduoti mylimiems Žmonėms. 
Kai kuriuos numylėtuosius akmenis aš paprasčiausiai 
vėl padedu kur nors lauke. 

Turtas varo iš proto. Kuo daugiau prisikaupia pas 
tave mantos, tuo daugiau išeikvoji energijos permal- 
dauti tuose daiktuose gyvenančioms dvasioms. Namai 
ir butai trokšta būti prižiūrimi, lankomi, gyvenami. 
Ir jei negauna ko nori, jie krečia šunybes, verčia juo- 
se būti, primena save būtinu remontu - kaip žmonės, 
kurie suserga, trokšdami dėmesio. Tas, kas turi turto, 
nori būti tikras, kad niekas neapvogs. O turto saugoji- 
mui žmogus gali iššvaistyti visą savo gyvybinę energiją. 
Dvasios mėgsta žaisti su žmonių baimėmis netekti. 


APEIGOS 


Esmė 
Paimk kokį nors dailų peilį, gal kišeninį ar virtuvinį, ir 
aprėžk su juo ore ratą aplink save: peilis dabar simbo- 
liškai atskirs tave nuo visų tų daiktų, kurie tave supa, 
tau priklauso. 

Atsisėsk tame tariamame rate ir balsiai pasakyk, kas 
esi ir kokių savybių turi, gerų, blogų, nevertindama. 
Nenagrinėdama surask savo asmens esmę. 

Paskui pasakyk, kokią būseną dabar norėtum pa- 
siekti. Nupasakok tą būseną ar savybę taip, lyg pasako- 
tum draugei, kad kaip tik dabar esi tokios būsenos. 

Pabaigai gali ištarti, kad myli save iš visų jėgų ir at- 
leidi sau kuo nuoširdžiausiai už visas klaidas ir blogas 
savybes. 

Ratą panaikinsi du kartus suplodama delnais. 


M 

ĮKURTI UGNĮ KLAUSIMAIS 


Per vieną paskaitą smegenų tyrinėtojas atrėžė man 
klausimu: iš kur žinai, kad nesi smegenys maitinamo- 
joje terpėje? Šis klausimas rodosi tokia pat nesąmonė 
kaip budistų teiginys, kad iš tikrųjų nieko nėra. Juk jau- 
čiame mus supančius daiktus, gardžiuojamės valgiu, 
verkiame, juokiamės, rezgame pinkles ir t. t. 

Pasišaipykime iš to smegenų tyrinėtojo klausimo. 
O jeigu jis nebūtų nesąmonė? Juk impulsus, tokius kaip 
meilė, laimė, alkis, sotumas, troškulys, rūpestis tikrai 
sužadina elektrodai, palytėdami atitinkamas smegenų 
ląsteles. 

Ar kiekvienas jausmas valdytinas? Ar kiekvienas 
jausmas valdomas? Ir kodėl mes tokie kvaili ir leidžia- 
mės valdomi? Argi troškimo turėti laibą liemenį neska- 
tina visokios rūšies atvaizdai? Vyro, šeimos, namų ir 
akcijų trokštame ne dėl atitinkamos reklamos, straips- 
nių, televizijos laidų? 

Ar yra esminis „juodos trumpos suknelės“ poreikis? 

Ar yra noras gulėti Maljorkos paplūdimyje? 

Ar iš viso yra poreikis pailsėti per atostogas? 

Ar yra motinos meilė? 

Paprasčiausias poreikis nuolat keliauti? 

Kadangi jau apie tai kalbame, ar yra meilė? 

Ar yra koks nors jausmas, impulsas, paskata, pra- 
nokstanti dirginimą smegenyse? 

Jei susiginčiju su moterimi, ar akstinas sudirbti ją 
žodžiais dėl visų visuomenės įkaltų prietarų ir niek- 
šybių, kitados sugalvotų prieš moteris, yra natūralus, 
įprastas, išmoktas, lauktas? 

Jei vyriškis mane žemina, įžeidinėja ir bjauriai elgia- 
si, ar yra akstinas jam atleisti? Vėl sugulti ir išaukštinti 
iki romantiško mylimojo, yra dresūra, laisvas sprendi- 
mas ar derinimasis prie visuomeninės tikrovės? O koks 
buvo pirmykštis refleksas? Kodėl jis nesužadinamas? 

O gal mes visi gyvename savotiškoje tyrimo labo- 
ratorijoje, kur pakaitomis atliekami žmogaus ląstelių 
bandymai - poreikių patenkinimas ir nepatenkinimas, 
trukdymas ir leidimas, nusivylimas ir pripažinimas. 

Kaip tu elgtumeisi, jei žinotum, kad esi dalis tyrimo 
projekto ir atliekami tavo elgsenos bandymai? 

Ar kai kada nepajunti, kad gyvenimas kvailystė, lyg 
ir be jokios prasmės? Ir ką darai, jei tau dingteli tokia 
mintis? Kaip atsimoki už iš tavęs plėšiamą gyvybingu- 
mą? Ar manai, kad kai kada nerti į depresiją ir nebe- 
matyti jokios prasmės —- tavo gyvenimo dalis? Kodėl 
tuo tiki? 

Ar tau iš po kojų išslystų žemė, jeigu įsitikintum, 
kad visata yra beprasmybė? Ar tavo gyvenimo pateisi- 
nimui būtinas jausmas, jog viskas turi prasmę? Ir kaip 
šita prasmė juntama? Kokie tavo gyvenimo priedai čia 
nebetiktų? Kokios veiklos tikrai atsisakytum? Ar iš viso 
galima kalbėti apie gyvenimo prasmę, remiantis gali- 
mybėmis? 

Ar tavo prasmė ne tai, kad pati ją lemi ir ja gyveni? 

Ar ne pernelyg ilgai gaišai paisydama kitų nuomonės 
apie tave, kaip į tave žiūrima, ar esi vertinama, mylima? 
Koks čia pasitenkinimas, jei nuosavas tavo gyvenimas 
priklauso nuo kitų žmonių, kurie, beje, lygiai tokie pat 
nepatikimi, nepasitikį, tokie pat neišmanėliai kaip tu? 
Ar nebūtų prasmingiau pačiai tvarkytis su savo nuojau- 
tomis ir energijomis, duoti joms valią? Negali? O jeigu 
pasimokytumei? 

Ar vis dar šitaip baimintumeisi kitų, jei žinotum, kad 
bemaž visi yra tokie pat netikri kaip tu, tiek pat nedaug 
žino apie pasaulį, visatą, gyvenimo ir mirties sąsajas, 
gyvybės atsiradimą? Netgi mokslininkai klaidžioja pa- 
tamsiais, juk atsakymų nėra, yra tik didesnis įtaigumas, 
bet kad tai būtų tiesa, tai juk mitų sritis. Netgi fizikos 
dėsniai kinta ilgainiui, o matematika artėja prie mitų, 
itin plintant metafizikai. 

Kai politikai, mokslininkai, atskirų sričių žinovai ką 
nors teigia, tai tik jų potyrių suma, ne iš tiesų visuoti- 
niai įstatymai ar žinios. Viskas galioja iki to laiko, kol 
bus įrodyta atvirkščiai, tai tinka ir moksliniams tyri- 
mams. Ar mąstytumei pati toliau, jei žinotum, kad ir 
mokslas tik perduoda jau žinomus faktus ir tiria tik tai, 
kur jau buvo atsidūręs su savo išvadomis? 

Ar tyrinėtumei pati ir pakeistumei visą savo gyveni- 
mą, jei žinotum, kad jis gal priklauso nuo tavo atradi- 
mų, nuo tavo pačios patirties? 

Kodėl stabdai pati save žodžiais, kad esi nereikšmin- 
ga, nedaug išmanai, o tavo mintys, raštai, kalbos ar sva- 
Jonės niekam nieko nereiškia? 


115 


Kodėl leidiesi įspraudžiama į tas sąlygas, kurių net 
neužtikrina mokslas, pavyzdžiui, tokias: kai pasensiu, 
mano kūnas sugniuš, nusilpsiu, nuo senatvės nusidėvė- 
siu ir panašiai? 

Kodėl svarbiausius klausimus duodi kitiems - psi- 
chologėms, patarėjoms ir pan., - ne sau? 

Argi nesi verta, kad bent tam trumpam laikui, kurį 
leidi čia, pati atrastum save? 

Kas tau pasakys, kaip tau sekasi, ko trūksta tau, ko 
tau reikia, jei ne tu pati? Kodėl neskiri tam laiko ir ne- 
tyrinėji? 

Jei mes būtume bandymo tyrimų laboratorijoje da- 
lis, argi nenustebtų stebėtojai, jei mes imtume tirti jų 
tyrimus? 

Iš kur kilo mintis, kad yra Dievas? 

Ar Dievą už virvutės tampo dar kitas Dievas? 

„Manau, šitas milžinas pasižiūrėjo į mane“, - pasakė 
skruzdė draugei, kai per skruzdėlyną perlipo žmogus. 
„Mane siutina tavo ezoteriniai priepuoliai“, —- atrėžė jai 
draugė. 


Kur nukrinta žodis, kai jis ištariamas? 

Kur nuplaukia daina? 

Kur dingsta elektroniniai laiškai ir internetinės 
žinios, kai visa tai išsiunčiama? 

Kur išnyksta brokolių kvapas, lydėjęs mane iki buto 
dury? 

O kas, jei nėra mirties? 

Kodėl per vadinamąją mirtį mes susitapatiname su ląs- 
telių irimu, o ne su nemirtinga perduodama kiekvienos 
ląstelės informacija, kuri net praėjus šimtmečiams po 
žmogaus mirties gali būti gaunama netgi iš pačių ma- 
žiausių Žmogaus dalelių? 

Kodėl susitapatiname su kūno irimu, kai susergame 
vėžiu, o ne su vėžio ląstelių nemarumu? 

Kas atsitiktų, jei pasiimtume vėžio ląsteles kaip savo 
naująjį „aš“ ir susilietume su jų nemirtingumu? 

Kas atsitiktų mūsų kūnams, mūsų sielai, jeigu neti- 
kėtume mirtimi? 

Jeigu nėra dualumo, kodėl gyvenimą ir mirtį laiko- 
me dviem nesutaikomomis priešingybėmis? 

Kodėl kūnas nebūtinai miršta, jei jis prastai maiti- 
namas, jei piktnaudžiaujama alkoholiu ir rūkalais? Ar 
sveikas kūnas irgi mitas? 

Kaip maistas pakeičia mūsų mąstymą? Ar vegetarai 
aštresnio proto? Ar sveikesni tie žmonės, kurie sveikai 
gyvena? 

Ar medicinos kišimasis (pjaustymas, operacija, kūno 
atvėrimas, adatos, injekcijos) tik sukelia rūpesčių, ir kas 
nutiktų, jei viso šito apskritai atsisakytume? 

Kiek gydymų, operacijų, terapijų, vaistų išrašymų 
tik padeda jauniems gydytojams tapti tikrais specialis- 
tais ar tai yra vien farmacijos įmonių ir praktikuojančių 
gydytojų kreditų sąlygos? 

Ar medicinos įsikišimas, kai leidžiami vaistai, skie- 
Pijama, pjaustoma, operuojama ir amputuojama, sukė- 
lė daugiau problemų, nei ji galėjo išspręsti? 

Kokiame rate sukiesi tu? Koks magnetinis laukas 
laiko tave šiame kelyje? 

Kodėl sakome, kad gyvenimas trumpas, bet nesako- 
me - gyvenimas trumpas ir neskausmingas? 

Kas atsitiktų, jei tikrai į savo rankas pasiimtum atsa- 
komybę už gyvenimą, pačios veiksmus ir neveiklumą? 


APEIGOS 


Paleidimas 
Gali atlikti šias apeigas viena ar su draugėmis prie tvenki- 
nio, upės, fontano ar net savo bute su dubeniu vandens. 
Jei apeigose dalyvaujate kelios, sustokite ratu. Vidu- 
ryje pasistatykite vandens dubenį. Pirmoji moteris įkal- 
ba į akmenį viską, ką ji nori paleisti, dubenyje nuplau- 
na akmenį, perduoda jį moteriai iš kairės, ta irgi įkalba 
viską, ko nori atsikratyti, į akmenį, nuplauna jį ir toliau 
perduoda moteriai kairėje, ir taip toliau, kol akmuo ap- 
keliaus ratu. Paskutinė padeda akmenį ant žemės. 
Tada vėl pradeda pirmoji moteris, paima dubenį su 
vandeniu ir pasako, į ką pakeičia savo paleistąją jėgą. Ji 
perduoda dubenį moteriai iš dešinės, ta pasako, į ką pa- 
keitė savo paleistą jėgą. Šįkart dubuo keliauja dešinėn, 
kol apeina visas moteris. 
Jei apeigos atliekamos lauke, galite išpilti vandenį į 
upę ar tvenkinį. Bute juo galima palaistyti gėles. 
Ašjaučiu, kad sukimasis kairėn išveda iš kasdieninės 
energijos, panardina į sielos ramybę ir linksmumą. Ju- 
desys dešinėn tave vėl sugrąžina į kasdieninę tikrovę. 


118 


Jei atlieki apeigas viena, paimk tą patį dubenį van- 
dens ir akmenį, viską įkalbėk į akmenį, kas tau slegia 
širdį, paskui nuplauk akmenį vandenyje, truputį pa- 
tarškink tarškyne ir padainuok. Paskui pasakyk, kuo 
turi virsti ši energija, ir išpilk vandenį, kaip aprašyta 
aukščiau. 


GALIMYBIŲ ŠOKIS 


Prisipažink: tu, kaip aš ir visos kitos šios planetos žmo- 
giškos būtybės, esi saugoma nuo negalimybių. Kur nors 
nuklysta vaizduotė - pokšt! Neįmanoma! Galėčiau tap- 
ti dainininke! Neįmanoma. Juk nemoku dainuoti. No- 
rėčiau bent kartelį apkeliauti pasaulį. Eik jau! Vaikai! 
Darbas! Lėktuvu! Cha cha cha, bandė jau kiti! Visiškai 
kitokie! Talentingi, genialūs! Argi jie tau visada nekiša- 
mi kaip įrodymas absoliučių, netgi pačių absoliučiausių 
ribų! Jei anam nieko neišdegė, tai kaip gali pavykti tau, 
pilkai pelytei?! Negaliu su tuo taikstytis! Ir apsikvailinu, 
tada visi sako: matai, taip tau ir reikia. 

Neskraidžiok padebesiais. Blaiviai mąstyk. Juk pro- 
tas visuomet pasirengęs niekur nenuklysti. Iš priprati- 
mo. Ir pasaulis pilnas žmonių, kurie nusimano geriau 
ir gali tau pasakyti, kas dera ir ko daryti nedera. Nepai- 
sydamas to, kas tuo tarpu jau tapo įmanoma ir, tarki- 
me, viduramžiais buvo laikoma burtais, protas tvirtina: 
gerai, internetas, belaidis telefonas, žmonės kosmose, 
taip tai taip, bet... 

„Bet“ - galingas žodelis. Bet kokios vaizduotės stab- 
dys. Bet kokią, kad ir kuklią svajonę tavo šeima, kepėja, 
mokytojas, vyras, mokslininkas kaipmat gali suniekinti 
ir paaiškinti, kodėl ji negalima. Ir vardijant įrodymus 
kada nors išnyra tie mitiniai „visiškai kitokie“, kurie 
mėgino ir kuriems nepavyko. 

Net kasdienius nukrypimus protas kaipmat atsklei- 
džia. Jei kas nors rūko, iškart prisimenama daugelis mi- 
rusiųjų nuo plaučių vėžio. Ir nė vienas nepasako: šita 
moteriškė nuo šešiolikos metų rūko kaip kaminas, o 
šiandien žvalutėlė švenčia savo septyniasdešimt penke- 
rių metų jubiliejų. Nors tokių atvejų pasitaiko dažnai. 
Mačiau, kaip devyniasdešimt trejų metų fotografė Eva 
Kemlein rūkė cigaretę po cigaretės ir itin entuziastin- 
gai fotografavo žmones teatre. Taip pat esu mačiusi nuo 
plaučių vėžio mirštančių žmonių, niekuomet gyvenime 
nerūkiusių. Matau, kaip žmonės maitinasi nesveikai, 
netgi ryja, o patys yra sveikut sveikučiai. Matau žmo- 
nes, kurie maitinasi sveikai ir miršta nuo ligų. Matau, 
kaip nusikaltėliai meluoja be jokio sąžinės graužimo 
ir šauniai leidžia gyvenimėlį, tuo tarpu sąžininguosius 
gyvenimas sugniuždo. 

Kad ir kas atsitiktų, niekas nieko neįrodo. Bet mes 
atkakliai renčiame sienas, kurios turi mums užsto- 
ti pernelyg lakias svajones, kad nebūtume „per drą- 
sios“, pernelyg drąsios. Kad visi suvaržymai yra išdava 
kruopštaus smulkmeniško darbo tų, kurių svajonės jau 
sužlugusios, viltys palaidotos, tik kai kada tokia abejo- 
nė sukirba vis labiau stabarėjančiam mūsų mąstymui. 

Jei pamėginsi pakritikuoti nusišnekantį politiką, 
tave tikrai palaidos retoriškai nudailintų sakinių srau- 
tas. Juk apie politiką net nenutuoki. Nieko nenutuoki 
ir apie mokslą, taigi verčiau prikąsk liežuvį, kol neapsi- 
juokei. Toji baimė apsikvailinti, apsijuokti! Ir kitų pasi- 
rengimas pašaipiai išsiviepti, nes gal jie jau mąstė apie 

tai, ką sakai, bet dėl visa ko suvaldė liežuvį. Kaip dabar 
aišku, protingai elgėsi. Bent neapsijuokė. 

Vyras rėkia žmonai. Tu nesikišk. Tam jis turi savų 
priežasčių. Tenai du asilai tyčiojasi iš užsieniečio. Nu- 
suk akis šonan, ko sulauksi įsikišdamas, juk žinome! 
Argi kaip tik tu gali viską pakeisti! 

Sunkiai susergi ir mėgini pasigydyti? Pamatysi, kas 
tau bus, jei nepasveiksi, tada visi apipils priekaištais: 
reikėjo kreiptis į gydytoją! Šiuolaikinio pasaulio mąsty- 
mas kur kas vienodesnis, nei vaizduojamės viduramžių 
mąstymą. 

Jei anuomet Bažnyčia tvirtino, kad Žemė yra visatos 
centras ir skritulys, tai buvo dogma, su kuria anaiptol 
nesutiko gyvybingas protas. O dabar dogmos yra ben- 
dras išsilavinimas. Televizija išlygina mintis kaip dai- 
lius plokščius pavyzdžius. Paprastam vartotojui svajo- 
nės susijusios tik su laivais arba gatavai įrengtomis vir- 
tuvėmis ir kostiumuotais vyrais. Testosterono frakcija 
užsiėmusi technologijos naujovėmis, skaičiavimais ir 
karais, estrogenų kvaišos pasmerktos lopyti ligotą sis- 
temą, gydyti, gelbėti, rūpintis, verkšlenti. Visi apsivertę 
darbais. 

Pavyzdžiui, Urano ir Neptūno planetos nesilaikė 
mokslininkų nurodymų ir atsirado, nors vėlesni kom- 
piuterių skaičiavimai negalėjo pagrįsti jų buvimo. Jeigu 
tai priklausytų nuo mokslo, šioms planetoms nebūtų 
leista egzistuoti. 

Dualų viduramžių pasaulio vaizdą — čia pasaulis 
materialus, tenai religija —- panaikino kibernetikos pa- 

veikta samprata: čia pasaulis, o tenai impulsų pasaulis. 
Ar visa tai kitados jau buvo? Gal yra tiek pasaulių ir er- 
dvių, kiek ir svajonių? Randasi kitokių būties lygių, bet 
mums rūpi tik vienas dalykas: viską atmesti, nes mums 
tai atrodo neįmanoma. Juk kol kas niekas to „neįrodė“. 
Apskritai nėra jokios linijinės laiko ir įvykių tėkmės. 
Mes taip pratę, taigi kitaip neįsivaizduojame. Bet įpra- 
timas anaiptol dar ne absoliuti tiesa. 

Vis girdėti sakant: mane apgavo. Draugės tėvas gu- 
lėjo mirties patale ir grauždamasis, kad viską per vėlai 
suvokė, šaukė: iš manęs apgaule atėmė gyvenimą. Si- 
mona de Bovuar suprato, kad visuomenė, išauklėdama 
ją nuolankia moterimi, apgaudinėjo, nes netikėjo jos 
jėgomis, jos galimybėmis. Ji nelaukė, kol mirs, parašė 
knygą „Kita lytis“, taip atverdama duris sau ir kitoms 
moterims. Visose vedybinėse lovose glūdi apgaulė kaip 
tvaikas, kaip bjaurus skonis burnoje moterų, kurios nu- 
jaučia, kad joms įpirštas klaidingas idealas, bet neturi 
jėgų susidaryti kitoniškam vaizdui. 

Visas mūsų gyvenimas nužymėtas ne tiesų, o įtiki- 
nėjimų. Taigi pūslės uždegimą moteris susigriebia nuo 
vaikščiojimo basomis, o ne nuo lytinio akto. Nuo buči- 
nių didėja galimybė pasigauti ligos sukėlėjų. Bet ar tai 
trukdo bučiuotis žmonėms, kai juodu pamilsta vienas 
kitą? Žmonės storėja nuo riebaus valgio, ne nuo liūde- 
sio, nusivylimo, kurie skatina nesąmoningai persival- 
gyti. Užsienyje, ypač Pietų ar atogrąžų šalyse, didesnis 
pavojus sunkiai susirgti. O kad žmonės čia kaip musės 
krinta nuo širdies ir kraujotakos ligų, žūva avarijose, 

niekas neima į galvą. Didieji mūsų laikų priešai yra vi- 
rusai. O gal jie aplankė mus kaip draugai? Nesąmonė. 
Virusai mąsto? Vienintelės mąstančios būtybės Visato- 
je yra žmonės, juk tą žino kiekvienas vaikas! Nors kas- 
dienė praktika ir šimtąkart paneigtų mūsų įsitikinimus: 
sunku išmušti iš galvos tai, kuo jau patikėjome. 

Dypak Chopra savo knygoje „Unconditional Life“ 
(„Gyvenimas be išlygų“) aprašo įsidėmėtiną bandymą. 
Buvo parinktos dvi atostogautojų, turinčių daugiau negu 
septyniasdešimt metų, grupės. Viena paprasčiausiai 
atostogavo kaime, o kita savotiška laiko mašina buvo su- 
grąžinta į šeštąjį dešimtmetį. Televizoriai rodė to meto 
programas, skaityti jie galėjo tik šeštojo dešimtmečio — 
savo jaunystės laikų — laikraščius ir knygas. Pakako sa- 
vaitės, ir šie atostogautojai atjaunėjo. Jie tapo žvalesni, 
gyvybingesni, sustiprėjo fiziškai. Tos permainos liko ir 
po atostogų, ir dar kiek laiko po „sugrąžinimo“. Jie patys 
nešėsi bagažą ir kratėsi vaikų globos. 

Panašiai pasikeičia ir staiga pamilusios senos mo- 
terys. Regis, vėl viskas pasidaro įmanoma. Jos išsiver- 
žia iš aplinkos rūpesčių, nebekreipia dėmesio į šeimos 
ir draugų abejones bei priekaištus. Mačiau, kaip roko 
muzikos koncerte šoko kelios moterys. Iš nugaros visos 
jos atrodė maždaug vienodo amžiaus, tik vėliau pama- 
čiau, kad viena gerokai senesnė. Ji troško pasiklausyti 
muzikos, pašokti ir pamiršo programuotę: tu juk per 
sena. Apsijuoksi. 

Priešingai iliustruotos žiniasklaidos tikėjimo do- 
gmoms, sutapatinančioms „jauna“ ir „geidžiama“, iš 

tikrųjų viską lemia gyvybingumas. Ar turėsiu nebegy- 
venti, kai pasensiu? Kaip pyragas, kuris išsikelia tam 
tikroje formoje, mes irgi augame tam tikrose formose. 
Bet yra skirtumas: tai ne formos. 

Kad pakeistume mąstymą, turime pakeisti savo kas- 
dienius įpročius. Tik kai priimame naujoves, atkrinta 
sena, nebenaudinga. Kad išsiveržtume iš ribų, turime 
gal net apsijuokti, abejoti. Kaip tik todėl bemaž visuo- 
se senoviniuose papročiuose yra dievų ar dvasių, kurie 
viską daro klaidingai. Ypač Afrikos šalių tautelių tikė- 
jimai knibžda būtybių, kurios skatina iš jų juoktis, kad 
vis atsinaujintų mąstymas. 

Kai buvau jauna, niekuomet neidavau į šokius. Ma- 
nęs tai tiesiog nedomino. Keliavau, trupučiuką užsii- 
minėjau revoliucija, plėtojau savo idėjas. Bendravau su 
gamta, kopiau į kalnus. Prieš kelerius metus užsimaniau 
galop išmokti stovėsenos ant galvos ir rankų, padidinti 
savo fizines galimybes, pašokti. Po ilgo santūraus gyve- 
nimo tarpsnio tapau labai judri, taigi mano duktė net 
padarė tokią pastabą: „...anuomet, kai dar buvai sena..: 

Chopra pasakoja apie bendradarbį, kuris daug rūkė 
ir kosėjo. Jis įkalbėjo, kad tas persišviestų plaučius, ir 
tikrai nuotraukoje buvo matyti auglys. Praėjo keletas 
savaičių po diagnozės, ir tas žmogus mirė. Choprai atsi- 
tiktinai į rankas pakliuvo jo rentgeno nuotrauka, daryta 
prieš penkerius metus. Ir joje buvo matyti auglys, tik 
niekas jo nepastebėjo. Tai kodėl tas žmogus dar gyveno 
penkerius metus ir mirė po to, kai jam buvo nustatyta 
neišgydoma liga? 

Kodėl mes skubame pagrįsti įmanomus dalykus, o ne 
skatiname siekti neįmanomų? Kodėl kai kurie žmonės 
baiminasi tolimų skrydžių, o kiti ne? Ar vienus kankina 
suvokimas, kad vargina savo kūną pralenkdami laiką ar 
grįždami į jį atgal, tuo tarpu kiti paprasčiausiai net ne- 
galvoja apie šias laiko ribas? 


APEIGOS 


Pasišaukti sąjungininkų 
Rengiantis šioms apeigoms labai svarbu, kad apmąs- 
tytumei, kokios tavo aplinkos moterys, menininkės ar 
mokslininkės, daro tau teigiamą įtaką ir teikia įkvėpi- 
mo, kokios žolės ar medžiagos tave išgydė ar sužavė- 
jo, kokius mėgsti gyvūnus, kokie akmenys tau patinka, 
kurie iš jų tau regisi gydomieji ir panašiai. Taigi paaiš- 
kės, kad tavo gyvenimas nėra uždaras vakuumas, ne 
izoliuota atskira dalis, o sąjunga su kitais žmonėmis ar 
būtybėmis. Tik pirma išsiaiškink, kokios tos būtybės. 

Tada nusibraižyk koordinačių žemėlapį, kur įrašyk 
šias temas: 

Kokiu gyvūnu norėtumei atgimti? 

Kokios žolės tau regisi gydomosios? 

Kokius augalus galėtum įsivaizduoti kaip fėjų būs- 
tus, gal jau esi jas mačiusi? 

Kokie akmenys tau gydomieji ar teikia ypatingos 
galios? 

Kokias geografines ar bendro pobūdžio vietoves 
(pavyzdžiui, viršukalnes, šaltinius, miškus, dykumas 

ir pan. — taigi tas vietoves, nenusakytas geografiškai) 
asmeniškai tu jauti kaip teikiančias jėgos, kur tu gali 
„pasikrauti '? 

Kokie žmonės ar mitų veikėjai tave sustiprina? 

Kokią medžiagą jauti kaip drabužį ar kaip stebuklin- 
gai stiprinančią tavo odą (tai gali būti molis, taip pat ir 
kašmyras)? 

Koks tavo mėgstamiausias skaičius? 

Koks maistas atrodo tau teikiąs jėgų? 

Visi šie klausimai, žinoma, gali įkvėpti galybę atsa- 
kymų. 

Jei atsakysi į juos visus, bent po vieną atsakymą į 
kiekvieną klausimą, gali per apeigas šauktis šių sąjun- 
gininkų. Sudėk ratą iš akmenų, kriauklių ar nubrėžk jį 
žemėje lazda, ar išberk grūdus, miltus ar pupeles taip, 
kad susidarytų ratas. Iš pradžių šauksiesi keturių ele- 
mentų, o paskui savo sąjungininkų. Valandėlę pasėdėk 
rato viduryje ir stebėk, kas atsitiks, labai susikaupusi ir 
budri. Jei pajusi, jog tau gera, baik apeigas, padėkoda- 
ma pasišauktiesiems ir vienoje vietoje išardydama ratą, 
atverdama jį. 

Su klausimais ir atsakymais gali vis užsiiminėti iš 
naujo, nupiešti paveikslus, meistrauti skrynutes. Mane 
šie sąjungininkai lydi visą gyvenimą. Juo aiškiau tu su- 
voksi energijas, kurios tave palaiko, stiprina ir lydi, juo 
linksmesnis bus tavo gyvenimas. 

PERTRAUKA 


Aš neisiu, jei nebus pertraukos, pasakė žmona vyrui, 
kai tas norėjo nusitempti ją į teatrą. Ir viena iš svar- 
besnių mokyklos pertvarkų tikriausiai buvo ta, kai po 
penkiasdešimt penkias minutes trukusios pamokos 
buvo padaryta penkių minučių pertrauka. Pertraukos 
būtinos ne tik kūno ir proto poilsiui, dėl jų nuodugniau 
įsisavini žinias, leidi susigulėti faktams. Miegodami 
mes išmokstame tai, ką išgirdome dieną. Žinių mote- 
riai duoda miegas! 

Niekaip nesuprantu, kodėl gamybiniame procese 
taip nevertinamos pertraukos, nes tas, kuris daro per- 
traukas, gerai pailsi, dirba rūpestingiau, kimba į darbą 
atgavęs jėgas ir labiau susikaupęs. 

Pramonės įmonėms pertraukos veikiau trukdo, nei 
duoda pelną, todėl laikomos nereikalingomis. Štai kur 
kapitalizmo yda: jis iš esmės yra kvailystė. Gamybininkai 
trumparegiai, jie pamiršta, kad atkuriamoji energija ga- 
minio kokybei gal svarbesnė nei gaminamoji energija. 

Žinoma, tas darbininkų, tarnautojų ir gamybinių 
jėgų poilsio nepaisymas yra paniekos išraiška: kuriam 
galui žmogui reikia atgauti jėgas? Jis išsunkiamas, o kai 
tampa nebepajėgus, pakeičiamas kitu. Juk žmonių ne- 
trūksta. 

You needed a break, pasakė man sesuo, gyvenanti 
Anglijoje, sužinojusi, kad patyriau avariją. Break — tai 

lūžis ir pertrauka. Iš tikrųjų ši prievartinė pertrau- 
ka davė man kelis svarbius potyrius: aš anaiptol nesu 
nepakeičiama. Pasaulis sukasi toliau, net jei aš ir ne- 
begaliu plėšytis iš paskutiniųjų. Jei kiek laiko netenki 
darbingumo, protas įgauna imlumo, vaizduotė lakumo. 
Pirma sugalvok, o paskui padaryk! Aš išmokau ramy- 
bės, atsipalaidavimo, nes tik tada, kai buvau sustabdy- 
ta, supratau, kaip malonu nieko neveikti ir kaip man 
šito reikėjo. 

Joga kaip tik ir remiasi šiuo suvokimu. Įtampos ir at- 
sipalaidavimo kaita sudaro išmoningą pusiausvyrą, kai 
kūnas gali pasimokyti iš proto. Perėjimas iš sudėtingų 
kūno padėčių į malonų atsipalaidavimą apskritai at- 
skleidžia tai, ką daro raumenys. Lotoso poza nuramina 
stuburo ir smegenų skysčius, kaulai nė trupučiuko ne- 
bekruta. Iš šitos visiškos rimties kyla visi kiti judesiai, 
kūnas tarytum atsigauna. 

Pertrauką, rimtį lemia ankstesnis judėjimas, veiks- 
mas, aktyvumas, pasiekimas. Vien rimtis, nuolatinis 
nebudrumas kūną nualintų taip pat kaip nuolatinis 
aktyvumas ar įtampa. Tik kaitaliojantis ramybei ir ju- 
dėjimui, tarp šių ribų, kurių niekuomet neįmanoma 
nusakyti tiksliai, nes tikro dualumo nėra, kūno visata 
sukuriama iš naujo, sukuriamas naujas pasaulis. 

Palaukti — išgerti arbatos. Vargu ar yra išmintinges- 
nis posakis. Palaukti, padaryti pertrauką, nieko neveik- 
ti. Netrypčioti, nesukti rato kaip žiurkėnui, nebruzdė- 
ti, nelakstyti ir nesiplėšyti. Nieko neveikti, nesistengti 
pasirodyti, nenorėti, nieko nesiekti, niekur nevažiuoti. 

Nieko nepasitikti, nieko nesiųsti, neskambinti telefonu, 
nesiųsti faksu, neskaityti, nerašyti. Laukti. 

Kokia stipri energija glūdi tame laukime, kokiu pa- 
vojingu laukimą laiko visos pramoninės tautos, gali su- 
prasti iš to, kad laukimas, neveiklumas, abejingas atsi- 
traukimas yra vertinamas kaip sistemos puolimas. Bet 
kaip savaime praeina bemaž aštuoniasdešimt procentų 
visų ligų, taip aštuoniasdešimt procentų visų sunkumų 
išsisprendžia tau nė piršto nepajudinant. Juo mažiau 
draskysies, juo aiškiau pamatysi tuos dvidešimt pro- 
centų, kur būtinas tavo įsikišimas. 

Mąstyk apie stebuklingą principą: 


PASIEKTI KUO DIDESNĮ POVEIKĮ EIKVOJANT 
KUO MAŽIAU JĖGŲ. 


Kad galėtumei nuspręsti, ką tau veikti ir kaip tą pa- 
daryti geriausiai, būtina ramybė, laisvalaikis. Gal rei- 
kia statinės, bent virtualios, simboliškos statinės kaip 
Diogenui. Jeigu nepaleisi, neturėsi laisvos rankos. Jei 
pati organizuosi lenktynes ir raginsi bėgančiuosius, tau 
nebeliks laiko pagalvoti, kam apskritai reikia tų lenk- 
tynių. 

Pertrauka. Palaukti — išgerti arbatos. 

Arbatos gėrimas Azijos šalyse labai paplitęs medita- 
vimo būdas, itin gerai nuteikianti atsipalaidavimo forma 
be jokių dogmatinių raginimų. Tas, kuris geria arbatą, 
ne tik suteikia kūnui pakankamai šilumos ir skysčio, o 
ir priima medžiagas, kurios sustiprina imuninę siste- 
mą, širdį, inkstus ir kepenis. Jei mėgsti dogmatiškumą, 

gali rinktis japonišką arbatos gėrimo ceremoniją. Bet 
gali ir paprasčiausiai sustoti, sustabdyti laiką, nuramin- 
ti kūno srautus ir mėgautis tuo, kad viskas teka. 

Tu gausi puikią progą patyrinėti savo kūno savijautą. 

Kokius kvapus užuodžia tavo nosis? Kas tau dvokia 
(jau seniai)? Kodėl neleidi sau dažniau sustiprinti svei- 
katos kvapais? Kodėl tu apsistojusi tenai, kur kvapai 
kliudo tavo kūno visovei? 

Kaip tu valgai? Ar tau iš viso kas nors gardu? Ar pa- 
prasčiausiai susikemši valgį todėl, kad neturi pakanka- 
mai laiko? Ar savo skonio papiles retsykiais nustebini 
neragautu maistu? Šiaip ar taip, tai puiki galimybė su- 
stiprinti kūno gynybai, paskatinti įprastines smegenų 
funkcijas ir įteigti naujų pojūčių. 

Kas nudegina tau odą? Ar tai malonu? Nemalonu? 
Kaip tave lyti oras? Ar apskritai suteiki orui tokių pro- 
gų? Duok jam naujų galimybių. Susirask gamtoje tokių 
vietų, kur būsi saugi, galėsi nusirengti ir vėl išmoksi 
naujai pajusti orą. Suteik odai pojūčių: minkštos žolės, 
akmenų, kurie perduos savo žinias tavo padams, įsi- 
mygs tau į nugarą. Pasitrink kūnu į medžio žievę. 

Ką tu girdi? Kiek triukšmų turi nepaisyti ir atmesti, 
kad jie nevarytų tavęs iš proto? Susirask vietų, kur gar- 
sai tau patinka. Atsisėsk paupy ir pasiklausyk, kaip ji 
šniokščia ir teka. Įsiklausyk į triukšmo gožiamus tylius 
garsus. Pasiklausyk paukščių, kurie netgi mieste trau- 
kia savo giesmes. 

kok vietų, kur galėtumei palaimingai nustebinti savo akis. 

Susitvarkyk savo butą taip, kad būtų dirginami ir 
toliau ugdomi visi pojūčiai. Susikurk nuosavą pasaulį, 
kuriame galėtum sužydėti. 


APEIGOS 


Pastatyti namų altorių 

Savo kambary, bute, name, sode susirask vietą dvasi- 
nei erdvei. Gali pasistatyti altorėlį ar kokią skrynutę 
iš plytų arba paimti dėžę, bet gali tiesiog ant skepe- 
tos ar gražaus popieriaus sudėti daiktus, kurie yra tau 
„šventi“, teikia dvasinių jėgų. Akmenys, kriauklės, sta- 
bų figūrėlės, žemė, smėlis, smilkalai, žvakės, vandens 
indas — vaizduotei ribų nėra. Namų altorius todėl yra 
toks puikus, kad gali atsisėsti priešais ir nieko neveik- 
ti. Nusiraminti ir sukaupti mintis ar leisti joms plaukti 
kaip debesims. Toks altorėlis pakeičia būsto atmosferą, 
išvaiko bet kokio pobūdžio nemalonias įtakas, net at- 
graso įsilaužėlius. 

Kam reikia namų altoriaus? Argi jis ne katalikybės 
ar šiaip kitų monoteistinių ideologijų liekana? Aišku, 
kiekvienai dera spręsti pačiai. Man namų altorius tai 
dvasingumo pilna vieta kasdieniniam gyvenime, primi- 
nimas neapčiuopiamo, nenuspėjamo lygio, kartu tei- 
kianti didžiausio peno. 

MELAS - GYVENIMO PAGRINDAS 


Melas gyvenime yra būtinas. Daugybė smulkių melų 
mums padeda nuolat palopyti ar vėl išausti sąžiningu- 
mo, draugiškumo, atidos, užuojautos, palankumo au- 
dinį. Be smulkių priverstinių melų mes nuolat įsiveltu- 
me į buitines pašnekas. Juk pagrindinės būties sąlygos 
yra kvėpuoti, gerti, valgyti, gyventi. Visa kita virtuali 
tikrovė: svajonės, norai, planai, įvykių apdorojimas, il- 
gesys. It's all in the mind. Tais melais mes lopome pra- 
kiurusį audinį. Anoks čia nusikaltimas — kol patys tą 
suvokiame. 

Kokios mintys sukasi tavo galvoje? 

Ką tenai įsileidai? 

Kas užsiima svajonėmis tavo vaizduotėje? 

Melas seka po tiesų: ar tu vergauji ideologinei siste- 
mai, žmogui? Ar kas nors tiek pripūtė tau savo teorijų, 
kad net daugiau nebesakai „aš“? 

Juo griežtesni nurodymai, juo pasiutesni melai. Juo 
didesnis spaudimas, juo energingesni bandymai išsi- 
sukti meluojant. Žinoma, didžiausias šios sistemos, 
kurioje visi kapanojamės, genialumas yra tai, kad pa- 
teikiamas melų audinys su gyvensena, atseit meluoti 
esą nedora, nusikalstama. Kas tada gali būti linksmas, 
ramiai miegoti ir nesivaržydamas siausti? 

Ar tu mėgini maitintis tuo, ko nesuvirškino kiti? Gal 
todėl, kad pristigai tikro maisto? Ką turiu galvoje? Kada 

lioveisi svajoti gyvenime ir įgyvendinti savo svajones? 
Ir kiek dabar eikvoji energijos, kad ryškioje šviesoje iš- 
vydusi savo stulbinamai menką gyvenimo apystatą įsi- 
kalbėtum, jog gyvenimas puikus? 

Per visus tuos mokslininkų bandymus su gyvūnais 
neatsiranda nė vienos žiurkės, pelės ar beždžionės, ku- 
rios įtikinėtų save, kad tie bandymai puikūs. Gyvūnai 
kenčia ir neslepia kančios, regis, vien tiktai Žmonės 
geba tapti kankiniais ir apsimetinėti, jog ši padėtis aps- 
kritai išsvajota. Melas vypso. 

Melas, kuris atima iš mūsų daugiausia gyvybinių 
jėgų, susijęs su lytiniu potraukiu, jausmingumu ir gyva 
erotine energija. 

Aš patenkinta. 

Man nusispjaut į seksą. Juk man gerai. Kitiems kur 
kas blogiau. 

Kalbos apie lytinį pasitenkinimą mane siutina, juk 
lytinis gyvenimas toli gražu ne viskas. 

Man nereikia jokių lytinių santykių, mane patenkina 
darbas. 

Ilgai tęsėsi tas procesas: mus tiek gludino, kol atiti- 
kome apgailėtinus mūsų kultūrinių duotybių įvaizdžius. 
Kas nėra sakęs ar girdėjęs: ką gi, juk turėjome prisitai- 
kyti. Visko neįmanoma gauti. Privalėjau paklusti. 

O kaip paklūsti tu? Griebdamasi melo. Mat nepa- 
klusti ir nemeluoti — vadinasi, bene dvidešimt kartų 
per dieną ginti savo tiesą nuo vis stiprėjančių puolimų. 
Juk bet kas kada nors pasiduos, argi ne? 

Kiekvieną kultūrą jos puoselėtojai perduoda kitoms 
kartoms, o augančios kartos iš teisybės užsiėmusios 
tiktai tuo, kad vykdo tas duotybes, priešinasi joms, 
ginčijasi, tampa nusikaltėliais arba nuleidžia rankas. Ir 
visų šitų trinčių smegenų plovimo kultūroje varomoji 
jėga yra saviapgaulė. 

Kai tik aptinku savyje jėgas, troškimus, nuojautas, 
žinias, kurios nesutampa su mano kultūrinės duotybės 
teiginiais, mane ištinka smūgis. Galiu maištauti ir nuo- 
lat grumtis su savo visuomenės/ekonomikos/politikos 
saugotojais, bet ilgai to neištvers joks žmogus. 

Taigi pradedu pamažėle prisitaikydama gludinti pati 
save: iš teisybės, ir taip visai neblogai. Juk mano padėtis 
dar išskirtinė, palyginti su kitų moterų. Reikia prisitai- 
kyti, antraip visuomenė suirs ir t. t. Jau kuopiu kamerą, 
kur vėliau sėsiu laisva valia? 

Pirmykščiam pasauliui nebūtų buvę didžiulės bėdos 
meluoti kitiems, bet savo erdvėje palikti prieštaravimus 
ir nepakenčiamus dalykus - turint galvoje, jog yra ga- 
limybė viską suderinti. Bet šiandien šios galimybės ne- 
bėra daugeliui kasdieninių dalykų. Jei dvidešimt metų 
gyvenu su vyru, nutuokdama, kad jis mane išnaudoja, ir 
nesugebu išsiskirti, tai imu meluoti pati sau, nes antraip 
pražūsiu ir prarasiu savigarbos likučius. Tada sakau: iš 
teisybės, mudu neblogai sutariame. Didelės meilės ne- 
bėr, bet juk gerbiame vienas kitą. 

Kasdien kartojamas šis sakinys gal net gautų šiokio 
tokio įtikinamumo. Žinoma, tiktai niekas nėra toks 
kvailas, kad pats patikėtų tokiu akivaizdžiu savo melu. 

Todėl sistemoje atsiranda mazgų. Jautrių vietų, kurių 
nevalia lytėti. Juo daugiau melo, juo daugiau išsisuki- 
nėjimo. Netrukus atsiranda ištisinis žemėlapis tų vietų, 
kur nebegalima važiuoti. Gyvybinę energiją suryja di- 
delė vengimo strategijų dalis. O kadangi ši stebuklinga 
energija iššvaistoma, ji nebeatsiranda. Šaltinis išsenka. 

Neatsitiktinai tokie dalykai moterims nutinka per 
menopauzę. Šie metai moteriai yra tiesos radimo lai- 
kotarpis. Negerovės vėl ištraukiamos į dienos šviesą ir 
ryškiai apšviečiamos. Gyvenimo melai negailestingai 
sudraskomi - neretai per psichiatriją. Bet dažnai nebe- 
lieka jėgų sugriauti melo pastatui, nes nepakanka drą- 
sos naujai pradžiai. 

Ne žmogaus „sukultūrintame“ pasaulyje, neapibū- 
dinamame lygyje, magiškam audiny melų nėra. Kai tu 
pasiduodi šiai didžiulei laisvai plūstančiai energijai, iš 
kurios gali pasidaryti ir pasišaukti bet ką, esi nuoga. 
Nėra masto, kokia tu privalai būti graži, kokia šauni. 
Niekas o niekas nesidomi tavo pasiekimais ir kaip daug 
tu dirbi. Tu patenki į šią erdvę, ir, jeigu pasiseka, atrandi 
ją ne mirdama. Nukrenta visi sunkūs melo svoriai. Ne- 
belieka jokios priežasties meluoti, nes niekas nesidomi 
tiesomis nei jų reikalauja. O tiesa priklauso nuo mūsų 
žinojimo. Tiesa ir melas išmatuojami tik tada, kai jie ly- 
ginami. Kai kuriems žmonėms melas tai, ko jie nežino. 
Daugumai tiesa tik tai, ką jie pernelyg gerai žino. 

Kai susilieti su energetiniu lauku, kur nesvarbu, ar 
tu „pasigavai vieną“, ar „esi gerai ištekėjusi“, ar tau se- 
kasi ir daug uždirbi, kur svarbiausia išlaikyti nuosavą 


140 


susikaupimą ir nuoširdžiai stebėti tai, kas neįjtikima, 
negirdėta, neįmanoma, susidursi su savo gyvenimiškų - 
jų melų beprasmybe. Negerai, jei ši tiesos akimirka bus 
ir tavo mirties akimirka. Mat tada visas tavo gyveni- 
mas pasirodys buvęs beprasmiškas, iššvaistytas tuščiai, 
šis suvokimas bus skausmingas. Daugelis žmonių, ku- 
riems mirštant nušvinta šviesa, nirtulingai ir beviltiš- 
kai kovoja su mirtimi, nes jie iš tiesų taip ir negyveno. 
Nes dabar jie jau žino, kokie nereikšmingi visi tie melai, 
koks beprasmiškas taikymasis prie žmonių, kurie iš tie- 
sų niekad neturėjo jiems jokios valdžios. 


APEIGOS 


Kulto vieta mieste 

Mieste arba kaime, kur gyveni, sukrauk akmenų krūvą, 
kuri šauks, linksmins ir užims dvasias. Kaskart, kai eisi 
pro pasirinktąją vietą, padėk dar vieną akmenį, kaip 
Tibete ar kitose kalnų vietovėse kraunami akmenys 
dievams. 

Kadangi vis pridėsi po akmenį, savaime prisiminsi 
tą lygį, kur nieko neplanuojama, kur laisvai plūsta visos 
energijos. Ilgainiui ta akmenų krūva išaugs. Gali padėti 
tenai kriauklių ar paveikslų ir padaryti savotišką vie- 
šą skrynią, kaip, pavyzdžiui, daroma Indijoje. Panašiai 
kaip per apeigas sankryžoje, šita gatvės skrynia sukurs 
šilumos lauką, kur vis galėsi pasikrauti energijos ir 
linksmumo. 

KĄ DUOS ATEITIS? 


Nebebuvo miestų, nebebuvo vyriausybių, sako skam- 
bus vyro balsas filmo „Laiškanešys“ treileryje, ir aš 
galvoju: tai kodėl vis dar tebėra Kevinas Kostneris? 
Ateities vaizdas fantastiniuose filmuose keistai aptekęs 
skrudėsiais kaip sena viryklė. Pavyzdžiui, kad ir atei- 
viai, mėgstami kiekviename kino filme apie ateitį. Jie 
keliauja nepraktiškuose dubenyse, daugiau ar mažiau 
panašūs į mus, gal turi nebent keletu gumbų ar ragų 
daugiau nei Vidurio Europos homo computerensis, ku- 
ris tik ir laukia, kol jo kojukės susitrauks ir pirštų galai 
išplatės nuo kaukšėjimo per klavišus, bet tada ateities 
vizijų kūrėjų vaizduotė išsenka. 

Pavyzdžiui, „Rūšies“ režisierius po nepriekaištingo 
grožio moters (aišku, geltonplaukės!) apvalkalu pasle- 
pia klaikų, iššiepusį dantis siaubūną, kuris nesusiranda 
patrauklesnio užsiėmimo, kaip ryti žmones su visais 
drabužiais ir mobilius telefonus. Šis kino filmas atrodo 
veikiau kaip lytinio iškrypėlio psichoterapinio seanso 
iliustracija ar nufilmuota viduramžių raganų medžio- 
tojų siaubo vizija. 

Žinoma, kai kada laukdama stotelėse sugaunu save 
begalvojančią, jog norėčiau kur nors pamatyti tokią 
moterį, tai nuostabiai pagyvintų kasdienybę. Veltui. Jos 
geltonplaukės, jos gražuolės, kurios tenai laukia, bet 
neprataria net „šūdas“. Nebent: gal žinote, kelinta va- 

landa? Taip, visada žinau, net be laikrodžio. Užtat atei- 
vės ir tos paslaptingos būtybės iš mokslinės fantastikos 
filmų dažnai segi įsidėmėtiniausius laikrodžius. O ar 
joms nereikėtų nežemiškos laiko nuojautos? Ar gal tu- 
rėtų būti prijungtos prie pulsarų, apie kuriuos mano 
fizikos mokytojas gimnazijoje pasakė: „Jeigu iš viso yra 
nežemiškas protas, tai jį galima įsivaizduoti tik susietą 
su pulsarais, kurie būtų pastatyti kur nors netoli erdvė- 
je ir tolygiai apšviestų Žemę savo energija“ 

Vėlu, bet dar ne per vėlu — nors jau ir esame visiš- 
kai valdomi, galime tikėtis, kad kas nors išgelbės mus iš 
bukos zombių kasdienybės. 

Puikiame vaidybiniame kino filme „Matrica“ mums 
primenama, kaip lengva sufalsifikuoti tikrovę ir kaip 
pro nereginčias mūsų akis pratempiama folija. Kad vėl- 
gi moteris turi išgelbėti besiplėšantį vyrą (aišku, dailųjį 
Keanu Rivsą), kuris dar ir laiko save Kiberjėzum, man 
atrodo kvaila. Įdomu, jog kaip tik apie tą žmonijos dalį, 
aktyviai prisidėjusią prie pasaulio griovimo, vis ku- 
riamos gelbėjimo baladės. Juk būtų galima sustabdyti 
griovimą, bet šitai būtų ne taip įdomu ir patrauklu aki- 
vaizdžiai vis besiskundžiančioms ekologija motinoms 
su nykščius čiulpiančiais kūdikiais arba idealistams, 
kurie valo nuo naftos sulipusių paukščių plunksnas - ir 
jie nenuvilios taip pageidaujamos penkiolikos-dvide- 
šimt penkerių metų žiūrovų grupės nuo žaidimų. 

„Jie keliauja į praeitį, kad apsaugotų ateitį, bet jiems 
yra tik septynios dienos laiko“, — vis garsėja balsas. Ži- 
nome tą ateitį: sprogimai, koviniai garsai, nei iš šio, nei 

iš to dangoraižiai griūva ant silikonines krūtis atstačiu- 
sių moterų, kurios dar spėja papūtusios lūputes prisiek- 
ti meilę. Vyrai su karine rusų mafijos namų vaistinėle 
kontroliuoja gatves be paliovos pliekdami ugnimi. 

Tai tokia ateitis? Argi čia ne pralenkta dabartis? Argi 
nėra ateities, kur tokiems dalykams nebūtų eikvojami 
šaudmenys? 

Ar ateity bus konservų skardinių? Muzikinių vaiz- 
dajuosčių? Pieštukų? 

Mėsos? Taip, atsako Emi, nes jos vyras mėsininkas, 
iš mėsos klesti jos užeiga „Stiklinis kampas“. Ne, sako 
Judita, vegetarė, kuri kaip tik laikosi griežtos dietos be 
baltymų. 

Ar bus kavos automatų? Zomšos langų blizginimui? 
Aukštakulnių batelių? Man tai nerūpi, yra jogos arbatos 
ir špinatų su lydytu ožkų sūriu. Jau regiu save svajojan- 
čią ant gultų, pritaikytų kiekvienam kūno kauleliui, o 
tarpgalaktinės ar antigalaktinės būtybės pasakoja man 
deramus visai pasaulio politikai sąmojus, kurių nesu- 
prantu, nes dar neturiu receptorių jiems priimti... 

Iš pradžių „X failai“ buvo sumanytas kaip protingas 
filmas, pavyzdžiui, ta serija su kompiuterių valdoma la- 
boratorija, kuri ėmėsi naikinti joje dirbančius žmones. 
Mielai būčiau svarsčiusi, kas bus toliau, bet tada pasi- 
rodė kanalizacijų žmonės-kirminai ir traukiniai su gy- 
dytojais Frankenšteinais, fe. Tačiau vėliau vienas cirko 
artistas sako Foksui Malderiui, mūsajam FTB agentui: 
„Mačiau ateities siaubą, jis atrodė kaip jūs: Kas yra ma- 
tęs Deividą Duchovnį, žino, kokie genialūs tie žodžiai. 

Kaip iš viso buvo nueita taip toli, kad savo didvyriais 
ėmėme laikyti FTB agentus? 

Vargu ar mokslininkai rašo tokių filmų scenarijus. 
Bet tada būtų įdomu, nes gal mums būtų parodytos 
visiškai kitokios ateities perspektyvos, pavyzdžiui, 
ateiviai, susidedą vien iš energijos ir įsikurią Žmonių 
smegenyse. Juk būtų tikroviška, nors ir kraupoka. Ele- 
mentariųjų dalelių tyrinėtojas Šmitas iš Zarbriukeno 
universiteto kaip tik eksperimentuoja keisdamas šias 
dalelytes ir sako, jei jam pavyks, tada vieną daiktą būtų 
galima paversti kitu, nes šitos pačios mažiausios dale- 
lytės paveikia medžiagos sandarą. 

Tokia ateities vizija aptinkama jau pasakose ir mi- 
tuose, šimtmečių šimtmečius alchemikai užsiiminėjo 
(manau, veltui) šitokio pobūdžio keitimu, juk cinobe- 
rio formulė, teigiama, yra tik pakeista aukso formulė. 
O jeigu tai pavyktų — tada poršė taptų žuvų filė? 

Manau, kad mano bute toji dalelyčių technologija 
jau puikiai veikia —- daiktai taip dažnai išnyksta ir vėl 
atsiranda, kad netgi nebelinksma. 

Man nuobodūs filmai apie ateitį, kur vyrai vis dar 
tebesigainioja moteris, nesugebėdami persimesti su 
jomis bent keliais protingais žodžiais, o veiksmas vis 
sukasi apie tai, kad vienas yra viršininkas, gerieji lai- 
mi, bet tai jokia ateitis. Tai dorovinis pamokymas, pri- 
dumblijęs labiau nei mano seno klozeto nutekamasis 
vamzdis. 

Kad ir miestų vaizdas. Daugelyje kino filmų - „Ne- 
priklausomybės diena“, „Rūstybės diena“, „Ašmenys“ ir 

t. t. —- rodo baisybes iš purvo ir griuvėsių. Aš susidarau 
įspūdį, kad po dvidešimties metų miestai bus taip per- 
tvarkyti, jog netgi nebeliks šiukšlių konteinerių, per- 
pildytų šiukšlių. Gal visur bus pristatinėta tų praktiškų 
betoninių kubų, nes juk niekam neatrodo šaunus mano 
pasiūlymas krauti atliekas į permatomas organinio sti- 
klo talpas, nes šiukšlės juk tikrasis civilizacijos mastas! 

Architektai bus pakeitę paskutinę kinivarpų išvar- 
pytą medinę trobelę neperšaunamo stiklo namu. Šikš- 
nosparniams, kirmėlėms ir raganoms bus labai sunku 
rasti pelkių žaidimams. Tačiau tai jokia kliūtis gudruo- 
lėms kompiuterininkėms, kurių vis daugėja ir kurios 
vis labiau įsipainioja į šiuos tinklus! 

Stenlio Kubriko kino filmas „2001“, kur rodoma Vi- 
satos laiko permainos, žmogaus mąstymo nerangumas, 
nepajudinamas moterų paslaugumas arba kompiuterio 
priklausomybė nuo jo programuotojo proto, taip geni- 
aliai sumaišo „Vienos valsą“, Rudžio Gernreicho madas, 
ankstyvųjų amžių istorinius tyrinėjimus ir tarpgalakti- 
nes mįsles, kad knietėte knieti sušukti mokslinės fan- 
tastikos filmų kūrėjams: verčiau nekurkite, jei jūsų fil- 
mas nebus geresnis už „2001“ arba „Soliarį“. 

Mat man vienintelis ir pats geriausias mokslinės fan- 
tastikos- filmas vis tiek yra Tarkovskio „Soliaris“, sukur- 
tas pagal Stanislavo Lemo romaną, apie protingą jūrą 
Visatoje, kuri leidžia mums susikurti savo vaizdinių ir 
troškimų pasaulį, kad ir kokie tie norai kraupūs, nema- 
lonūs ar skausmingi. Tenai vis dėlto bent kiek mąsto- 
ma, galvojama ir svajojama. 

Filme „Vyrai juodais drabužiais“, tiesa, mąstymams 
vietos nedaug, bet šitas bjauriai komiškas filmas, pa- 
leistas keliautojams į kosmosą, tikrai paskatintų pro- 
tinguosius ateivius aplankyti Žemę ir kiną, tada būtų 
galima naktiniame seanse dar parodyti Kurosavos filmą 
„Septyni samurajai“ arba „Vienos moters fantazijos“. 
Neblogai būtų ir „Marsas atakuoja“, tai tikrai nuostabus 
ir itin sąmojingas pasityčiojimas iš Žmonių tikėjimo 
ateitimi, romantiškumu, valdžios reikalavimais, triuš- 
kinančia prieštvanine jėga, lyg ir viską dar aprėpiančia. 
Pagarba švelniam jaunuoliui, pagarba senai moteriai. 
Bet ar tikrai vėl reikia prezidentų? 

Įdomu, kad nė vienas mokslinės fantastikos kino 
filmas, nė viena knyga apie ateitį nenuspėjo interneto, 
joks išsiblaškėlis, joks svajotojas, jokia kūrėja nesuge- 
bėjo jo įsivaizduoti. Visi įsivaizdavo tiktai klonus. Vie- 
nas iš žaismingiausių filmų apie būtybę, sukurtą genų 
modifikacija ir operacijomis, buvo aštuntojo dešimt- 
mečio „O, laimės kūdiki!“, kai veikėjas patenka į slaptą 
kliniką Škotijoje ir susipažįsta, netgi susigiminiuoja su 
kiaulės galva. 

Dabar jau ir aš Žinau, kaip savaime susitvarkys per 
didelis Žemės gyventojų skaičiaus augimas ir iškrypė- 
liški žmonių bandymai: bus klonuojama tiek, kol nė 
vienas Žmogus nebeprisimins, kaip padaromas vaikas, 
nors dar ir būtų tam pajėgus. Seksas ir šiaip yra per- 
nelyg pavojingas, tad jis gyvuos tik internete, su mo- 
terimis, kurios ne nuolat verkia, serga mėnesinėmis, 
prakaituoja ar nori pasišnekėti apie santykius. Ideali 

moteris tada būtų tokia kaip Lara Kroft. Kai fizinis ir 
lytinis pasitenkinimas nugrims į mitų ir pasakų karali- 
ją —- grandinė nutrūks. Laboratorijose užšaldomos nau- 
jos kartos. Ką gi, o tada mes, moterys, pramogaudamos 
vėl galėtume iškapstyti mūsų senąjį genetinį mokslą. 
Partenogenezę... 


APEIGOS 


Vaizduotis ateitį 

Atsigulk kur nors bute, savo name ar kokioje saugioje 
vietoje lauke aukštielninka ir atsipalaiduok, ištiestas 
kojas nukreipk išorėn, atpalaiduok visus kūno raume- 
nis, galų gale net ir veido. Ypač įsitempę yra kram- 
tomieji raumenys, todėl labai svarbu, kad būtų atpa- 
laiduotas žandikaulis. Jausk visas tas vietas, kuriomis 
esi prisispaudusi prie žemės, ir pamėgink sąmoningai 
stebėti tave laikančios žemės jėgą. Įsivaizduok, kad 
toji jėga srūva į tavo kūną, tave gydo, atšviežina ir su- 
stiprina. 

O tada įsivaizduok kokį nors vaikystės nutikimą, 
kai buvai linksma, laiminga ir juokeisi. Stebėk tą nu- 
tikimą ir išsirink vieną vaizdą. Tą vaizdą tariamai nu- 
fotografuok. Atidžiai įsižiūrėk į nuotrauką ir įsivaiz- 
duok, jog pasistatysi kur nors bute, kad galėtumei 
dažnai matyti. 

Išmesk šį vaizdą iš galvos ir dabar įsivaizduok ką 
nors iš ateities. Nesijausk pernelyg rimta ir sukaustyta. 
Tai žaidimas. Tu inscenizuoji savo galimą ateitį kaip fil- 

mą. Pamėgink įsivaizduoti pati save scenoje, kurią nori 
sukurti. Pasirink vieną vaizdą ir taip pat įsivaizduok jį 
nufotografuojanti. Pasistatyk šią tariamą nuotrauką ša- 
lia anos. 

Kai kada dieną pamėgink pasižiūrėti į tas abi įsivaiz- 
duojamas nuotraukas. 

SENOS NAUJOS VERTYBĖS 


Kai rašiau šį skyrių, pasižymėjau sąvokas, simbolizuo- 
jančias abejotinomis laikomas vertybes: „laisvė“, „kū- 
rybingas“ ar „atnaujintas“. Paskui rašiau kitą skyrių ir 
perskaičiusi jo pavadinimą su tomis visomis sąvokomis 
pastebėjau, kad dukart parašytas žodis „pavyzdys“. Ži- 
nojau, kad šio žodžio nerašiau. Žaidimų erdvė, geis- 
mas, magija, savivalė, pasipriešinimas - taip. Tiktai ne 
„pavyzdys“, juo labiau dukart. Sugaišau naktį ir pusę 
dienos, kol supratau, jog tai kompiuterio darbas. Ti- 
kriausiai įsibrovė virusas. 

Patikrinau visus kitus tekstus, nes spėjau, jog tai tas 
naujos kartos virusas, kuris per savaitę pakeičia teks- 
te du žodžius ar du skaičius, taigi nė nepastebi, kaip 
sumaišomas turinys ir vertybės, jos sudarkomos, tam- 
pa beprasmiškos. Ir staiga kompiuteris man pasirodė 
esąs genialus, kaip tik skyriuje „Senos naujos vertybės“ 
įterpdamas žodį „pavyzdys“. Be impulsų, O ir 1, jis juk 
nuolat teikia pavyzdį, kompiuteriui tikrai įsidėmėtiną! 

Galvojau apie apibūdinimą „Nemokamas pavyzdys“ 
papigintai pašto siuntai. Galvojau, kaip rankdarbių moky- 
toja pradinėje mokykloje pabarė mane žodžiais „Pavyzdy 
tu“, kad ir ką tai būtų reiškę - toks jos keiksmažodis. 

O paskui man toptelėjo, kad pavyzdys juk tikra ver- 
tybė. Mes gyvename pagal duotus pavyzdžius, mes 
kuriame vis tą patį pavyzdį, įsimylime pagal pavyzdį, 

protu sekame neregimais pavyzdžiais. Ir staiga tasai 
savarankiškas kompiuterio įrašas nurodė man kryptį. 
Priminė, kad pavyzdžiai, gyvenimo pavyzdžiai, elgesio 
pavyzdžiai perduoda ar toliau kuria vertybes, nors mes 
nebeprisidedame nė pirštu. 

Kas yra atnaujinimas? Ar tikrai energija, kurią nu- 
sako aukštoji technologija? Kaip gali būti atnaujinama 
tokia pramonės šaka? Ką gali atnaujinti kompiuterių 
pardavėjas? Juk atnaujinimas taip pat ne įmonės sanda- 
ra, kada darbuotojai patys nustato savo darbo laiką. Ir 
taip tęsiasi šimtmečius. 

Tai, ką mes šiais laikais vadiname nedarbu (dieną 
pragyventi be darbo), anksčiau buvo paprasčiausias 
gyvenimas. Gamybinis pasaulis vis sparčiau įsisuka į 
tariamai neišvengiamą poreikį vis daugiau gaminti, 
daugiau pasipelnyti, daugiau sukurti. Čia joks atnauji- 
nimas. Tik su ta smagia žinia, kad nėra jokių atnaujini- 
mų, nes viskas jau sugalvota, aptarta ir pragyventa, Ži- 
noma, pramonė negali susitaikyti. Juo labiau kad žodis 
„inovacija — atnaujinimas — pernelyg gražus. Gudrus 
ir visiškai nieko nereiškiąs. 

Nieko nebereiškia ir žodis „laisvė“, kad ir kaip skaudu 
būtų. Tai, kas kitados simbolizavo drąsias svajas, pašėlu- 
sius troškimus ir taurius žygius, dabar tiktai plastikinės 
kortelės ar paketo, partijos melo ar išpūstos drabužių 
firmos reklamos iliustracija. Tas, kas pasakys man žodį 
„laisvė“, tegu tikisi kandžios pašaipos. Jau ir šiaip laisvė 
labai trapi sąvoka, juk turime nuolat kvėpuoti, gerti ir 
valgyti, kad apskritai galėtume ištarti šį žodį. 

O kas šiandien nekūrybingas? Nuo banko tarnauto- 
jo iki audinių dizainerio — visi tikri kūrėjai. Iš teisybės, 
juokinga, jog vis dėlto pasaulis atrodo taip vienodai ir 
nykiai. Kad ir kokie kūrybingi tie genų tyrinėtojai, jie 
nesugalvoja nieko kita, tiktai klonuoti žmones ir pa- 
naikinti jų ypatumus. Jau dabar visų dantys vienodai 
sutvarkyti, drabužiai vienodų firmų. Ir kūrybiškumas 
būtų vėl leisti tai, kas trukdo, kas yra netobula. 

O dėl meilės? Dabar girdžiu šį žodį dažniau, jis vėl 
ateina į madą ir nuo jausmų naminiam gyvūnui iki 
BMW Coupe nusako viską, kas tik įmanoma. Iš teisy- 
bės, meilė daugiausia yra troškimas galų gale būti pa- 
stebėtam. Šią būsena sunku apibūdinti vienu žodžiu, 
nes jame susilieja visiška palaima su sąmoju, gelme, 
suvokimu ir didžiausiu fiziniu malonumu. Ir iš niekur 
jo nepaimsi. Pradėti reikia tau pačiai. Susikursi padėtį, 
kai pripažinsi pati save, su visomis klaidomis ir nelygu- 
mais, su visais pakraščiais ir kampais. Kai aš atsivėriau 
meilei, suvokiau, kad kelio tenai nėra. Negalėjau jo ieš- 
koti, nes jis visąlaik tenai buvo. Man prireikė kitokio 
matymo. Ir jis prasidėjo nuo burtažodžių: 

Aš iš tikrųjų atleidžiu sau viską. 


APEIGOS 
Vienijamieji žaidimai su žodžiais 
Kad suvoktumei kalbos reikšmę ir ištartų žodžių galią, 


gali pažaisti su žodžiais, kuriuos įtrauksi į savo gyve- 
nimą, naujai apibūdinsi, suprasi ir ištirsi. Pavyzdžiui, 

kiekvienai dienai gali pasirinkti atskirą žodį. Visą die- 
ną vaikščiosi tik su tuo žodžiu, bandydama išsiaiškinti, 
kaip kiti jį supranta ar su kuo jis derinamas. Kiekviena 
diena duos naują žodį. Tas žodis galėtų būti ir vaizdas, 
kai kada galėtum žodį paversti regima kokios nors tavo 
gyvenimo dalies būsena. 

Kitas gražus žaidimas yra rašyti žodžių piramidę. 
Tau reikia didelio lapo, viršuje pradėk nuo sąvokos, 
kurią kaip tik tyrinėji, tarkime: APEIGOS, žemiau pa- 
rašyk dvi naujas sąvokas, pasakysiu dabar: RATAS ir 
ŠOKIS, tada po žodžiu „ratas“ vėl parašyk dvi sąvokas 
ir po „šokis“ taip pat dvi, kol piramidė apačioje išpla- 
tės ir nebeliks vietos. Dabar turi dailų vaizdą, kurį tau 
įkvepia žodis „apeigos“. Gali siekti dar toliau ir iš kurių 
nors žodžių, kuriuos aklai paimi iš piramidės, sudaryti 
sakinį. Tau tereikės tiktai pagalbinių žodžių, kad būtų 
įmanomas sakinys, ir pavartoti kuo daugiau žodžių iš 
piramidės. Ir šis žaidimas tau leidžia giliai pažvelgti, 
kaip svajoja tavo siela, tavo protas. 

Arba parašyk žodį lapelyje, nusakantį tavo geidžia- 
mą būseną. Nešiokis šį lapelį, kol jis susitrins. Ta būse- 
na paslaptingai įsismelks į tave ir tikriausiai išsipildys. 


154 


TUŠČIŲ VILČIŲ GALIA 


„Nepuoselėk tuščių vilčių!“ - pasakė moteris savo drau- 
gei, kai abi ėjo pro mane. Nuo to laiko mane lydi šis šūks- 
nis. Tai galingiausia formulė, visam laikui sumenkinti ir 
sunaikinti svajones, troškimus, norus. Kas norėtų puo- 
selėti viltis veltui? Svajoti galima, saikingai. Bet tuščiai 
viltis! Tada gana greit atsiveria psichiatrijos ligoninių 
durys: nenusikrato liguistų vilčių! Įdomu, kad psichia- 
trijos ligoninių durys neatsiveria liguistam pasipūtimui, 
liguistam tikėjimui pažanga, darbdavių išnaudojimui, 
senų auklėjimo būdų paisymui, kai baudžiama fiziškai! 
Arba biržų spekuliantams... 

Vieną rytą pabudau žinodama: aš esu iš kitos plane- 
tos. Čia esu svetima. Man netinka visa tai, ką vertina šis 
pasaulis: uždirbti pinigų (norėčiau gyventi be jokių rū- 
pesčių, man pinigai nieko nereiškia), įsikalti žinių (norė- 
čiau svajodama ir šokdama sužinoti daugiau, pamėginti ir 
žaidimais įsigyti Žinių), palaikyti visuomeninius ryšius su 
žmonėmis, su kuriais iš viso nenori turėti nieko bendra, 
bet kurių tau reikia darbui (norėčiau suartėti su žmonė- 
mis, kurie mane traukia, ir paskui vėl išsiskirti, būti lais- 
va, pasikeisti ir vėl sugrįžti, nelygu, kokie užplūsta energi- 
jos srautai), suardyti ryšius, nes pasaulis padalytas į poras 
kaip dešrelės (norėčiau poruotis ir vėl likti viena). 
gyventi ir vergauti darbui? Tarnauti kitiems? Žavėtis ir 
garbstyti vienetus, išnaudoti daugelį? Nuobodu. 

Ko aš čia ieškau, ką pamečiau??? 

Tiktai pažvelgusi dar kartą pamačiau troškimą. 

Ir todėl visiškai nepažįstami Žmonės greit atveria 
man savo širdį. Einu į mokyklą ir kaipmat sužinau slap- 
tas matematikos mokytojo bėdas, o ne apie prastus savo 
dukters matematikos pažymius. Nueinu pas gydytoją ir 
sužinau apie jos siaubingus skausmus, bet nieko nesu- 
žinau apie negalavimus, dėl kurių tenai ėjau ir kurie pa- 
mažėle išnyksta. Sužinau, kad policininkas, kuris tikrina 
mano dokumentus, visuomet svajojo įsigyti motociklą, 
kad migracijos tarnybos darbuotoja, kuri turi pratęsti 
mano vizą, serga cukralige ir neįspraudžia išpampusių 
kojų į jokius batus. 

Ėmiau nuoširdžiai mylėti žmones, ir kuo labiau juos 
mylėjau, tuo labiau atgijau. Ir su šiuo palankumu atsi- 
kračiau įvaizdžio, kad visi šie žmonės - mano kalėjimo 
prižiūrėtojai, stebį, kad laikyčiausi taisyklių. Kaip jie ga- 
lėjo mane stebėti? Nuo seno dualaus priešingybių, prie- 
šiškumo pavyzdžio ėmiau gręžtis į vienlaikiškumą. Mes 
visi vienlaikiai. Jaučiame šaltį, šilumą, skausmą, laimę, 
stygių, spaudimą. 

Nenoriu gyventi kaip tu, pasakė vaikaitis senai mano 
draugei. Man pernelyg menka kam nors plėšytis, kol 
pargriūsiu. Tu dar išmoksi, atsakė Johana. Visi turime 
paklusti. 

Ji skundžiasi, kad vaikaitis puoselėja tuščias viltis. 
Dirba ne nuolat, minta iš atsitiktinių uždarbių. 

Ar jis laimingas? - klausiu. 

Argi tai svarbu, atsako ji. Kai pasens, negaus pensijos. 

Negausiu ir aš. Bet aš turiu vilčių, dėl kurių atsidūriau 
čionai ir kurios tikrai lydės mane iki pat mano dienų ir 
naktų pabaigos. Mat esu tikra, kad vis tiek ką nors sugal- 
vosiu, nes turiu sočiai laiko kvailiojimams ir svajonėms. 
Iš tiesų turiu nedaug pinigų, neturiu nei namo, nei buto, 
nei automobilio, „Rolex“ laikrodžio, nei akcijų, jokių 
„saugiklių“. Bet branginu tai, ką turiu: nušvitimus (viltis), 
priėjimą prie šaltinio. Kuriam galui man taupyti pinigus, 
jei galiu pasišaukti bet ką, ko man prireiks? Viltis! Taip 
sako mano motina. Nenusitark. 

Žinoma, man gali ir nepasisekti (beje, nesėkmė irgi 
puikus dalykas). Bet kaip dažnai nepasiseka ir kitiems: 
plėšeisi, iki užsidirbai pensiją, paskui susirgai ir numi- 
rei. Arba tada nežinai ką daryti, nes niekuomet neturėjai 
laisvės. Nemoki gyventi, nes tik gyvaliojai. Miršti, taip ir 
negyvenusi. 

Mano vilčių pagrindas yra žinojimas, jog nėra saugu- 
mo. Todėl viskas pakeičiama. Viskas įgyvendinama sva- 
jonėmis. Mano vilčių pagrindas yra magija. Neretai ma- 
gija yra vilčių burtai. Tu susidarai įspūdį ir šia virtualia 
tikrove pasistatai tiltą į materialią tikrovę. Vilčių burtai 
yra didžiausias menas. Reklama ir ekonomika jau seniai 
tą daro. Tariama tikrovė išlaisvina būtį. Juk šitaip suval- 
domi milijardai žmonių. 

Indiškas žodis „maya“ reiškia viltį ir nusivylimą, bet 
kartu ir „kurti“, „statyti“, reiškia materijos pagrindą, su- 
gebėjimą keistis ir kaitaliotis. Taigi „maya“ — magija, vil- 
čių kerai, kurie atitinkamais simboliais sukuria tikrovę, 
persirengimą, būsenos apgaulę. „Maya“ - apgaulė, kuri 

pereina į nuosavą tikrovę. „Maya“, viltis, gebėjimas su- 
kurti tikrovę, prieštarauja pati sau. „Maya“ yra reiškinys, 
vizija ir tikrovė drauge. 

Mūsų linijinis Vakarų Europos monoteistinis mąsty- 
mas beveik neskiria šito sudėtingumo, ir vis dėlto mes visi 
patyrėme tą palaimingą akimirką, per didybės maniją ir 
tikrovę, svajonę ir išsipildymą. Viskas ir niekas susilieja į 
neįsivaizduojamą, neplanuojamą, nenuspėjamą vienovę. 

Paprasta linijinio mąstymo esmė: vienas turi vykti po 
kito! Nesiblaškyti! — tai nieko nereiškia visaapimančioje 
kuriamojoje energijoje, kuri sutalpina viską, nieko nebe- 
nori, gali viską parodyti ir panaikinti. Kaip greit mums kas 
nors regisi neįtikėtina, nesuvokiama, neįmanoma, nejįsi- 
vaizduojama - žinoma, mes juk labai primityvūs. Ką net 
ir patys protingiausi tyrinėtojai tikrai žino apie Visatos 
įstatymus, laiko, formos ir erdvės galimybes ir kintamu- 
mus? Jei nutinka kas nors, ko nesitikėjome - o tai įvyksta 
greit, - mums atrodo nejįtikima, beveik stebuklas! 

Beje, dėl stebuklo! Ir kas tik juo nelaikoma! O gal ste- 
buklų nebūna iš viso. Jei praplėsime savo ribas ir bent 
kartą pamąstysime apie neįsivaizduojamus dalykus, ga- 
lėsime lengvai įlieti ir neįmanomybę į savo tikrovės sam- 
pratą, ir tai tikriausiai būtų prielaida atsirasti naujoms 
tikrovėms, nes juk mes sukuriame tikrovę, kurią regime, 
pastebime ir kur gyvename. 

Moteris valo langus. Tai savotiška tikrovė. Jei tu ją 
matai ir, tarkime, pastebi, kad už jos namo pasiliejo pur- 
vo griūtis, kuri graso užtvindyti namą, suvoki, jog langą 
valančios moters tikrovė yra tiktai laiko tarpas, bet ji to 

nežino. Viskas pasikeistų, jei ji pamatytų tą purvo bangą. 
Ji liautųsi valiusi langą, pasigriebtų vieną kitą daiktą ir 
pabėgtų, na, jei turėtų visus penkis pojūčius. O kadangi 
ji nemato purvo nuošliaužos, jos tikrovę riboja būtinybė 
valyti langus ir gal net būti tuo patenkintai. 

Taigi tai, ką mes žinome, nereiškia, jog tikrovė atitin- 
ka tikrovę. Jei vaikas pasakys moteriai: „Namą tuoj užlies 
purvas!“ vargu ar ji paklausys, nes tai juk tik vaikas, kuris 
greičiausiai kuria pasakas. Bet jei atvažiuos ugniagesių 
automobilis arba policija ir per garsiakalbį pareikalaus 
išsikraustyti iš namo, moteriai tai bus pagrindas liautis 
valius langus. Kitaip tariant: ji paklausys tik „patikimos“ 
informacijos. 

Jei dabar išplėstume vaizdą ir pamatytume, jog iš savo 
orbitos išklydęs dangaus kūnas skrieja Žemės link, kai- 
pmat suprastume, kad ugniagesių veiksmus irgi riboja jų 
regima tikrovė, kad, deja, ir jų tikrovė neatitinka tikro- 
vės. Arba įsivaizduokime, jog moteris serga vėžiu ir dar 
to nežino. Jei žinotų, ar ji taip pat ramiai valytų langus? 
Ar jos tikrovė nepasikeistų iš esmės? Akiratis, priorite- 
tai, o ypač tikrovės priedų ryšys? 

Kokia iš tiesų tikra mūsų tikrovė? Juk mes nieko ne- 
galime apžvelgti! Argi trupučiuką ne per drąsu sapalioti 
apie tikra ir netikra, tikrovę ir viltį, galimybę ir neįma- 
nomybę? 

Mano pavyzdėlis, perkeltas į bendrą gyvenimo ir 
mirties padėtį Visatoje, iškelia klausimą: iš kur mes gau- 
name patikimų žinių, ką laikome melu, iliuzija, apgau- 
le, perdėjimu, paranoja? Kitaip sakant: mūsų tikrovės 

samprata priklauso nuo daugelio nenustatomų dalykų, 
galimybių, negalimybių, o ypač nuo pasitikėjimo infor- 
matoriais, nuo tėvų, mokytojų ir kitų „autoritetų“, kurie 
patys turi tiktai jų informatorių informacijų nuotrupas. 
Taigi ar mūsų tikrovė dar yra ko nors verta? 

Nenutolkime nuo šio pavyzdžio: ar nebūtų prasmin- 
ga kai kada atidžiau pasitikrinti neįprastų šaltinių per- 
duodamas žinias ir nelaukti, kol atvažiuos ugniagesiai, 
kurie iš tiesų tiktai atlieka gelbėjimo darbus, taigi atsi- 
randa tada, kai viskas jau pavėluota, nenutuokdami, jog 
yra tikresnė tikrovė, dėl kurios ir šie gelbstimieji darbai 
beprasmiški? 

Tad ką reiškia tai, kai budistų filosofai sako, jog yra tik 
niekas, kad materija yra iliuzija? Viena vertus, šis teigi- 
nys sutampa su fizikų tyrinėjimais, kur, paprastai aiški- 
nant, sakoma, jog materijos, Visatos pagrindinė dalis yra 
niekas, niekas - supamas materijos. Juk kiekviena kūno 
ląstelė apskritai susideda iš nieko, tuštumos su apvalka- 
lu. Didžiausia Visatos dalis susideda iš nieko. Niekas yra 
materijos, vyksmo pagrindas. Niekas skleidžia energiją, 
kuri ieškosi naujų formų. 

Viskas yra „maya“. Iš nieko neveikimo atsiranda naujų 
idėjų, naujų formų energija. Mes mokomės per pertrau- 
kas tarp informacijų priėmimo, nepriimdami šių infor- 
macijų. Niekas turi atsinaujinimo, permainų galimybę. 
Tuščioje erdvėje atsiranda energijos ritmai, nieke sukasi 
dalelytės, kurios naujaip jungiasi ir skiriasi. Viskas yra 
„maya“. Viskas yra svajonės, viltys, bet viskas kada nors 
ir nežinia kaip tampa tikrove. 

Kad suvoktume vilčių galią ir pasinaudotume ja, turi- 
me atsikratyti senų įpročių, nuostatų, tiek išmoktų, tiek 
įkaltų mums kasdieninio gyvenimo. Faktas, kad mokslas 
kasdien kinta, kad apverčiami seni moksliniai tyrimai, 
staiga pasidaro įmanomi kitados neįmanomi reiškiniai. 
Bet kol lindėsime jau rasto, išrasto, patvirtinto „korsete“, 
niekad negalėsime laisvai susieti iliuzijos ir tikrovės. 

Vilčių įgyvendinimo paradoksas tas, kad turime at- 
siplėšti nuo įkyrumo, beviltiškos būtinybės ir suvokti 
visuotinių žaidimo taisyklių ironiją: viskas įmanoma, 
pasirodymas ir dingimas, pavyzdžiui, mūsų pačių. Gali 
išsvajoti savo gyvenimą, gali savo svajones įpinti į tikro- 
vę, šokti tame savo pynime ir nugriūti su juo. 

Gerai, jei ir toliau juoksies. Taigi supratai, kas yra 
„maya“: čia viskas. Taip pat ir tu. Viskas išnyksta. Taip 
pat ir tu. 


APEIGOS 


Bendra vaizduotės kelionė 
Visos moterys keliauninkės sėdi ratu ir ima niūniuoti, 
kad sužadintų bendrą energijos lygį. Tada viena pasako, 
ką mato, pavyzdžiui: matau kelią. 

Kita sako: matau žydinčius varpelius. 

Trečia: čia uolos. 

Ketvirta: virš manęs sklando vanagas. 

Kiekvienai moteriai draugės žodžiai įkvepia kokį 
nors reginį. Tuo, ką ji išgirsta, gali pasinaudoti arba tai 
atmesti; kad ir kaip ten būtų, visos moterys keliauja ratu 

po vietovę, kurią jos kuria kartu arba kiekviena atskirai. 
Kiekviena įpina tai, ką regi pati ar ko jai reikia, ir nepri- 
ima kitų pasiūlymų, jei jai nereikia. 

Juo gilėja moterų transas, tuo mažiau jos kalba, kai 
kurios atsigula aukštielninkos ir svajoja vienos. Kelionę 
galima nutraukti bet kada arba tai turi padaryti iš anksto 
paskirta moteris, sugrąžindama moteris į jų kūnus, vėl 
pabudindama sąmonę kvėpuoti ir justi kūną, paskatin- 
dama rąžytis ir judėti visas kūno dalis. 

Bet kokia vaizduotės kelionė, dėl kurios tu ilgesniam 
laikui palieki savo kūną, turi būti pabaigiama taip: 

Prisitrauki kelius ir lėtai pasisūpuoji pirmyn ir atgal 
ant nugaros, ištiesi kojas aukštyn ir spaudi kulnais dan- 
gų, o užpakaliu paklotą. Paskui išsketi rankas į šalis kiek 
pasiekdama, sulenktus kelius pasukdama į vieną pusę, o 
galvą į kitą, kaitaliodama puses, giliai kvėpuoji, išsitemp- 
dama kaip spyruoklė, o paskui pasiverti ant dešinio šono 
ir atsisėdi dešine puse. 

Paskui pasišnekate apie kelionę ir savo įspūdžius. 

PENKTAS MATMUO 


Neseniai graikas daržovių pardavėjas, kurį pažįstu dau- 
giau nei dvidešimt metų ir nesu girdėjusi jo sakančio 
ką kita negu „taip, prašom“ arba „štai prašom“, liūdnai 
žiūrėdamas į atpjautą man moliūgo skiltį nustebino iš- 
tardamas visą sakinį: „Juk mes nieko nežinome, iš kur 
visa tai atsiranda“ 

Dar pagalvojau: kaip miela, kad net daržovių par- 
davėjas nežino, iš kur atsiranda moliūgas. Paklausiau: 
„Jūs nežinote, iš kur atsiranda moliūgas?“ 

Jis nepatenkintas papurtė galvą: „Kalbu ne apie mo- 
liūgą. Kalbu apie visa tai!“ Ir ranka apvedė ratą bemaž 
nuo šunšūdžio priešais jo parduotuvę iki Vladivostoko. 
„Nieko mes nežinome!“ — pasakė primygtinai. 

Pritariau jam ir pasinaudojau filosofine jo nuotaika 
naujam klausimui: „Mes taip pat nežinome, kur išeina- 
me mirę. Kad ir ką būtų ištyręs mokslas, vis tiek mes 
nieko nežinome. Ką mes žinome?“ 

„Nieko!“ — pritarė jis niūriai. 

„Ar dabar jau pagaliau sulygote mažiausią kainą?“ — 
nekantriai paklausė moteris man už nugaros. 

Nusijuokiau. Stovėjau parduotuvėje tarp vaisių ir 
daržovių mįslingoje visatoje, veikiama nežinomų ener- 
gijų, o tai moteriai nereikėjo nieko daugiau, tiktai su- 
simokėti už tris bananus. Kol ji nieko nenutuokdama 
gyveno šioje bananų tikrovėje, aš kybojau erdvėje tarp 

dėžių, skaičių ir planetų, o daržovių pardavėjas, gar- 
sėjąs itin sparčiu aptarnavimu, pakibo laiko skylėje ir 
atvipusiu žandikauliu spoksojo į tą plyšį, kuris skiria 
mus nuo tos tikros tikrovės. 

„Mind the Gap!“ - įspėjimas, kai leidiesi į Londono 
metro traukinį. Saugokitės skylės! Kas mums pasakys, 
kad nesame labai išsivysčiusios kosminės kultūros vaiz- 
do programa? Deja vu? Gal kas nors kaip tik paspaudė 
Repeat mygtuką? 

Esu pratusi peržengti įvairiausias ribas, bet visąlaik 
stebiuosi, kai penktas matmuo atsiranda kasdieninia- 
me gyvenime tarp laikraščių dėžučių ir dviračių. Atsi- 
prašau, bet neturiu nieko bendra su burtais, sako man 
draugė. Deja, atsakau jai, jei ir neturi nieko bendra su 
burtais, jie yra. 

Nesielkime kaip vaikas, kuris užsidengia rankomis 
akis ir sako: aš pasislėpiau. 

Burtai yra ne kas kita, tiktai visų energijos sankau- 
pų ryšys. Burtai yra vyksmas, materialaus ir visų kitų 
lygių sąsaja. Jie yra ir tada, kai mes jų nei suprantame, 
nei praktikuojame, nei šaukiamės, nei perduodame 
papročiais, nei mokomės. Jie jungia penkis matmenis: 
tuos tris, mūsų žinomus (ilgį, plotį, aukštį), ketvirtą lai- 
ką - ir penktą, prisiminimus, svajones arba tą skylę, į 
kurią staiga pažvelgiame, kai dalykai materializuojasi, 
išsimaterializuoja ar parodo mums savarankiškumą. 

Stabtelėkime trumpam: dalykai nei materializuoja- 
si, nei išsimaterializuoja? Jie negali savarankiškai gy- 
venti, nes negyvena iš viso? Ko tu tikiesi? Kad moksli- 

ninkai atskleis tau tikrovę? Kad mokslininkai išaiškins 
tavo nuojautas ir baimes? Starto šūvio: dabar tai jau 
prasidės? 

Šimtmečių šimtmečius kerėtojos ir išminčiai už- 
siiminėjo mažiausiomis žmogaus kūno dalelytėmis, 
kurios atstojo jiems visą kūną, visą žmogų. Tačiau ir 
šimtmečių šimtmečius yra kritikų, mokslininkų, kurie 
kratosi viso to kaip prietarų. Genų technologija pradėjo 
šių dalykų reabilitaciją. Iš tikrųjų odos dalelytės, nagai 
ar plaukai viską nusako apie žmogų, jei tiktai patenka 
asmenims, kurie sugeba perskaityti tokią informaciją. 

Mes tebesame tokioje tikrovėje, kuri net ir moks- 
lininkams nebeatrodo tikėtina. Jeigu nenuolat skaito- 
me „Lancet“ ar „Nature“, ar panašią mokslinę spaudą, 
nežinome, kur link dabar suka mokslas. Bet kaipmat 
skubame ginti žinomos trimatės pasaulio sampratos, li- 
nijinės laiko tėkmės, materialių reiškinių tikrumo, nors 
visiškai nieko nenutuokiame. 

Ką reikštų tai, jei nebūtų linijišikumo? Tada viskas 
sugultų šalia. Tikrovės, nuojautų, energijos nuotrupos 
imtų suktis ratu, mainytis ir keisti pavidalus — be galo, 
be pradžios. O mums, sekantiems mokslininkų duota 
tikrovės projekcija, tai reikštų: jeigu nėra nei praeities, 
nei ateities, visko galėtų būti, nes viskas yra projekcija, 
mąstymas, vaizduotė. 

Tokie smegenų tyrinėtojai kaip Oliveris Zaksas ir 
Vilianuras Ramachandranas žino, kad be „sąmonės“ 
materijos kaupimas nekuria prasmės. Jei neturime 
schemos, nuorodų, kaip ką turime matyti, apibūdinti ir 

pastebėti, jei nėra kultūrinio susitarimo, kas ta tikrovė, 
jei su stebiniais negalime susieti jokių patirčių, mes ne- 
matome ir tikrovės. 

Žmogus, netekęs atminties, netenka ir jį supančios 
materijos prasmės. Mums reikia prisiminimų, smegenų 
gebėjimo išsiaiškinti tam, ką matome, esamai prasmei 
visur, kas mus supa, ką gaminame, išskiriame ar ištirpi- 
name. Mums reikia kultūrinių prielaidų, kad įsilietume 
į tikrovę. Bet kas sprendžia, kokia prielaida „teisinga“, 
„geriausia“? Gal viena prielaida yra tokia linksma, tokia 
beprasmiška, tokia klaidinga, tokia pritaikoma kaip ir 
bet kuri kita? 

Ką veikia mano baldai, mano dievybės, mano akme- 
nys, kai išeinu iš buto? Kas sako, kad jie neperkuria pa- 
saulio? Kas nori tą žinoti? 

Protėvių puodas, kuris gali pakeisti tavo gyveni- 
mą, kaip tik ir užsiiminėja šiuo nežinomu dydžiu. Tu 
pasistatai puodą, į kurį sudedi tai, kas palengvins tau 
susisiekti su magiškais matmenimis, kas gali tau atver- 
ti duris į nežinomas tikroves, ir šitas puodas pradeda 
teikti naujas formas energijoms. Įdedi monetą ir sakai: 
ji mano paskutinė. Ir iš šaltinių, apie kuriuos niekuo- 
met net nebūtumei svajojusi, tokie jie tau svetimi, lyg 
magnetu pritraukiami pinigai (pasiskaityk mano knygą 
„Pertekęs turtų“ („SteinReich“)). 

Ką veikia šukos ir šepetys, kai juos suglaudi? Ką vei- 
kia šaldytuvas ir tavo į jį sudėti maisto produktai? Tuo 
tarpu jau žinome, kad skalbyklės gyvena iš puskojinių 
ir apatinių kelnaičių. Bet iš ko gyvena dviračiai? Kom- 

piuteriai? Vaizdo grotuvai? Kompaktinių plokštelių 
grotuvai? Taip gali kalbėti tik tas, kam dar niekuomet 
dviračio grandinė nebuvo įtraukusi kelnių klešnės. 

Ką mes žinome apie kitų būtybių pasikeitimą ener- 
gijomis, jų sąmonę. Net neatpažįstame kitų būtybių ir 
manome, kad tik žmonės turi sąmonę ir, nors „visiškai 
sąmoningai“ ir aiškiai blaivūs, jie išdarinėja dalykus, 
kurie juos pribaigs. Mes esame linkę supainioti sąmonę 
su hipnozės įsakymais. 

Automechanikas šnekasi su savo automobiliu, dai- 
lidė kalbasi su remontuojama palange. Jie kūrybingi ar 
bepročiai? Kodėl mes įsimylime, ką įsimylime? Kiek to- 
kio jausmų valdymo priklauso visai ne nuo mūsų pačių, 
o tik yra ankstesnių jausmų likutis? Kas lemia mūsų 
meilę kraštovaizdžiui, valgio mėgimą, polinkius, rengi- 
mosi įpročius, kasdieninius veiksmus, globos ir saugu- 
mo poreikį? Ką mes iš tikrųjų žinome apie vadinamąją 
tikrovę? 

Ką smegenų tyrinėtojai išmano apie smegenų gyvy- 
bingumą ir jų funkcijas? Tiesa, jie gali pavadinti atski- 
ras vietas, kur patenka impulsai, ir nusakyti funkcijas, 
bet joks žmogus nežino, ką visa tai reiškia. Kiekvienam 
DNR spiralės statybiniam akmenėliui, jau išaiškintam, 
atsiveria galybė naujų mįslių, kurių niekas nesugeba 
įminti. 

Panašiai kaip valgiaraštis, gal ir moki jį perskaityti, 
bet jei niekuomet nesi ragavęs tam tikro patiekalo, jo 
pavadinimas nedaug ką tau pasakys, gal iš viso nieko ne- 
reikš. Kas apibūdina jausmus? Visus mūsų pojūčius? Jei 

sutarsime dėl formulės, kad nors ir perskaitome valgia- 
raštį, nieko nežinome apie valgius, nei apie virėjus, nieko 
apie restoraną, apie šalį, tada jausminis, mums naudoti- 
nas būdas ką nors sužinoti nėra pats blogiausias. 

Kaip tik tada ir prasideda magija. Jos veikla visi pen- 
ki, mano juokais nurodyti matmenys. Ji šoka per visas 
žinomas ir nežinomas vestuves. Ji suvienija nesuvienija- 
mus dalykus ir išskiria tariamai neišskiriamas būsenas. 
O ką mes žinome apie nesuvienijama ir neišskiriama? 

Apeigos lygiomis teisėmis susieja žmones, gyvūnus, 
augalus, akmenis, žvaigždes, daiktus, būtybes, dvasias, 
taigi energijas. Apeigos gali tapti žaismingu pagrindu 
naujiems jausminiams potyriams. Per apeigas kiekvie- 
nas dalyvis ką nors padaro kitiems ir kartu sau. Mes 
tampame vieni kitiems naujo potyrio krikštatėviais. 

Net ir vadinamoji racionaliųjų žmonių dalis neišsi- 
verčia be kerų ir apeigų. Biržų spekuliacijos yra kerų 
forma, labai tikroviškai paveikianti žmonių gyvenimą. 
Reklama naudojasi skaičiais, žodžių įtaiga ir simboliais, 
kad paskatintų žmones pirkti daiktus. O mada tai jau 
tikrai kerai: paaugliai buriami į tariamą draugiją, visi 
apibūdinami firmų pavadinimais, galios žodžiais. 

Dėl svarios priežasties niekas kritiškai netiria iliu- 
zinių medicinos ir terapijos kerų poveikio. Mat atmes- 
damas būtį, iš būties pinigų neužsidirbsi. Bet kas yra 
pinigai, jei ne virtuali tikrovė, magiška būtis? „Ištirta“, 
vadinasi, užrašyta veikiau medicinos, gamtos mokslo 
pasiekimai, nes bet koks kitokio žinojimo tyrinėjimas 
gal atskleistų, kad ir be medicinos įsikišimo, be adatų, 

operacijų, pjaustymų ir visų energijų išskyrimo, atvė- 
rimo, įleidimo nuolat kuriasi naujos ir atsiranda nauji 
kūnai ir reiškiniai. 

Kiek laiko gyvena ligoniai, kuriems persodinti orga- 
nai? Kaip gyvena? Kas nutinka po mirties? Ar iš viso 
prasminga ilginti gyvenimą? Kokia gyvenimo kokybė, 
prasmė? Ar ne prasmingiau leisti Dabar vešėti visiems 
jausmams, kokie tik yra, užuot nuolat užsiiminėjus vir- 
tualia „vėliau“ tikrove? 

Mano meilužio iš Senegalo motina davė man grigri, 
stebuklingą amuletą, kurį turėjau juosėti. Vieną naktį 
susapnavau, kad mane įvyniojo į kokoną. Sapnuodama 
nusirišau tą talismaną ir padėjau į šalį. Rytą man pa- 
skambino iš Senegalo ta motina ir paklausė, ar dar juo- 
siu grigri. Kai išsiskyriau su savo draugu, jis paprašė, kad 
tą patį vakarą, pusė devynių, paskambinčiau jam į Da- 
karą. Nenorėjau, taigi nuėjau į savo jogos kursus. Lygiai 
Nuo mano žvilgsnio laikrodis pašėlo. Rodyklės sukosi 
pirmyn per sekundes ir valandas nesustodamos. 

Nuo tada, kai arčiau susipažįstu su tikrove, kuri 
supa mane, kurią pati kuriu, kurią kuria kiti žmonės, aš 
nebematau šios taip logiškai sudarytos tikrovės, ji ap- 
nuogina savo apgaulingą prigimtį. Niekas nėra tik tai, 
kas rodosi esą. Melas ir tiesa suderinami. 

Atsiliepiu į tai žaismingų savo sugebėjimu naujai 
apibūdinti tikrovę. Aš pasitelkiu savo troškimą keisti, 
klausinėti, iš visko juoktis, savo kerus. Jie man atrodo 
vienintelis patikimas būdas išlaikyti sveiką protą, visur 

būti vienu metu, suprasti. Mat ne viskas, kas atrodo tie- 
są, yra ir suvokiama, ir apčiuopiama. Juk ir suvokiami 
dalykai yra apgaulingi: ar smėlis kitados nebuvo akmuo? 
Argi mano suvalgytas avokadas netaps išmatomis? Kas 
bus, jei man užkietės viduriai ar jei avokadą mano kū- 
nas suvirškins be liekanų? Nieko, kaip ir nieko nebuvo. 
Taigi taip pat nieko, kaip ir rodėsi esant. Net seno kino 
teatro „Maffei“ Miunchene, kur dabar užeiga - tik kiek 
laiko ji tenai dar bus? 

Tas, kuris nenori užsiiminėti „magija“, „netenka“ 
dalykų ir pagrindžia įvykius, kurių „logiškai aiškinant 
negali būti“, vėl viską susiejančiu prasmingu ryšiu. 

Kokiu prasmingu ryšiu galima paaiškinti nagus, ku- 
rių randu savo bute. Pirmasis, ne mano, dar sulaukė 
loginio paaiškinimo malonės. Jis gulėjo vonioje apskri- 
tai kirptas, aš sau nagus kerpuosi iš kairės ir dešinės, 
taigi niekur nerastumei taip nukirpto nago. Per Kalė- 
das mane aplankė dukra ir sesuo. Taigi viską išmečiau. 
Kruopščiai išsiurbiau visą butą, ir staiga priešais mano 
lovą atsirado apskritai kirptas nagas. Pastarasis veikiau 
pasirodė man mįslė. Išmečiau nesiaiškindama. Tada 
po viešnių apsilankymo tvarkiau butą. Kitą dieną toks 
nagas gulėjo priešais afrikietišką dievybę burtų kamba- 
ryje. Tuomet ėmė uoliai veikti protas. Kažkas įsibrovė 
į mano butą ir nusikirpo nagą prie šitos dievybės? Ti- 
krovė įvairialypė... 

APEIGOS 


Džiaugsmo laužas 
Sukviesk visas savo drauges prie džiaugsmo laužo. Tegu 
kiekviena atsineša tiek kurą ugniai, tiek dovaną. Pavyz- 
džiui, puiku yra pynės iš šiaudų, žolių ir šakų ar len- 
telės, kur nupiešta paveikslų ar priraišiota žolių. Visos 
dar turėtų atsinešti po raštelį, kur surašyti pastaruoju 
metu itin nudžiuginę dalykai. Užkuriamas laužas, šau- 
kiami keturi elementai, kiekviena apeigų dalyvė dar 
pasišaukia jėgą, kurią trokštų pajusti, paskui rašteliai 
ir dovanos ugniai metami į laužą. Visos dėkoja ugniai. 
Vėliau galima kepti bulves ar dešreles, kad ir skrandžiui 
būtų kuo pasidžiaugti. 

Šios apeigos yra gražios, kai visos sueina popiet, kad 
kartu įteiktų ugniai dovanas. 

Keliaudama po Aziją ir Afriką ji tyrinėjo liaudies gydy- 

Kūrė filmus ir teatro pjeses. Jos paveikslų parodos su- 
rengtos Miunchene, Ciuriche, Vysbadene, Londone ir 
Berlyne. Išleidusi 27 knygas, daugumą pati iliustravusi, 
sukūrusi joms viršelius. Luisa Francia moko jogos, atsi- 

